Model pentru elaborarea unui Contract de Servicii Publice

pentru municipiile și orașele

din România în conformitate

cu legislația UE

(varianta cu operator intern – atribuire directă)

Banca Europeană pentru Reconstrucție și Dezvoltare (BERD)

longlogo

|  |  |
| --- | --- |
| Versiune | **Finală** |
| Conținut realizat de: | **ETT SAU / DELOITTE ADVISORY SL (Spania)**  **METROUL SA (România)**  **DELOITTE ROMÂNIA (România)** |

# Anexa 1 – Model de Contract de Servicii Publice

**CONTRACT DE DELEGARE A GESTIUNII SERVICIULUI DE TRANSPORT PUBLIC LOCAL PRIN CONCESIUNE**

**ÎN**

**MUNICIPIUL/ ASOCIAŢIA DE DEZVOLTARE INTERCOMUNITARĂ/ JUDETUL […]**

**Nr. \_\_\_\_\_\_\_\_/\_\_\_\_\_\_\_\_\_**

**PREZENTUL CONTRACT DE DELEGARE A GESTIUNII SERVICIULUI DE TRANSPORT PUBLIC LOCAL PRIN CONCESIUNE** a fost încheiat la data de \_\_\_\_\_\_\_\_\_\_\_\_, între:

1. Orasul/Municipiul/Județul/Asociația de Dezvoltare Intercomunitară de transport public local („**ADI**”), persoană juridică, cu sediul în […], având cod fiscal nr. […], cont nr […], deschis la […], reprezentat prin […], având funcţia de […] în calitate de delegatar, pe de o parte, denumit în continuare **Autoritatea Contractantă**;

şi

1. Operatorul de transport […], cu sediul în […], înregistrat sub nr. […] la Registrul comerţului […], având contul […], deschis la […], codul unic de înregistrare […], reprezentat legal prin […], având funcţia de […], în calitate de delegant, denumit în continuare **Operatorul**, pe de altă parte,

În continuare denumiți în mod individual “**Partea**” și în mod colectiv „**Părțile**”.

**ÎNTRUCÂT**:

* Acest contract este încheiat în baza legislaţiei specifice cu privire la serviciul de transport public local de călători, şi anume:
  + Regulamentul C.E. 1370/2007 al Parlamentului şi Consiliului European;
  + Legislatia națională cu privire la transportul public local de călători, indicată în Anexa 1.
* Contractul este atribuit direct, potrivit prevederilor Regulamentului C.E. 1370/2007 având în vedere calitatea Operatorului de operator intern conform hotararii de atribuire […];
* Au fost respectate toate cerințele privind publicitatea intenției de atribuire a contractului, potrivit art. 7 (2) din Regulamentul CE nr. 1370/2007;
* Prezentul Contract are ca scop furnizarea de servicii de transport public de interes economic general și stabilirea condițiilor pentru modernizarea și dezvoltarea transportului public de călători în orașul/municipiul/județul/ADI […]..

**PRIN URMARE**, luând în considerare cele de mai sus, părţile convin să încheie prezentul Contract după cum urmează:

**CAPITOLUL 1. DEFINIŢII**

În măsura în care nu se prevede altfel, termenii şi expresiile folosite în Contract vor avea următorul înţeles:

|  |  |
| --- | --- |
| *„A.N.R.S.C.”* | Înseamnă Autoritatea Naţională de Reglementare pentru Serviciile Comunitare de Utilităţi Publice. |
| *„Atribuire directă”* | Înseamnă modalitatea prin care Autoritatea Contractantă deleagă gestiunea serviciilor de transport public local, fără licitaţie publică sau negociere directă, potrivit art. 30 alin. (6) din Legea nr. 92/2007, direct Operatorului, având în vedere calitatea acestuia de Operator intern.  Atribuirea directă avută în vedere este cea reglementată de art. 2 litera h) din Regulamentul CE nr. 1370/2007, potrivit căruia prin atribuire directă se înțelege atribuirea unui contract de servicii publice unui anumit operator de serviciu public, fără o procedură competitivă de atribuire prealabilă. |
| *„Autoritate de autorizare”* | Înseamnă structura locală cu atribuţii de organizare, reglementare, autorizare, monitorizare şi control al serviciului public de transport călători înfiinţate în aparatul de specialitate al primarului, al primarului municipiului București, al consiliului judeţean, respectiv în aparatul tehnic al asociaţiilor intercomunitare de transport public; |
| *„Autoritatea Contractantă”* | Înseamnă autoritatea locală competentă: Orasul/ Municipiul/ Județul/ Asociația de Dezvoltare Intercomunitară de transport public local („**ADI**”), care are competenţa legală de a delega grestiunea Serviciului de transport public local şi capacitatea de a concesiona infrastructura aferentă. |
| *„Compensație”* | Reprezintă compensații de serviciu public, definite la art. 2 litera (g) din Regulamentul nr. 1370/2007 drept orice beneficii, în special financiare, acordate direct sau indirect de către o autoritate competentă din fonduri publice în perioada de punere în aplicare a unei obligații de serviciu public sau în legătură cu perioada respectivă. |
| *„Contract”* | Înseamnă prezentul Contract de delegare a gestiunii serviciului de transport public local, inclusiv toate anexele la acesta.  **Contractul este un contract de servicii publice, definit la art. 2 litera i) din Regulamentul CE nr. 1370/2007** drept actul obligatoriu din punct de vedere juridic care confirmă acordul încheiat între o autoritate competentă şi un operator de serviciu public cu scopul de a încredinţa respectivului operator de serviciu public gestionarea şi exploatarea serviciilor publice de transport de călători, sub rezerva unor obligaţii de serviciu public. |
| *„Diferențe de tarif”* | Reprezinta sumele acordate Operatorului de la bugetul de stat, din bugetele locale sau din bugetele altor institutii stabilite prin lege, aferente acoperirii influentelor financiare rezultate din reduceri de tarif la legitimatiile de calatorie individuale pentru anumite categorii de călători, potrivit Capitolului 8 din prezentul Contract și Anexei 7. |
| *„Drept exclusiv”* | Dreptul exclusiv avut în vedere este cel definit la art. 2 litera f) din Regulamentul CE nr. 1370/2007 ca fiind orice drept care permite exploatarea anumitor servicii publice de transport de călători de către un operator de servicii publice pe o anumită rută sau reţea ori într-o anumită zonă, cu excluderea oricărui alt asemenea operator. |
| *„Efectul financiar net”* | Înseamnă totalitatea efectelor, pozitive sau negative, ale conformării Operatorului cu Obligaţia de serviciu public. Efectul financiar net va fi calculat potrivit Anexei la Regulamentul CE nr. 1370/2007 și va ține seama de costurile efective cu prestarea Obligației de serviciu public suportate de Operator, reflectate în situațiile financiare anuale auditate ale acestuia, pe categoriile de costuri prevăzute în Anexa 9 |
| *„Licență de traseu”* | Înseamnă actul tehnic şi juridic emis de Autoritatea de transport, opozabilă față de organele cu atribuții de control în trafic, care atestă că Operatorul are dreptul să presteze serviciul local sau județean de transport călători, după caz, efectuat pe căi publice de transport rutier cu autobuze sau autocare, pe un anumit traseu şi conform Programului de transport al Operatorului;. |
| *„Obligații de serviciu public”* | Obligațiile de serviciu public sunt acele obligații definite de art. 2 litera (e) din Regulamentul CE nr. 1370/2007, respectiv acele cerințe definite sau stabilite de către o autoritate competentă, pentru a asigura servicii publice de transport de călători de interes general, pe care un operator, dacă ar ține seama de propriile sale interese comerciale, nu și le-ar asuma sau nu și le-ar asuma în aceeași măsură sau în aceleași condiții fără a fi retribuit. |
| *„Operator”* | Înseamnă societatea comerciala care are competenţa şi capacitatea recunoscute de a presta serviciile de transport public local care fac obiectul prezentului Contract, în condiţiile reglementărilor în vigoare, şi care asigură nemijlocit administrarea şi exploatarea sistemului de utilităţi publice aferent acestuia.  Operatorul este un operator de serviciu public, definit la art. 2 litera d) din Regulamentul CE nr. 1370/2007, drept orice întreprindere publică sau privată sau orice grup de astfel de întreprinderi care exploatează servicii publice de transport de călători, sau orice organism public care prestează servicii publice de transport de călători.  Operatorul este un operator intern, astfel cum acesta este definit de art. 2 litera (j) din Regulamentul CE nr. 1370/2007, respectiv o entitate cu personalitate juridică distinctă, asupra căreia Autoritatea Contractantă exercită un control asemănător cu cel exercitat asupra propriilor sale departamente și are toate obligațiile legale ce decurg din această calitate. |
| *„Program de circulaţie”* | Înseamnă documentul utilizat în transportul public local de persoane prin curse regulate, care conţine în principal informaţii privind traseul, capetele de traseu, lungimea traseului, staţiile pentru îmbarcarea/debarcarea călătorilor, distanţele dintre staţii şi intervalele de succedare a curselor. Programele de circulatie sunt aferente traseelor ce fac parte din Programul de transport asumat de Operator prin prezentul Contract, atașat la prezentul Contract ca Anexa 2.2. |
| *„Programul anual de întreținere și reparare a infrastructurii de operare”* | Înseamnă programul de întreținere și reparare a infrastructurii de transport, asumat de Operator și aprobat de Autoritatea Contractantă în conformitate cu prevederile art. 12.1.4 din prezentul Contract. |
| *„Programul de investiţii”* | Înseamnă Programul de investiții al Operatorului și Programul de Investiții al Autorității Contractante, atașat la prezentul Contract ca Anexa 3. |
| *„Programul de investiții al Autorității Contractante”* | Înseamnă programul estimativ al lucrărilor de investiții asumate de Autoritatea Contractantă, pentru modernizări, reabilitări, dezvoltări de capacități, obiective noi, atât fizic, cât și valoric, realizate din fonduri publice, atașat la prezentul Contract ca Anexa 3.2. |
| *„Programul de investitii al Operatorului”* | Înseamnă programul estimativ al lucrărilor de investiții asumate de către Operator, pentru modernizări, reabilitări, dezvoltări de capacități, obiective noi atât fizic, cât și valoric, realizate din fonduri proprii ale Operatorului, atașat la prezentul Contract ca Anexa 3.1. |
| *„Programul de transport”* | Înseamnă partea în sarcina Operatorului din Programul de Transport Public local de persoane (întocmit şi aprobat de Autoritatea Contractantă prin care se stabilesc, traseele pentru transportul public local de persoane prin curse regulate pe raza administrativ-teritorială a Autorității Contractante) Programele de Circulaţie, capetele de traseu, staţiile publice, numărul şi capacitatea tramvaielor/troleibuzelor/autobuzelor necesare). Programul de transport este atașat la prezentul Contract ca Anexa 2.1. |
| *„Raportul lunar de constatare”* | Înseamnă documentul întocmit în conformitate cu Anexa 8.1 la prezentul Contract, în baza căruia Autoritatea Contractantă plătește lunar Operatorului Compensația. |
| *„Serviciu de transport public local”* | Serviciul de transport public local este un serviciu integrat în sensul prevăzut de art. 2 litera m) din Regulamentul 1370/2007, care asigură servicii interconectate de transport în raza administrsativ teritorială a Autorității Contractante, cu un serviciu unic de informaţii, un regim unic de taxare a Titlurilor de transport şi un orar unic de transport.  Serviciul de transport public local reprezintă transport public de călători și este definit de art. 2 litera a) din Regulamentul CE nr. 1370/2007, drept serviciul de interes economic general, prestat către public în mod nediscriminatoriu şi continuu pe raza Autorității Contractante, potrivit Programului de transport.  **Înseamnă suma operațiunilor de transport care asigură, nemijlocit, deplasarea persoanelor cu ajutorul vehiculelor, pe distanțe și în condiții prestabilite, potrivit prevederilor prezentului Contract, conform Programului de transport al Operatorului, în orașul […].** |
| *„Tarif de călătorie”* | Înseamnă prețul perceput de către Operator de la calatori în schimbul vânzării Titlurilor de călătorie, stabilit de către Autoritatea Contractantă, potrivit dispozițiilor legale și prezentului Contract. |
| *„Titluri de călătorie”* | Înseamnă orice bilete, abonamente, taxe de călătorie, suprataxe, legitimații de călătorie, carduri magnetice sau contactless ce permit deplasarea călătorilor beneficiari ai Serviciului de transport public local, emise conform prevederilor legale. |

**CAPITOLUL 2. OBIECTUL CONTRACTULUI**

2.1. Obiectul prezentului Contract îl constituie delegarea prin concesiune a gestiunii Serviciului de transport public local [cu autobuze/troleibuze/tramvaie], pe raza administrativ-teritorială a […], de către Autoritatea Contractantă Operatorului, cu condiția îndeplinirii de către Operator a Obligațiilor de serviciu public.

2.2. Operatorul va realiza Serviciul de transport public local în conformitate cu Obligațiile de serviciu public și:

1. Va avea dreptul la plata Compensației din partea Autorității Contractante, în termenii și condițiile prevăzute în prezentul Contract;
2. Va avea dreptul la Diferențe de tarif, în termenii și condițiile prevăzute în prezentul Contract;
3. Va avea Dreptul exclusiv de a desfășura Serviciul de transport public local pe traseele atribuite;
4. Va avea dreptul de a emite, vinde și controla Titlurile de călătorie, în condițiile prevăzute în prezentul Contract;
5. Este titularul dreptului de exploatare a infrastructurii și/sau mijloacelor de transport necesare prestării Serviciului de transport public local, descrise în Anexa 4.1, numai cu aprobarea Autorităţii Locale.

2.3.Fiecare Parte va acționa cu bună credință și va face toate eforturile pentru a asigura respectarea prezentului Contract.

**CAPITOLUL 3. OBLIGAȚIA DE SERVICIU PUBLIC**

3.1 În conformitate cu termenii și condițiile prezentului Contract, Operatorul se obligă să îndeplinească Serviciul de transport public local cu respectarea Obligațiilor de serviciu public stabilite mai jos:

1. Operatorul va aplica Tarifele de călătorie aprobate de Autoritatea Contractantă și va furniza servicii de transport pentru grupuri sociale de călători care pot beneficia de reduceri / gratuități în conformitate cu politicile naționale de transport din România și cu cerințele și reglementările legale, precum și în conformitate cu Hotarârile Consiliului Local/Județean/Adunarea Generală a ADI de transport public local […], potrivit prevederilor prezentului Contract;
2. Operatorul va presta Serviciul de transport public local în conformitate cu pincipiile continuității, frecvenței, regularității și capacității prevăzute în Programul de transport;
3. Operatorul va presta Serviciul de transport public local în conformitate cu indicatorii de calitate prevăzuți în prezentul Contract;
4. Operatorul va respecta standardele și cerințele de siguranță și securitate prevăzute în prezentul Contract şi în legislaţia Europeană şi naţională;
5. Operatorul va presta Serviciul de transport public local cu vehiculele prevăzute în prezentul Contract, potrivit Anexei 5.2.

**CAPITOLUL 4. CATEGORII DE BUNURI FOLOSITE ÎN REALIZAREA CONTRACTULUI**

Categoriile de bunuri utilizate de Operator în executarea Contractului sunt următoarele:

1. **bunuri de retur**, respectiv bunurile concesionate de către Autoritatea Contractantă către Operator în scopul executării Contractului, prevăzute în Anexa 4.1, bunurile de natura domeniului public nou creat sau cele existente, dezvoltate şi modernizate cu subvenţii pentru investiţii de la bugetul local sau central precum şi cele realizate de Operator în conformitate cu Programul de investiţii și care, la încetarea Contractului, revin de plin drept, gratuit și libere de orice sarcini, Autorității Contractante;
2. **bunuri de preluare**, respectiv bunurile dobândite de către Operator cu acordul Autorităţii Contractante, rezultate prin folosirea surselor de finantare proprii ale Operatorului în condiţiile legii, care aparțin Operatorului și care sunt , utilizate de acesta în scopul executării Contractului. Bunurile de preluare sunt prevăzute în Anexa 4.2. La încetarea Contractului, din orice cauză, Autoritatea Contractantă are dreptul de a dobândi bunurile de preluare în schimbul plății către Operator în termen de […] zile de la încetarea Contractului, a unei compensații egale cu valoarea neamortizată a bunurilor de preluare. Pe toată durata Contractului, Operatorul își asumă obligația de a nu înstrăina bunurile de preluare, fără consimțământul prealabil scris al Autorității Contractante;
3. **bunuri proprii**, respectiv bunurile care aparţin Operatorului şi care sunt utilizate de către acesta în scopul executării Contractului, pe durata acestuia, cu excepția celor prevăzute la punctul ii) de mai sus. Bunurile proprii sunt prevăzute în Anexa 4.3. La încetarea Contractului, din orice cauză, bunurile proprii rămân în proprietatea Operatorului.

**CAPITOLUL 5. DURATA CONTRACTULUI**

5.1 Durata Contractului este de […] ani.

5.2 Contractul poate fi prelungit prin act adiţional, în condiţiile legii.

5.3 De asemenea, Contractul poate fi prelungit, prin act adițional, în circumstanțele excepționale prevăzute de art. 5 (5) din Regulamentul CE nr. 1370/2007.

**CAPITOLUL 6. REDEVENŢA**

6.1 În schimbul dreptului şi obligaţiei de exploatare a bunurilor concesionate, prevăzute în Anexa 4.1, Operatorul se obligă să plătească redevența Autorității Contractante, calculată anual ca […]% din totalul valorii ramase a bunurilor concesionate, conform Anexei 4.1.

6.2 Operatorul va achita trimestrial Autorității Contractante valoarea redevenței anuale datorate, împărțită în tranșe egale, cel târziu pâna la data de [15] a primei luni a trimestrului următor celui pentru care redevența este datorată.

6.3 Plata redeventei se va face in contul […] deschis la […], codul de inregistrare fiscala al Autorității Contractante este […].

6.4.Pentru nerespectarea termenului de plată a redevenței, Operatorul datorează Autorității Contractante penalităţi de întârziere, calculate prin aplicarea procentului de […]%/zi de întârziere asupra sumei neachitate.

6.5 In caz de intarziere la plata a redeventei cu 90 de zile , Autoritatea Contractanta va executa garantia constituita de Operator cu suma datorata de acesta.

**CAPITOLUL 7. GARANȚIA**

7.1 În termen de [30] de zile de la data încheierii prezentului Contract, Operatorul este obligat să constituie, cu titlu de garanție, în contul Autorității Contractante, o sumă de […] lei, reprezentand […] % valoarea anuala a compensatiei, asa cum aceasta a fost estimata in Anexa 17 .

7.2 Garanţia se actualizează anual, cu rata inflaţiei şi se reîntregeşte trimestrial de catre Operator, până în ziua de [15] a primei luni a fiecărui trimestru.

7.3 Din garanţie se reţin, dacă este cazul, penalităţile şi orice alte sume datorate Autorității Contractante si neachitate de către Operator, în baza Contractului sau a altor prevederi legale in vigoare.

7.4 Garanţia se restituie la sfârşitul prezentului Contract.

**CAPITOLUL 8. DIFERENȚELE DE TARIF**

8.1. Operatorul se obligă să transporte toate categoriile de călători care beneficiază de gratuitățile și reducerile la transportul în comun, prevăzute în Anexa 7.1, și care dețin un Titlu de călătorie valabil, precum și de orice alte gratuități și reduceri ce reies din acte normative și hotărâri ale Consiliului Local/Județean/Adunarea Generală a ADI de transport public local […]. Modul de acordare a Diferențelor de tarif este cel prevăzut în Anexa 7.2.

8.2. Operatorul se obligă să emită Titluri de călătorie pentru toate categoriile de călători care beneficiază de reduceri și gratuități, potrivit prevederilor legale și hotărârilor Consiliului Local/Județean/ Adunarea Generală a ADI de transport public local […].

8.3. Acoperirea Diferențelor de tarif acordate se va face potrivit prevederilor legale, pana la valoarea integrala a Abonamentelor sau Tarifelor de călătorie stabilite, în baza numărului de Titluri de călătorie cu valoare redusă vândute și a numărului de călătorii efectuate de fiecare categorie de călători care beneficiază de gratuități, determinate potrivit art. 8.4 de mai jos.

8.4. Pentru realizarea decontărilor pentru Diferențele de tarif, Operatorul trebuie să facă dovada numărului de Titluri de călătorie cu valoare redusă vândute și a numărului de călătorii efectuate de fiecare categorie de pasageri care beneficiază de gratuități. Dovada se va face prin rapoartele lunare ale sistemului electronic de taxare

8.5. Plata către Operator pentru Diferențele de tarif acordate se va face lunar de către Autoritatea Contractantă, în baza facturii emise de către Operator și a documentației justificative. Operatorul are obligația de a emite factura până la data de [10] a lunii următoare a celei pentru care se face decontarea, la care vor atașa dovezile prevăzute la art. 8.4 de mai sus, pentru fiecare categorie de facilități în parte. Autoritatea Contractantă este obligată să facă plata în termen de [15] zile de la emiterea facturii și depunerea dovezilor menționate de către Operator. Modelul de decont este prevăzut în Anexa 7.4.

8.6 Suma reprezentand Diferența de tarif pentru luna respectiva facturata intra in calculul compensarii pentru luna respectiva, indiferent de stadiul platii facturii pentru Diferența de tarif.

**CAPITOLUL 9. COMPENSAȚIA**

9.1. Autoritatea Contractantă va plăti Operatorului Compensația pentru efectuarea Obligațiilor de serviciu public, după urmãtoarea formulã:

***Compensația pentru efectuarea Obligațiilor de serviciu public = Cheltuielile de exploatare + Profit rezonabil– Venituri ale Operatorului asociate Obligatiei de serviciu public***

***C = CE + Pr– V***

**C –** reprezintă Compensația

**CE –** reprezintă cheltuielile de exploatare eligibile, aferente Obligațiilor de serviciu public, calculate după următoarea formulă:

**(C unitar x Km),** unde

**C unitar** reprezintă costul în lei stabilit pe km pentru fiecare categorie de mijloc de transport, calculat potrivit Anexei 10.1; c unitar este calculat cu includerea amortizarii investiţiilor operatorului si a cheltuielilor financiare aferente investiţiilor (dobânzi şi alte cheltuieli financiare aferente rambursării creditelor de investiţii). Amortizarea investitilor realizate de operator din fonduri provenite de la bugetele locale sau bugetul statului nu este eligibila.

C unitar tramvaie /2015 = […] lei/ km

C unitar troleibuze /2015 = […] lei/ km

C unitar autobuze /2015 = […] lei/ km

**Km** reprezintă numãrul de km efectivi realizati de mijloacele de transport Operatorului în luna pentru care se acorda Compensatia, pe traseele stabilite în Programul de transport , potrivit Anexei 13, pentru fiecare categorie de mijloc de transport;

Astfel

**CE** = **(c unitar tramvai x Km tramvaie) +(c unitar troleibuze x Km troleibuze)+ ( c unitar autobuze x Km autobuze)**

**Pr –** reprezintă profitul rezonabil al Operatorului, reprezentand o rată de rentabilitate a capitalului normală pentru sectorul de activitate de transport public si care tine seama de nivelul de risc al Serviciului de transport public local suportat de Operator. Nivelul profitului rezonabil va fi evaluat și stabilit anual de către Autoritatea Contractantă, până la data de [30 ianuarie] a fiecărui an, pe baza balantei la 31 decembrie a anului precedent si va fi aplicat la total cheltuieli eligibile CE. Pentru primul an al Contractului, rata profitului stabilita de Părți este de […];%.

**V** – reprezintă totalitatea veniturilor generate în legătură cu prestarea Serviciului de transport public local de catre Operator, pentru luna pentru care se acordă Compensația, respectiv:

* venituri din activitatea de vânzare a Titlurilor de călătorie la care operatorul este indreptatit,
* venituri din alte activități legate de prestarea Serviciului de transport public local
* diferențele de tarif la care Operatorul este îndreptățit potrivit prezentului Contract,

plus

* orice alte venituri obținute de către Operator în legătură cu prestarea Serviciului de transport public local;.

9.2. Compensația se calculează și se plătește cumulat pentru activitățile de transport în comun cu tramvaie, autobuze și troleibuze.

9.3. Compensația va fi plătită de Autoritatea Contractantă Operatorului, în baza Raportului lunar de constatare întocmit de către Operator până la data de [10] a lunii următoare celei pentru care se plătește Compensația, potrivit Anexei 8.1 la prezentul Contract și a facturii emise de Operator în baza Raporului lunar de constatare. Raportul lunar de constatare întocmit de Operator va fi agreat și semnat de Autoritatea Contractantă până la data de [15] a lunii următoare celei pentru care se plătește Compensația.

9.4. În cazul în care sumele înscrise în Raportul lunar de constatare sunt contestate de către Părți, acest lucru va fi menționat în Raportul lunar de constatare , iar Autoritatea Contractantă va plăti partea necontestată în termenul prevăzut la art. 9.5 de mai jos, urmând ca pentru partea contestată, Părțile să acționeze potrivit Capitolului 23.

9.5. Operatorul are obligația de a întocmi și trimite factura pentru plata Compensației în termen de [5 zile] de la semnarea Raportului lunar de constatare. Autoritatea Contractantă are obligația de a plăti Compensația Operatorului în termen de [5 zile] de la emiterea facturii de către acesta din urmă.

9.6. Compensația nu poate depăși Efectul financiar net.

9.7. În vederea evitării supracompensării, în termen de […] de la aprobarea situaţiilor financiare anuale, Operatorul va întocmi decontul anual pentru calculul Compensației anuale, potrivit Anexei 8.2. Compensația anuală reprezintă cea mai mică valoare dintre:

* valoarea totală anuală a Compensației calculate potrivit Rapoartelor lunare de constatare aprobate pentru anul respectiv; și
* valoarea totală anuală a Compensației, calculate potrivit art. 9.1 de mai sus, în care CE se va înlocui și va reprezenta valoarea cheltuielilor efective suportate de Operator pentru prestarea Obligației de serviciu public efective, pe categoriile de costuri prevăzute în Anexa 9, conform situațiilor financiare anuale auditate.

9.8. În cazul în care Compensația acordată Operatorului pentru anul anterior este mai mare decât Compensația anuală calculată potrivit art. 9.7 de mai sus, Operatorul va vira în contul Autorității Contractante mentionat la art.6.4 diferenţa rezultată, în termen de […] zile calendaristice de la stabilirea compensației anuale.

9.9. Părțile vor datora penalităţi de întârziere în cuantum de […]% din suma datorată, pentru fiecare zi de întârziere, în cazul în care nu virează la timp sumele datorate în baza prezentului Capitol.

9.10. Operatorul poate solicita indexarea/renegocierea Costului unitar pe km. in cursul anului, in conditiile prevazuta in Anexele 10.1. si 10.2.

9.11.Modul de indexare al Costului unitar pe km este prevazut in Anexa 10.2.

9.12. Autoritatea Contractanta poate solicita operatorului reducerea/renegocierea costului unitar pe km aprobat prin contract la finalizarea si receptionarea unor lucrari de investitii sau achizitia de vehicule/echipamente care au ca efect o influenta sensibila asupra costurilor Operatorului.

9.13. Fondurile acordate cu titlu de Diferente de tarif si de Compensare vor fi aprobate de Consiliului Local/Județean/Adunarea Generală a ADI de transport public local […] in functie de estimarile initiale si vor putea fi supuse rectificarilor ulterioare de buget, in vederea asigurarii necesarului de sume pana la sfarsitul anului.

9.14. Valoarea estimata anuala a Compensatiei cuvenită Operatorului pe durata contractului este prezentata in Anexa 17.

**CAPITOLUL 10. TARIFE ȘI TITLURI DE CĂLĂTORIE**

10.1. Autoritatea Contractantă va stabili Tarifele de călătorie, iar Operatorul va încasa veniturile din vânzarea Titlurilor de călătorie pentru Serviciile de transport public prestate de către Operator în baza prezentului Contract.

10.2. La momentul intrării în vigoare a prezentului Contract, Operatorul va aplica Tarifele de călătorie prevăzute în Anexa 6.1.

10.3 Operatorul are obligația de a organiza și presta activitatea de vânzare a Titlurilor de călătorie. În acest sens, Operatorul se obligă să asigure emiterea Titlurilor de călătorie și distribuirea acestora în conformitate cu prevederile din Anexa 6.3.

10.4 Elementele de identificare ale Titlurilor de călătorie vor fi stabilite de Autoritatea Contractantă potrivit legii.

10.5 Transportul public de călători se va desfăşura conform legislaţiei în vigoare şi a regulamentului de organizare şi funcţionare a Serviciului de transportul public local aprobat prin Hotărârea Consiliului Local/Județean/Adunarea Generală a ADI de transport public local nr. […], care prevede obligaţiile călătorilor şi suprataxa pentru încălcarea acestor obligaţii, inclusiv sancţiunile pentru călătorii care călătoresc fără Titlu de călătorie valabil.

10.6 Controlul călătorilor care folosesc transportul public integrat pe teritoriul administrativ al Autorității Contractante este realizat de către Operator prin personal propriu.

10.7. Operatorul este obligat sa dispuna de un numar suficient de controlori de Titluri de călătorie, incepand cu data intrarii in vigoare a prezentului Contract. Operatorul se obliga sa intreprinda toate actiunile necesare pentru reducerea numarului de calatori care circulă fără Titlu de călătorie valabil pe traseele pe care acesta opereaza cu cel putin […]% pe an din numarul acestor călători monitorizati in anul anterior.

10.8 Tarifele de călătorie vor fi stabilite, modificate și ajustate potrivit prevederilor din Anexa 6.2.

10.9 În termenul prevăzut prin Hotărârea Consiliului Local/Județean/Adunarea Generală a ADI de transport public local […], Operatorul este obligat să aplice tarifele de calatorie aprobate.

10.10 Pentru realizarea decontărilor intre Operator si alti operatori a veniturilor din vânzarea Titlurilor de călătorie pentru Serviciile de transport public prestate de către fiecare Operator, se vor lua in considerare numarul de calatorii efectuate. Dovada se va face prin rapoartele lunare ale sistemului electronic de taxare

10.11. Plata către Operatorul beneficiar a cotei din Veniturile din tarife ce i se cuvin se va face lunar de către Operatorul care a incasat veniturile, în baza facturii emise de către Operator și a documentației justificative. Operatorul beneficiar are obligația de a emite factura până la data de [10] a lunii următoare celei pentru care se face decontarea, la care va atașa situatia justificativa. Operatorul care a incasat veniturile este obligat să facă plata în termen de [15] zile de la emiterea facturii și depunerea dovezilor menționate de către Operatorul beneficiar.

**CAPITOLUL 11. INVESTIȚII**

11.1 Operatorul are obligația de a realiza investițiile în legătură cu prestarea Serviciului de transport public local în conformitate cu Programul de Investiții al Operatorului, prevăzut în Anexa 3.1.

11.2 Costurile aferente investițiilor realizate de Operator conform Anexei 3.1 vor fi luate în considerare pentru calculul compensării.

11.3 Activitățile de implementare a investițiilor din Programul de Investiţii al Autoritatii Contractante, desfășurate de Operator în baza prezentului Contract, se consideră activități eligibile pentru calculul cheltuielilor de exploatare aferente Obligațiilor de serviciu public (CE) conform instrucțiunilor din Anexa 9.

11.4 Autoritatea Contractantă are obligația de a finanța investițiile din Programul de Investiții al Autorității Contractante, prevăzut în Anexa 3.2.

11.5 Cheltuielile în legătură cu implementarea investițiilor din Programul de Investiţii al Autoritatii Contractante, desfășurate de Operator în baza împuternicirii dată de aceasta şi a prezentului Contract, se evidenţiază distinct şi se comunică după recepţia lucrărilor Autorităţii Contractante pentru înregistrare în evidenţa patrimoniului public concesionat.

**CAPITOLUL 12. SERVICIUL DE TRANSPORT PUBLIC**

**12.1 Infrastructura de Transport**

12.1.1 Infrastructura de transport este cea definită de art. 14 din Legea nr. 92/2007 și este formată din infrastructura rutieră şi infrastructura de operare.

1. Operatorul are dreptul și obligația de a administra infrastructura de operare, care reprezintă infrastructura de transport concesionată în scopul prestării Serviciului de transport public local si/sau infrastructura proprie utilizata pentru prestarea serviciului.
2. Autoritatea Contractantă are dreptul și obligația de a administra infrastructura rutieră. Infrastructura rutieră constă în infrastructura de transport, utilizată de Operator pentru efectuarea Serviciului de transport public local (strazi, semafoare, semnalistica rutiera etc).

12.1.2 Responsabilitatea întreţinerii infrastructurii de operare (deszăpezire, curăţenie şi salubrizare etc.) este obligația Operatorului.

12.1.3 Responsabilitatea întreţinerii infrastructurii rutiere (deszăpezire, întreţinere rigole, curăţenie şi salubrizare, etc.) este obligația Autorității Contractante sau a altor Autorităţi Publice competente.

12.1.4 Operatorul va întocmi un Program anual de întreținere și reparare a infrastructurii de operare, până la data de […] a anului precedent celui pentru care se întocmește, cu scopul de a asigura menținerea infrastructurii de operare într-o condiție tehnică optima, pe care il va trimite spre aprobare Autoritatii Contractante.

12.1.5 Independent de executarea Programului anual de întreținere și reparare a infrastructurii de operare întocmit și aprobat potrivit caluzei 12.1.4 de mai sus, Operatorul va asigura lucrări de reparație ori de câte ori este necesar, în caz de accidente rutiere ori alte cazuri de avarie a infrastructurii de operare, în cel mai scurt timp, dar nu mai târziu de […] zile de la producerea evenimentului, în vederea asigurării continuității și siguranței prestării Serviciului de transport public local.

**12.2 Condiţii de exploatare a sistemului de transport**

Condiţiile de exploatare a sistemului de transport de catre Operator sunt cele prevăzute în Legea nr. 92/2007, în Normele de aplicare ale acesteia şi actele normative prevăzute în Anexa 1, precum și în Programul de circulație și Programul de transport, şi se vor modifica odată cu legislaţia aplicabilă.

**12.3 Planificarea Serviciului**

12.3.1 Autoritatea Contractantă este responsabilă de planificarea Serviciului de transport public local, inclusiv prin intocmirea Programului de transport al Operatorului. In acest sens, Autoritatea Contractantă va trimite Operatorului in fiecare an, pana la data de [1 octombrie], propunerea pentru Programul de transport pentru anul urmator.

12.3.2 Anterior datei de [15 octombrie] a fiecărui an, Operatorul va prezenta Autorității Contractante propuneri scrise cu privire la eventualele amendamente la Programul de transport (incluzand Programul de circulatie) pentru anul următor.

12.3.3 Autoritatea Contractantă va comunica Operatorului până la data de [1 noiembrie] daca propunerile de modificare a Programului de transport al Operatorului sunt acceptate, astfel încât Programul de transport să poată fi finalizat şi aprobat de către Autoritatea Contractantă nu mai târziu de data de [15 decembrie] a fiecărui an. În situaţia în care Autoritatea Contractantă nu aprobă Programul de transport final până la data de [15 decembrie] a anului curent, Operatorul va continua să aplice Programul de transport existent, iar Autoritatea Contractantă va continua să plătească Compensația în baza Programului de transport al Operatorului existent.

12.3.4 Numărul total de kilometri din Programul de transport nu va putea varia de la un an la altul cu mai mult de [...]% în plus, sau [...]% în minus, față de numarul de kilometri din anul anterior, decât cu acordul expres scris al Operatorului.

12.3.5 Programul de transport va putea fi modificat oricând pe parcursul derulării Contractului, unilateral de către Autoritatea Contractantă, pe baza unor criterii obiective, inclusiv, dar fără a se limita la analizele rezultate din sondaje de opinie, dezbateri publice, studii de trafic, necesități generate de lucrări la infrastructura de transport, sau evenimente speciale. Operatorul are obligația de a implementa Programul de transport astfel modificat, în termen de [...] zile de la primirea notificării în acest sens de la Autoritatea Contractantă. Acordul expres al Operatorului pentru noul Program de Transport este necesar în cazul în care cererea depăşeşte capacitatea de transport, precum și atunci când numărul total de kilometri din Programul de transport astfel modificat variaza față de cel precedent, pe oricare din modurile de transport, cu mai mult de [...]% în plus, sau [...]% în minus.

**12.4** **Cerinţele standard pentru vehicule**

12.4.1 Operatorul va presta Serviciile de transport public local cu mijloace de transport:

1. Concesionate de către Autoritatea Contractantă Operatorului pentru prestarea Serviciului de transport public local potrivit prezentului Contract;
2. Care se află în proprietatea Operatorului ori Deținute de Operator în baza unor contracte de leasing;
3. Achiziționate de către Operator conform Programului de investiții, potrivit Anexei 3.1, sau ca urmare a unei majorări de capital social.

12.4.2 Operatorul poate folosi pentru prestarea Serviciului de transport public local numai mijloace de transport care îndeplinesc, cumulativ, următoarele condiții:

1. respectă cerinţele legale privind siguranţa în trafic şi protecţia mediului;
2. dețin toate autorizațiile, licențele și celelalte documente cerute de lege în scopul prestării Serviciului de transport public local;
3. respectă specificațiile tehnice din Anexa 5.1; și
4. sunt prevăzute în Anexa 5.2.

12.4.3 Operatorul poate achiziționa doar mijloace de transport cu o durată rămasă de funcționare de cel puțin […] pentru autobuze și troleibuze și de […] pentru tramvaie și care corespund cerințelor prevăzute în Programul de transport și în Anexa 5.1. Autobuzele astfel achiziţionate vor fi conforme cel puţin cu standardul de emisii EURO […] .

**12.5 Siguranţa**

12.5.1 Operatorul este singurul responsabil de siguranţa călătorilor săi.

12.5.2 Călătorii şi bunurile acestora vor fi asigurate de Operator pentru consecinţele accidentelor de trafic. În acest sens, Operatorul are obligația de a încheia și menține valabile, pe toată durata Contractului, polițe de asigurare pentru asigurarea călătorilor și a bunurilor acestora. Autoritatea Contractantă are dreptul de a verifica în orice moment polițele de asigurare încheiate.

12.5.3 Mijloacele de transport și personalul folosit de Operator pentru prestarea Serviciului de transport public local trebuie să respecte toate cerințele legale privind siguranța rutieră, siguranța călătorilor și a conducătorilor vehiculelor.

**12.6 Calitatea Serviciului, Reclamaţiile Călătorilor**

12.6.1 Indicatorii de performanţă ce trebuie respectaţi de Operator şi monitorizaţi de Autoritatea Contractantă sunt prezentaţi în Anexa 11 la Contract.

12.6.2 Abaterile justificate de la Programul de Transport sunt prezentate în Anexa 13.

12.6.3 Nerespectarea indicatorilor de performanță de către Operator duce la aplicarea de penalități, în conformitate cu Anexa 11 din prezentul Contract.

12.6.4 Penalitățile vor fi reținute din garanția constituită conform Capitolului 7 de mai sus. În cazul în care garanția nu acoperă totalitatea penalităților, suma rămasă de plată va fi reținută din Compensația lunară datorată de Autoritatea Contractantă.

12.6.5 În cazul neîndeplinirii indicatorilor de performanţă de către Operator, Autoritatea Contractantă va stabili în sarcina acestuia un plan de măsuri pentru îndeplinirea indicatorilor, în termen de […]..

12.6.6 Operatorul are obligația de a face disponibile detaliile cu privire la procedura de reclamaţie pe panouri de informare ori în alte locuri vizibile, amplasate pe traseele din Programul de Transport.

12.6.7 Operatorul va înregistra toate reclamaţiile călătorilor indiferent de calea de primire a acestora (direct, poşta, poşta electronică) într-un registru special pentru reclamaţii (“Registrul de Reclamaţii”). Autoritatea Contractantă are dreptul să ceară în fiecare lună un raport cu privire la Registrul de Reclamaţii de-a lungul lunii anterioare.

12.6.8 Operatorul este obligat să răspundă reclamaţiilor scrise ale călătorilor primite direct, în termen de [30] de zile de la primirea lor, în conformitate cu legislaţia în vigoare.

**12.7 Măsuri de Control al Traficului**

Autoritatea Contractantă va menține pe toată perioada Contractului, un sistem de management al traficului, pentru reglementarea priorităţii în intersecţiile cu trafic controlat, astfel încât să se asigure:

1. menţinerea în grafic a vehiculelor Operatorului, conform Programului de circulație aprobat;
2. stabilirea priorităţilor de trafic;
3. transmisia, înregistrarea şi stocarea imaginilor din trafic.

**12.8 Sistemul de taxare**

12.8.1 Autoritatea Contractantă va asigura implementarea unui sistem integrat de taxare electronică.

12.8.2 Gestiunea sistemului integrat de taxare electronică revine în sarcina Operatorului, pe întreaga durată a Contractului.

12.8.3 Operatorul are obligația de a monta pe mijloacele de transport folosite pentru realizarea Serviciului de transport public local, validatoarele pentru Titlurile de călătorie și echipamentele de bord, potrivit specificațiilor din Anexa 5.1 și de a le menține în stare de funcționare pe toată durata efectuării curselor.

12.8.4 Autoritatea Contractantă are obligația de a pune la dispoziția Operatorului validatoarele și echipamentele de bord menționate la art. 12.8.3 de mai sus, în termen de […] zile de la obținerea de către Operator a Licenței de traseu pentru fiecare vehicul folosit în prestarea Serviciului de transport public local.

**12.9 Controlul călătorilor**

12.9.1 Serviciul de transport public local se va desfăşura conform legislaţiei în vigoare şi a regulamentului de organizare şi funcţionare a serviciului de transport aprobat prin Hotărârea Consiliului Local/Județean/Adunarea Generală a ADI de transport public local nr. […], care prevede obligaţiile călătorilor şi suprataxa pentru încălcarea acestor obligaţii, inclusiv sancţiunile pentru călătorii care călătoresc fără bilet, abonament sau alt Titlu de călătorie valabil.

12.9.2 Controlul călătorilor care folosesc transportul public integrat pe teritoriul administrativ al Autorității Contractante este realizat de către Operator în condiţiile Legii nr. 92/2007, art. 45, alin. (1) şi (2) şi art. 46, conform prevederilor Caietului de Sarcini.

**CAPITOLUL 13. DREPTURILE ȘI OBLIGAȚIILE OPERATORULUI**

Fără a aduce atingere tuturor drepturilor și obligațiilor menționate în prezentul Contract și în legislația în vigoare, Operatorul va avea următoarele drepturi și obligații:

**13.1 Autorizații și licențe**

13.1 Operatorul are obligația să dețină pe durata prezentului Contract autorizatie de acces pe piata valabilă și copii conforme ale acesteia pentru fiecare autobuz folosit în realizarea Serviciului de transport public local.

13.2 Operatorul are obligația să dețină pe durata prezentului Contract autorizatie de acces pe piata valabilă și copii conforme ale acesteia pentru fiecare tramvai și troleibuz folosit în realizarea Serviciului de transport public local.

13.3 Operatorul are obligația să dețină pe durata prezentului Contract Licență de traseu valabilă pentru fiecare autobuz folosit în realizarea Sericiului de transport public local.

**13.2 Restricții teritoriale**

13.2.1 În conformitate cu articolul 5 (2) b) din Regulamentul CE 1370/2007, Operatorul are dreptul de a presta Serviciul de transport public local doar pe raza administrativ-teritoriala a Autorității Contractante, fără a aduce atingere vreunei linii de ieșire sau altor elemente auxiliare Serviciului de transport care intră pe raza unităților administrative-teritoriale vecine.

13.2.2 Operatorul, in calitatea sa de operator intern, are obligația de a nu participa la procedurile de licitație ori negociere directă pentru prestarea de servicii de transport public local în afara razei administrativ-teritoriale a Autorității Contractante.

**13.3 Separarea contabilității**

13.3.1 Operatorul are obligația de a ține o contabilitate separată pentru activitățile și serviciile care fac obiectul prestării Serviciului de transport public local din prezentul contract sau sunt asociate acestuia, precum și pentru orice alte activități și servicii care generează costuri și venituri neasociate prestarii Serviciului de transport public local, în conformitate cu normele contabile și fiscale în vigoare, potrivit Anexei 9.

13.3.2 Separarea contabilității pe activităţile Serviciul de Transport Public şi pe alte activităţi prestate de către Operator trebuie să îndeplinească următoarele condiții:

1. conturile corespunzătoare acestor activităţi trebuie să fie separate, iar proporţia costurilor indirecte aferente trebuie să fie alocată în conformitate cu procedeele de repartizare a acestor costuri agreate de catre autoritatea contractanta.
2. costurile Serviciului de transport public local trebuie să fie echilibrate pe baza veniturilor din exploatare şi a plăţilor din partea Autorității Contractante, fără nicio posibilitate de transfer de venituri către un alt sector de activitate a Operatorului.

**13.4 Întreținere, reparații și salubrizare**

13.4.1 Operatorul are obligația exploatării, întreţinerii, reparării și modernizării Serviciului de transport public local şi a echipamentelor existente şi viitoare aferente acestuia, potrivit prevederilor prezentului Contract.

13.4.2 Operatorul are obligația să asigure operaţiile de întreţinere şi reparaţii necesare parcului de mijloace de transport, stabilit prin Contract, cu respectarea reglementărilor legale în vigoare privind efectuarea acestor activităţi.

13.4.3 Operatorul are obligația să efectueze întreţinerea curentă, reparaţiile curente şi accidentale care se impun, la bunurile concesionate de către Autoritatea Contractantă, conform programelor de intreţinere, reparaţii, dotări şi investiţii aprobate de aceasta. Costurile aferente acestei activități vor fi luate în considerare pentru calculul Cheltuielilor de exploatare aferente Obligațiilor de serviciu public (CE) reglementate la Capitolul 9 de mai sus, conform instrucțiunilor din Anexa 9.

13.4.3 Operatorul are obligația să asigure întreținerea și reparația infrastructurii de operare în conformitate cu Programul anual de întreținere și reparare a infrastructurii de operare întocmit și aprobat potrivit art. 12.1.4, precum și lucrările accidentale care se impun potrivit art. 12.1.5.

13.4.4 Operatorul are obligația să fundamenteze bugetul anual pentru întreținerea curentă și reparațiile curente la bunurile concesionate, conform Programului anual de întreținere și reparare a infrastructurii de operare aprobat de către Consiliul Local/Județean/Adunarea Generală a ADI de transport public local […].

13.4.5 Operatorul are obligația să asigure menţinerea stării tehnice corespunzătoare şi curăţenia mijloacelor de transport folosite în prestarea Serviciului de transport public local și a instalaţiilor auxiliare acestora.

13.4.6 Operatorul are obligația să asigure, zilnic şi ori de câte ori este nevoie, salubrizarea, spălarea şi dezinfectarea mijloacelor de transport, atât la interior, cât și la exterior.

13.4.7 Operatorul are obligația de a informa Autoritatea Contractantă, cu 48 de ore înainte, în legătură cu efectuarea unor lucrări la infrastructura de transport folosită pentru prestarea Serviciului de transport public local.

13.4.8 Autoritatea Contractantă are dreptul să solicite informaţii cu privire la modul de întreţinere, exploatare şi administrare a bunurilor concesionate pentru realizarea Serviciului de transport public local.

**13.5 Siguranța și confortul Serviciului de transport public local**

13.5.1 Operatorul este singurul răspunzător pentru siguranța și confortul călătorilor.

13.5.2 Operatorul are obligația să asigure prestarea Serviciului de transport public local cu respectarea prescripţiilor, normelor şi normativelor tehnice în vigoare.

13.5.3 Operatorul are obligația să presteze Serviciul de transport public local cu vehicule prevăzute în prezentul Contract și care îndeplinesc condițiile prevăzute în Anexa 5.1.

13.5.4 Operatorul are obligația de a lua toate măsurile pentru a asigura apărarea călătorilor împotriva infracțiunilor și accidentelor rutiere, inclusiv, dar fără a se limita la:

1. Menținerea iluminării constante a mijloacelor de transport;
2. Afișarea în locuri vizibile în mijloace de transport de informații despre cum trebuie acordată asistență în cazuri urgente;
3. Luarea de măsuri imediate pentru remedierea unor defecţiuni, deraieri sau avarii apărute în funcţionarea Serviciului de transport public local.

13.5.5 Operatorul are obligația să asigure verificarile necesare, înainte de plecare, a vehiculelor și șoferilor, pentru a asigura conformitatea cu cerințele prevăzute de legislația aplicabilă.

13.5.6 Operatorul are obligația să planifice efectuarea inspecţiilor tehnice periodice/reviziilor tehnice periodice pentru mijloacele de transport, astfel încât să asigure respectarea programului de circulaţie şi a prevederilor reglementărilor legale în vigoare privind siguranţa rutieră.

13.5.7 Operatorul are obligația să se asigure că niciun călător nu are acces în interiorul cabinei șoferului, în situaţia în care mijlocul de transport este dotat cu cabină pentru şofer;.

13.5.8 Operatorul are obligația să se asigure că vehiculele staționează numai în stațiile amenajate și că ușile vehiculelor nu se pot deschide în timpul mersului.

13.5.9 Operatorul are obligația să mențină în stare de funcționare toate echipamentele de siguranță, inclusiv, dar fără a se limita la mânere, balustrade, suporturi speciale.

13.5.10 Operatorul are obligația să se asigure că șoferii respectă întocmai prevederile legislative relevante și să implementeze măsuri de îmbunătățire a calificării șoferilor.

13.5.11 Operatorul are obligația să aplice normele de protecţia muncii specifice Serviciului de transport public local.

**13.6 Proceduri interne**

13.6.1 Operatorul are obligația de a întocmi proceduri interne, cu respectarea prevederilor legale aplicabile, în termen de […] de la intrarea în vigoare a prezentului Contract, care se vor referi cel puțin la:

1. Actualizarea informațiilor de transport pe afișe și panouri de informare;
2. Administrarea și controlul bunurilor pierdute;
3. Administrarea reclamațiilor, întrebărilor și sugestiilor;
4. Codul de conduită al șoferilor vehiculelor;
5. Instrucțiuni privind prevenirea și combaterea săvârșirii de infracțiuni;
6. Instrucțiuni și planuri privind situațiile de urgență.

13.6.2 Procedurile interne menționate mai sus trebuie trimise spre aprobare către Autoritatea Contractantă înainte de semnarea lor de către Operator.

**13.7 Activități conexe Serviciului de transport public local**

13.7.1 Operatorul are dreptul sa asigure şi alte activităţi de transport sau activităţi conexe Serviciului de transport public local, care nu fac obiectul Delegării de gestiune, în următoarele condiţii:

1. Activitățile sunt aprobate de Autoritatea Contractantă;
2. Activitățile respectă toate reglementările privind domeniul de activitate respectiv;
3. Activităţile îşi acoperă integral costurile din veniturile încasate;
4. Activitățile nu diminuează în nici un mod furnizarea Serviciului de transport public local;
5. Activitățile respectă mediul concurenţial.

13.7.2 Activităţile respective legate de transport pot include prestarea de servicii de transport turistic, transport in regim special, servicii pentru ITP, scoli de soferi etc., cu respectarea reglementărilor specifice domeniului și în conformitate cu regulile și cerințele stabilite de Autoritatea Contractantă.

13.7.3 Costurile aferente acestor activități nu intră în calculul Compensației. Pentru aceste activități, Operatorul va ține o evidență separată, cu contabilitate distinctă, pentru fiecare serviciu prestat. Operatorul va implementa în realizarea evidențelor contabile, măsuri de restricționare și departajare a costurilor între Obligația de serviciu public și activitățile comerciale, în conformitate cu Anexa 9.

13.7.4 Operatorul are dreptul să rețină toate veniturile rezultate din prestarea altor activități de transport și a activităților conexe Serviciului de transport public local, care nu fac obiectul Delegării de gestiune.

**13.8 Cesiunea și subcontractarea**

13.8.1 Operatorul are obligația de a nu cesiona Serviciul de transport public local unei alte societăţi decât în cazul în care această societate este rezultatul divizării, fuzionării sau înfiinţării ca filială a societăţii Operatorului, cu aprobarea Autorității Contractante și cu asumarea de către cesionar a condiţiilor prezentului Contract.

13.8.2 Operatorul are obligația de a nu încheia cu terţi contracte de subdelegare a Serviciului de transport public local.

**13.9 Activităţi de Marketing**

13.9.1.Operatorul are obligația de a întocmi un plan de marketing coerent, până la data de [1 decembrie] a fiecărui an pentru anul urmator, pentru a promova utilizarea Serviciului de transport public local, cu scopul de creşte utilizarea Serviciului de transport public local și a îmbunătăți gradul de satisfacție a călătorilor.

13.9.2.Autoritatea Contractanta aproba Planul de marketing propus de Operator pana la data de [15 decembrie] a anului iar Operatorul are obligatia sa il realizeze.

**13.10 Informarea publicului**

13.10.1 Operatorul are obligația să informeze permanent călătorii cu privire la traseele, programele de circulaţie deservite, Tarifele de călătorie aplicate, precum şi modificarea acestora.

13.10.2 Operatorul are obligația să producă şi să distribuie materiale informative cu privire la traseele și programele de circulație, modicările acestora, Titlurile de călătorie și punctele de vânzare ale acestora, modul de cumpărare, Tarifele de călătorie practicate, obligaţiile călătorilor şi obligațiile Operatorului faţă de călători, precum şi sancţiunile pentru încălcarea acestor obligații.

13.10.3 Afişarea informaţiilor de mai sus se va face în staţii, în mijloacele de transport, pe site-ul propriu al Operatorului și în mass-media. Informațiile publicate prin oricare din aceste mijloace vor fi permanent actualizate.

13.10.4 Operatorul are obligația să editeze, în colaborare cu Autoritatea Contractantă, hărţi şi pliante cu traseele mijloacelor de transport, şi să afişeze în fiecare staţie orele de circulaţie a mijloacelor de transport rutier care trec prin staţia respectivă.

13.10.5 Operatorul are obligația să realizeze declaraţii de presă şi anunţuri cu privire la schimbările permanente sau temporare cu privire la Serviciul de transport public local şi va întocmi campanii promoţionale pentru promovarea activității sale pe raza Autorității Contractante.

**13.11 Alte drepturi și obligații aferente prestării Serviciului de transport public local**

13.11.1 Operatorul are obligația să exploateze în mod direct, pe riscul şi pe răspunderea sa, bunurile concesionate şi sa presteze Serviciul de transport public local care face obiectul prezentului Contract.

13.11.2 Operatorul are obligația să respecte obligaţiile prevăzute în prezentul Contract, în regulamentul pentru efectuarea transportului public local, în caietul de sarcini al Serviciului de transport public local, şi legile în vigoare.

13.11.3 Operatorul are obligația să pună la dispoziţia Autorității Contractante toată documentaţia solicitată pentru calculul lunar al Compensației şi pentru regularizarea anuală.

13.11.4 Operatorul are obligația să plătească redevenţa la valoarea prevăzută şi la termenul stabilit în prezentul Contract.

13.11.5 Operatorul are obligația să constituie garanția potrivit prevederilor Capitolului 7;

13.11.6 Operatorul va presta Serviciul de transport public local cu respectarea Programului de transport al Operatorului prevăzut în Anexa 2.1.

13.11.7 Operatorul are obligația să utilizeze bunurile de retur, bunurile de preluare și bunurile proprii, prevăzute în prezentul Contract, numai pentru asigurarea Serviciului de transport public local.

13.11.8 Operatorul are obligația să asigure continuitatea Serviciului de transport public local prin curse regulate conform Caietului de sarcini și Programului de transport al Operatorului.

13.11.9 Operatorul are obligația să asigure îndeplinirea tuturor obligaţiilor de exploatare, a obligaţiilor de transport şi a obligaţiilor tarifare.

13.11.10 Operatorul are obligația să aplice metode performante de management care să conducă la reducerea costurilor de operare.

13.11.11 Operatorul are obligația să plătească pentru întreaga durată a Contractului taxele şi impozitele datorate statului, precum şi cheltuielile ce se ivesc cu privire la asigurarea bunurilor concesionate.

13.11.12 Operatorul are obligația să permită accesul liber şi nediscriminatoriu al călătorilor la Serviciul de transport public local și să asigure respectarea drepturilor călătorilor prevăzute de legislația aplicabilă și de Hotărârile Consiliului Local/Județean/Adunarea Generală a ADI de transport public local […].

13.11.13 Operatorul are obligația să fundamenteze necesarul anual de fonduri pentru investiţii din surse proprii, conform Programului de investiții prevăzut în Anexa.3.

13.11.14 Operatorul are obligația ca, în cazul în care sesizează existenţa sau posibilitatea existenţei unei cauze de natură să conducă la reducerea activităţii, să notifice de îndată acest fapt Autorității Contractante, în vederea luării măsurilor ce se impun pentru asigurarea continuităţii Serviciului de transport public local.

13.11.15 Operatorul are obligația să asigure accesul organelor de control ale Autorității Contractante la informaţiile privind executarea Serviciului de transport public local şi modul de exploatare a mijloacelor de transport, a infrastructurii aferente şi a bunurilor concesionate.

13.11.16 Operatorul are obligația să plătească despăgubiri persoanelor fizice sau juridice pentru prejudiciile aduse din culpă, conform prevederilor legale şi/sau contractuale, dacă acestea nu sunt acoperite prin poliţe de asigurare.

13.11.17 Operatorul are obligația să asigure finanţarea pregătirii profesionale şi efectuarea examinărilor medicale periodice ale propriilor angajaţi, conform prevederilor legale.

13.11.18 Operatorul are obligația să preia de la Autoritatea Contractantă, pe bază de proces-verbal de predare-primire, mijloacele de transport, infrastructura aferentă și orice alte bunuri concesionate prin prezentul Contract.

13.11.19 La încetarea Contractului, Operatorul are obligația să restituie Autorității Contractante în deplină proprietate bunurile de retur, în mod gratuit și libere de orice sarcini, cu uzura normală proporţională cu durata utilizării.

13.11.20 La expirarea Contractului, Operatorul are obligația să predea Autorității Contractante în deplină proprietate bunurile de preluare pe care aceasta le solicită, contra plății unei compensații egală cu valoarea contabilă actualizată.

13.11.21 Operatorul are obligația ca, la încetarea Contractului din alte cauze decât prin ajungerea la termen ori forță majoră, să asigure continuitatea prestării Serviciului de transport public local, în condiţiile stipulate în Contract, până la preluarea acesteia de către Autoritatea Contractantă sau de către un alt operator, dar nu mai mult de 90 de zile.

13.11.22 În vederea asigurării transportului în comun al persoanelor cu handicap, Operatorul are obligaţia ca în conformitate cu prevederile Legii nr. 448/2006 privind protecţia şi promovarea drepturilor persoanelor cu handicap, să adapteze toate mijloacele de transport în comun folosite în prestarea Serviciului de transport public local pentru a facilita accesul neîngrădit al persoanelor cu handicap la transport şi călătorie.

13.11.23 Operatorul are obligația să respecte condiţiile impuse de natura bunurilor şi Serviciului de transport public local (materiale cu regim special, condiţii de siguranţă în exploatare, protecţia mediului, protecţia muncii, condiţii privind folosirea şi protejarea patrimoniului).

13.11.24 Operatorul are obligația să respecte normele legale, privind atestarea, calificarea şi licenţierea personalului.

13.11.25 Operatorul are obligația să dețină la sediul social documentele prevăzute de lege.

13.11.26 Operatorul are dreptul să ceară întreruperea executării Serviciului de transport public local în cazul în care continuarea activităţii ar conduce la crearea de importante prejudicii patrimoniului încredinţat spre administrare.

13.11.27 Operatorul are dreptul de a utiliza gratuit pentru transportul local de călători infrastructura publică (străzi, poduri, pasaje denivelate, mobilier stradal, terenuri etc.) şi instalaţiile auxiliare aferente acesteia.

13.11.28 Pe durata prezentului Contract, Operatorul beneficiază de Drept exclusiv pe traseele atribuite. În cazul în care pe acelaşi traseu vor opera şi alţi operatori de transport rutier/transportatori autorizaţi, Operatorul are dreptul să solicite daune-interese de la Autoritatea contractantă care a dat aprobarea, sau direct de la operatorul de transport rutier/transportatorul autorizat respectiv, în situaţia în care acesta operează fără aprobare.

13.11.29 Operatorul are dreptul să solicite Autorității Contractante schimbarea, anularea sau adăugarea de noi trasee sau schimbarea Programului de transport al Operatorului, iar Autoritatea Contractantă va iniţia, dacă consideră necesar, aprobarea unui alt Program de Transport , modificat.

13.11.30 Operatorul are dreptul să efectueze, cu informarea şi aprobarea Autorității Contractante, modificări temporare (suspendări, limitări, micşorarea frecvenţei de circulaţie, devieri de traseu etc.) în deservirea unor trasee, atunci când aceste modificări sunt necesare în caz de avarii sau pentru executarea unor lucrări la infrastructura rutieră; în cazuri excepţionale, Operatorul poate efectua imediat modificările necesare, astfel încât să se asigure continuitatea Serviciului de transport public local, dar numai sub condiţia informării ulterioare a Autorității Contractante.

13.11.31 Operatorul are dreptul să iniţieze modificarea şi/sau completarea prezentului Contract, în cazul modificării reglementărilor şi/sau a condiţiilor tehnico-economice care au stat la baza încheierii acestuia.

13.11.32 Operatorul are dreptul de a încasa contravaloarea suprataxei de călătorie aplicate călătorilor care circulă fără Titlu de călătorie valabil ori validat corespunzător, potrivit Anexei 15 la Contract.

**CAPITOLUL 14. DREPTURILE ȘI OBLIGAȚIILE AUTORITĂȚII CONTRACTANTE**

Fără a aduce atingere celorlalte drepturi și obligații ale Autorității Contractante, prevăzute în prezentul Contract și în legislația în vigoare, Autoritatea Contractantă are următoarele drepturi și obligații:

**14.1 Infrastructura publică**

14.1.1 Autoritatea Contractantă are obligația să informeze Operatorul, cu 48 de ore înainte, în legătură cu efectuarea unor lucrări la infrastructura rutieră pe traseele cuprinse în Programul de transport.

14.1.2 Autoritatea Contractantă are obligația să asigure condiții de siguranță în vederea prevenirii riscului de accidente rutiere și fluiditatea traficului printr-o rețea de drumuri bine întreținută, semnalizare corespunzătoare, drumuri iluminate și semafoare.

14.1.3 Autoritatea Contractantă are obligația să asigure starea tehnică corespunzătoare a carosabilului de pe întreaga reţea de trasee cuprinse în Programul de transport, a trotuarelor din zona staţiilor de oprire a mijloacelor de transport, semnalizarea rutieră si în staţii, iluminarea zonelor staţiilor și a trecerilor de pietoni.

14.1.4 Autoritatea Contractantă are obligația să elaboreze măsuri pentru a asigura prioritatea și libera circulație a vehiculelor aferente prestării Serviciului de transport public local, inclusiv benzi de autobuze și troleibuze, marcarea stațiilor, semafoare cu prioritizare pentru autobuze și troleibuze.

14.1.5 Autoritatea Contractantă are obligația să colaboreze activ cu Departamentul rutier din cadrul Poliției pentru a asigura prioritatea și libera circulație a vehiculelor aferente prestării Serviciului de Transport public local.

**14.2 Controlul exercitat asupra Operatorului**

14.2.1 Autoritatea Contractantă are dreptul să verifice şi să controleze periodic modul de realizare a Serviciului de transport public local și de îndeplinire a Obligațiilor de serviciu public de către Operator, inclusiv a vehiculelor, echipamentelor și instalațiilor folosite de Operator, în prezenţa unui reprezentant al acestuia.

14.2.2 În urma fiecărei verificări se va întocmi un proces-verbal în două exemplare, unul pentru fiecare Parte, semnate de către cele două Părţi. În procesul-verbal se vor specifica timpul şi locul inspecţiei, obiectul controlului, măsurile propuse, termenele de soluţionare, precum şi obiecţiile Operatorului, dacă este cazul. Autoritatea Contractantă va soluţiona obiectiile Operatorului în termen de […] zile.

14.2.3 Înainte de data de […] iunie a fiecărui an, Operatorul are obligația de a furniza Autorității Contractante un raport anual pentru anul calendaristic anterior, inclusiv situaţiile financiare aprobate de un Auditor certificat independent.

14.2.4 La sfârşitul fiecărui an calendaristic, Operatorul are obligația de a prezenta, la solicitarea Autorității Contractante un raport al vânzărilor de bilete şi abonamente şi al numărului de călătorii efectuate.

14.2.5 Operatorul are obligația de a prezenta lunar, până la data de […] a fiecărei luni, un raport cu informațiile pe baza cărora Autoritatea Contractantă poate evalua trimestrial respectarea indicatorilor prevăzuți în Anexa 11, și în conformitate cu metodologia descrisă la Anexa 13.

14.2.6 Operatorul are obligația de a asigura accesul Autorității Contractante la orice informaţiile privind prestarea Serviciului de transport public şi exploatarea bunurilor concesionate, in termen de […] la cererea Autorității Contractante.

14.2.7 Autoritatea Contractantă are dreptul de a emite instrucțiuni scrise pentru remedierea oricărei încălcări a obligațiilor Operatorului rezultate din prezentul Contract.

14.2.8 Autoritatea Contractantă are dreptul de a adopta programe de măsuri ca urmare a neîndeplinirii indicatorilor de performanță de către Operator și de a aplica sancțiunile prevăzute în prezentul Contract.

14.2.9 Autoritatea Contratantă are dreptul de a efectua controale periodice cu privire la modul în care sunt gestionate reclamațiile călătorilor.

14.2.10 Evaluarea gradului de satisfacție al călătorilor se va face în baza metodologiei prezentate în Anexa 12.

14.2.11 Pe baza sondajelor și controalelor efectuate, Autoritatea Contractantă are dreptul de a emite instrucțiuni obligatorii către Operator pentru îmbunătățirea Serviciului de transport public local; Rezultatele sondajelor și controalelor trebuie utilizate pentru actualizarea nivelurilor indicatorilor de performanță și actualizarea Programului de transport al Operatorului.

**CAPITOLUL 15. POLITICA PRIVIND RESURSELE UMANE ŞI PROTECŢIA SOCIALĂ**

Politica privind resursele umane și protecția socială va fi realizată potrivit Anexei 16.

**CAPITOLUL 16. FORŢA MAJORĂ**

16.1 Prin forta majora se intelege orice eveniment extern ce se încadrează în prevederile art. 1351 Cod Civil, imprevizibil, absolut invincibil și inevitabil, independent de voința părților, inclusiv, dar fără a se limita la inundații, cutremure, alte calamități naturale, și care, survenind după încheierea Contractului, împiedică sau întârzie, total sau parțial, îndeplinirea obligaților izvorând din Contract.

16.2 Niciuna dintre Părți nu răspunde de neexecutarea la termen și/sau de executarea în mod necorespunzător, total ori parțial, a oricărei obligații care îi revine în baza Contractului, dacă neexecutarea sau executarea necorespunzătoare a obligației respective este cauzată de un eveniment de forță majoră.

16.3 Partea care invocă forța majoră va fi exonerată de răspundere numai în măsura și pentru perioada în care îndeplinirea obligațiilor este împiedicată sau întârziată de situația de forță majoră.

16.4 Apariţia forţei majore se va comunica celeilalte Părţi în termen de […] zile prin telefon, în modalitatea de realizare a comunicărilor potrivit prezentului Contract, urmat de o scrisoare recomandată cu menţiunea constatării evenimentelor de acest gen, de către organele competente, în prezenta Părţilor. In caz de forţă majoră, comunicată şi constatată în condiţiile de mai sus, executarea obligaţiilor părţilor se decalează în consecinţă cu perioada corespunzătoare acesteia, cu menţiunea că nici una din Părţi nu va solicita penalităţi pentru întârzierile în executarea Contractului. Partea care nu a îndeplinit obligaţia comunicării probei forţei majore nu va fi exonerată de răspundere pentru prejudiciile cauzate de neexecutarea și/sau executarea necorespunzătoare a obligațiilor ca urmare a evenimentului de forță majoră.

16.5 Partea afectată de un caz de forță majoră este obligată să întreprindă, fără întârziere și în limita posibilului, orice măsuri necesare în vederea minimizării efectelor negative produse de evenimentul de forță majoră. De asemenea, Partea este obligată sa reia îndeplinirea obligațiilor contractuale și să notifice în scris către cealaltă Parte despre aceasta, de îndată ce evenimentul de forță majoră încetează.

16.6 Executarea contractului va fi suspendată pe perioada de acţiune a forţei majore, dar fără a prejudicia drepturile ce li se cuveneau parţilor până la apariţia acesteia.In cazul dispariţiei sau imposibilităţii obiective de exploatare a bunurilor de retur pentru o perioadă mai mare de […], datorată forței majore, Părţile vor conveni asupra continuităţii sau încetării Contractului.

16.7 Dacă forţa majoră acţionează sau se estimează că va acţiona pe o perioadă mai mare de […] luni, fiecare Parte va avea dreptul sa notifice celeilalte părţi încetarea de plin drept a Contractului, fără ca vreuna dintre ele sa pretindă daune-interese.

**CAPITOLUL 17. CLAUZE SPECIALE PRIVIND MENŢINEREA ECHILIBRULUI CONTRACTUAL**

17.1 Raporturile contractuale dintre Autoritatea Contractantă şi Operator se bazează pe principiul echilibrului financiar al delegării între drepturile care îi sunt acordate Operatorului şi obligaţiile care îi sunt impuse.

17.2 În vederea menţinerii echilibrului contractual, în cazul în care pe parcursul executării Contractului, apare o situație caracterizată prin îndeplinirea cumulativă a condițiilor următoare:

1. schimbarea excepțională a împrejurărilor existente la data încheierii Contractului;
2. schimbarea împrejurărilor nu a fost și nici nu putea fi, în mod rezonabil, avută în vedere de către Parte la data încheierii Contractului;
3. Partea nu și-a asumat riscul schimbării împrejurărilor și nici nu putea fi în mod rezonabil considerată că și-ar fi asumat acest risc, care duce la crearea unui dezechilibru contractual prin îngreunarea semnificativă a obligațiilor uneia dintre Părți, la solicitarea oricărei Părți se va proceda la renegocierea Contractului.

17.3 Dacă renegocierea nu duce la restabilirea echilibrului contractual ori Părțile nu ajung la un acord într-un termen rezonabil, disputa urmeaza să fie soluţionată de instanţele judecătoreşti, care pot dispune încetarea contractului sau modificarea acestuia în sensul distribuirii în mod echitabil între părţi a pierderilor şi beneficiilor ce rezultă din schimbarea circumstanţelor.

**CAPITOLUL 18. CONDIȚII SUSPENSIVE DE INTRARE ÎN VIGOARE A CONTRACTULUI**

18.1 Următoarele condiții reprezintă, cumulativ, condiții suspensive de intrare în vigoare a Contractului, iar prezentul Contract va intra în vigoare la data îndeplinirii condițiilor de mai jos și va produce efecte numai în cazul în care:

1. Operatorul obţine Licenţă de traseu pentru fiecare dintre autobuzele care operează pe trasele atribuite potrivit Programului de transport al Operatorului, în termen de […] de la data semnării Contractului.
2. Operatorul obţine copii conforme ale Autorizaţiei de transport pentru fiecare dintre tramvaiele și troleibuzele care operează pe trasele atribuite potrivit Programului de transport al Operatorului, în termen de […] de la data semnării Contractului.

**CAPITOLUL 19. ÎNCETAREA CONTRACTULUI**

19.1 Prezentul Contract încetează la expirarea duratei Contractului, cu excepția cazurilor de prelungire sau încetare înainte de ajungere la termen ca urmare a prevederilor Contractului.

Părțile pot decide încetarea Contractului pe baza acordului lor de voință exprimat în scris.

19.2 Autoritatea Contractantă are dreptul să denunțe unilateral Contractul, cu un termen de preaviz de […] și cu plata unei despăgubiri juste şi prealabile către Operator, în cazul în care interesul naţional sau local o impune.

19.3 Contractul va înceta în cazul dispariţiei, dintr-o cauză de forţă majoră, a bunurilor de retur sau a unei părţi importante din acestea ori în cazul imposibilității obiective a Operatorului de a le exploata pe o perioadă mai mare de […], prin renunțare, fără plata unei despăgubiri, sub rezerva dispozițiilor art. 16.6 din Contract.

19.4 Următoarele acte, fapte sau omisiuni ale Operatorului dau dreptul Autorității Contractante să rezilieze Contractul, cu respectarea procedurii menționate la art. 19.7 de mai jos:

1. Neplata de către Operator a redevenței stabilite potrivit Contractului pentru o perioadă de minim […] luni;
2. Încălcarea de […] ori într-un an calendaristic a măsurilor stabilite de Autoritatea Contractantă potrivit prevederilor prezentului Contract;
3. Operatorul nu adoptă programe de măsuri care să respecte condiţiile contractuale şi care să asigure atingerea indicatorilor de performanţă asumaţi prin Contract, atunci când acest lucru este necesar potrivit prevederilor Contractului;
4. Operatorul totalizează un număr de […] încălcări majore ale indicatorilor de performanţă, în decursul unui an, potrivit Anexei 11;
5. Operatorul nu asigură prestarea serviciului de transport public local în condiții de continuitate, potrivit Contractului, ori întrerupe efectuarea serviciului pentru o perioadă de cel puțin […], fără a fi incident vreun eveniment de forță majoră;
6. Pierderea valabilității uneia sau mai multor Licențe de traseu ori a uneia sau mai multor copii conforme ale Autorizației de transport;
7. Pierderea valabilității Licenței de transport și/sau a Autorizației de transport;
8. Operatorul încalcă interdicția de subdelegare ori de cesionare a drepturilor și obligațiilor izvorâte din Contract;
9. Operatorul nu asigură întreținerea corespunzătoare a bunurilor de retur ori a celor de preluare, provocându-le degradări semnificative sau încalcă restricția de înstrăinare a bunurilor de preluare pe durata Contractului;
10. Operatorul nu constituie garanția stabilită la Capitolul 7 din Contract.

19.5 Următoarele acte, fapte sau omisiuni ale Autorității Contractante dau dreptul Operatorului să rezilieze Contractul, cu respectarea procedurii menționate la art. 19.7 de mai jos:

1. Autoritatea Contractantă nu plătește Compensaţia sau Diferențele de tarif prevazute în prezentul Contract pentru o perioadă mai mare de […];
2. Orice alte încălcări semnificative ale obligațiilor contractuale săvârșite de către Autoritatea Contractantă.

19.6 Cu excepța cazului în care Contractul prevede altfel, orice notificare de încetare a Contractului va fi făcută de Partea care solicită încetarea prin transmiterea unei notificări în acest scop celeilalte Părți (“**Notificarea de încetare**”).

19.7 Inainte de transmiterea Notificării de încetare, Partea care se consideră prejudiciată va convoca cealaltă Parte la negocieri, prin transmiterea unei notificări (“**Notificarea de negociere**”), în vederea încercării de soluționare a diferendului pe cale amiabilă. Notificarea de negociere va indica cel puțin următoarele elemente:

1. Data și locul unde vor avea loc negocierile;
2. Obligațiile pretinse neîndeplinite; și
3. Termenul în care se așteaptă remedierea obligațiilor încălcate (termen care nu poate fi mai mic decât termenul menționat în Contract, pentru fiecare situație de neîndeplinire în parte).

19.8 Daca (i) Partea în culpă nu se prezintă la negociere, așa cum această întâlnire a fost convocată conform prezentului Contract, sau (ii) negocierea nu conduce la soluționarea diferendului, sau (iii) Partea în culpă nu își îndeplinește toate obligațiile pretinse a fi îndeplinite, conform celor decise în procesul de negociere, Partea prejudiciată are dreptul să transmită Părții în culpa Notificarea de încetare.

19.9 Dacă (i) Partea prejudiciată renunță la pretențiile din Notificarea de negociere, sau (ii) Partea prejudiciată nu se prezintă la negociere, Partea prejudiciată nu va avea dreptul să transmită o Notificare de încetare privind obligațiile menționate în Notificarea de negociere, cu excepția situației în care este reluată procedura de la art. 19.7 de mai sus.

19.10 În situația în care în urma negocierilor pentru soluționarea diferendului pe cale amiabilă Părțile nu decid prin voință comună nici continuarea Contractului, nici încetarea Contractului, partea prejudiciată va transmite părții în culpa Notificarea de încetare și se va adresa instanței competente pentru constatarea rezilierii Contractului și stabilirea cuantumului prejudiciului.

19.11 La încetarea Contractului, indiferent de motiv:

1. Drepturile și obligațiile impuse Părților în baza Contractului vor înceta, cu excepția cazului în care Contractul prevede altfel;
2. Operatorul va transmite de plin drept, gratuit și libere de orice sarcini, Autorității Contractante bunurile de retur;
3. Autoritatea Contractantă va avea dreptul de a dobândi bunurile de preluare, în schimbul plății către Operator în termen de […] zile de la încetarea Contractului, a unei compensații egale cu valoarea contabilă actualizată a bunurilor de preluare.

19.12 În cazul încetării Contractului din culpa Autorității Contractante, înainte de termenul stabilit în Contract:

1. Autoritatea Contractantă va prelua Bunurile de retur realizate de Operator în temeiul prezentului Contract, precum și pe cele în curs de realizare; și
2. Autoritatea Contractantă va plăti Operatorului daune-interese pentru repararea prejudiciului pe care Autoritatea Contractantă l-a cauzat în mod direct Operatorului.

19.13 Operatorul trebuie ca, la încetarea Contractului din alte cauze decât prin forță majoră, să asigure continuitatea prestării Serviciului de transport public local, în condiţiile stipulate în Contract, până la preluarea acestuia de către Autoritatea Contractantă sau de către un alt operator.

**CAPITOLUL 20. RĂSPUNDEREA CONTRACTUALĂ**

20.1 Nerespectarea dovedită de către Părţi a obligaţiilor contractuale prevăzute în Contract atrage răspunderea contractuală a Părţii în culpă.

20.2 Autoritatea Contractantă are dreptul să sancţioneze şi să penalizeze Operatorul în cazul în care acesta nu prestează serviciul la parametrii de performanţă, eficienţă şi calitate la care s-a obligat prin prezentul Contract şi reglementările legale în vigoare, ori nu asigură continuitatea serviciului.

20.3 Operatorul este obligat la plata de despăgubiri către Autoritatea Contractantă pentru neîndeplinirea obligațiilor asumate prin prezentul Contract, după cum urmează:

1. (…) lei pentru neaplicarea măsurilor impuse de catre Autoritatea Contractantă în termenul prevăzut, ca urmare a controalelor efectuate privind modul de executare a Contractului sau evaluării modului de realizare a operării;
2. (…) lei pentru nerespectarea altor termenele prevăzute în Contract, altele decât cele de la punctul (i) de mai sus;
3. (…) lei pentru utilizarea altor mijloace auto de transport de călători decât cele stabilite prin Contractul și caietul de sarcini;
4. (...) lei pentru nerespectarea programului de vanzare a Titlurilor de călătorie prevăzut în Anexele 6.3.1., 6.3.2 si 6.3.3.
5. (…) lei pentru nerespectarea conditiilor de salubrizare a mijlocului de transport si a mediului (pastrarea curateniei la capetele de traseu si in statiile de imbarcare/ debarcare).

20.4 Pentru orice alte prejudicii suplimentare dovedite, cauzate de încălcarea oricăror altor obligații stabilite în Contract, Partea în culpa este obligată la daune-interese, potrivit principiului reparării integrale a prejudiciului.

**CAPITOLUL 21. REDEFINIREA CLAUZELOR CONTRACTUALE**

21.1 Orice modificare a Contractului este rezultatul acordului intervenit între Părți, exprimat într-un act adițional.

21.1.1 Revizuirea anuală a nivelului indicatorilor de performanță, potrivit Anexei 11, nu este considerată o modificare a Contractului.

**21.2 Modificări Unilaterale efectuate de Autoritatea Contractantă**

21.2.1 Autoritatea Contractantă poate modifica unilateral orice parte a Contractului din motive excepționale legate de interesul public local, cu notificare prealabilă transmisă cu […] înainte către Operator.

21.2.2 În cazul în care modificarea unilaterală a Contractului îi aduce un prejudiciu, Operatorul are dreptul să primească o justă despăgubire în termen de […] de zile de la dovedirea prejudiciului. În cazul dezacordului între Părţi cu privire la existența prejudiciului ori la valoarea despăgubirii, acestea vor fi stabilite de către instanţa judecătorească competentă. Acest dezacord nu poate în nici un caz să permită Operatorului să suspende executarea obligațiilor stabilite în Contract.

21.2.3 Programul de transport menţionat în Anexa […] la caietul de sarcini, poate fi modificat de Autoritatea Contractantă, prin hotărârea Consiliului Local/Județean/Adunarea Generală a ADI de transport public local […], dacă acest fapt este justificat din punct de vedere tehnic şi comercial, cu notificarea Operatorului cu cel puţin […] de zile înainte de modificare. Operatorul nu poate refuza modificările solicitate de Autoritatea Contractantă, cu excepţia cazului în care cererea depăşeşte capacitatea de transport.

**21.3 Modificări solicitate de Operator privind Capacitatea Serviciului**

21.3.1 Schimbarea, anularea sau adăugarea de noi trasee sau schimbarea Programului de transport al Operatorului pot fi solicitate Autorității Contractante de către Operator, care va iniţia dacă consideră necesar aprobarea unui alt Program de Transport , modificat.

**21.4 Alte modificări**

21.4.1 În cazul în care orice prevederi ale Contractului devin incompatibile cu legislaţia sau regulamentele din România sau din Uniunea Europeană, Contractul va fi modificat de Părţi. Acest lucru nu va afecta valabilitatea celorlalte clauze ale Contract.

21.4.2 Orice deficienţe sau contradicții din Contract pot fi rectificate ca urmare a negocierii de către Părți a modificărilor necesare, în cel mai scurt timp posibil, în conformitate cu scopul Contractului.

**CAPITOLUL 22. LITIGII**

22.1 Părţile vor depune toate eforturile rezonabile în scopul soluţionării pe cale amiabilă a conflictelor dintre acestea, decurgând din executarea Contractului.

22.2 Dacă există vreo dispută, controversă sau pretenţie care rezultă din sau în legătură cu prezentul Contract, încălcare, încetare, sau anulare a Contractului, Partea căzută în pretenţii are obligaţia să notifice cealaltă Parte în legătură cu poziţia sa împreună cu propunerea de conciliere directă.

22.3 În cazul apariţiei unei dispute, aceasta nu îndreptăţeşte Operatorul să suspende prestarea Serviciului de transport public local ori Autoritatea Contractantă să suspende executarea obligațiilor sale, potrivit prezentului Contract.

22.4 În cazul în care o dispută nu este soluţionată în termen de 45 de zile din momentul în care Părţile au început negocierile pentru soluţionarea disputei pe cale amiabilă, sau dacă asemenea negocieri nu sunt începute în termen de 45 de zile de la notificarea oficiala a disputei de către una dintre Părți celeilalte Părți, acestea se vor adresa instanţei judecătoreşti competente.

**CAPITOLUL 23. LEGEA APLICABILĂ**

23.1 Prezentul Contract, precum și orice dispute sau cereri rezultate din ori în legătură cu prezentul Contract ori cu încheierea acestuia (inclusiv dispute sau cereri extracontractuale) sunt guvernate și interpretate în conformitate cu legea română.

23.2 Prezentul Contract se completeaza cu prevederile Noului Cod civil și cu reglementările legale speciale în materia transportului public local.

**CAPITOLUL 24. ALTE CLAUZE**

24.1 Orice notificare, adresă, cerere sau făcută în legătură cu executarea Contractului va fi efectuată în scris, în limba română.

24.2 Toate notificările, adresele, cererile saualte comunicări vor fi transmise prin fax și vor fi confirmate în mod prompt prin scrisoare recomandată cu confirmare de primire la adresa Părții destinatare.

24.3 Data primirii de catre destinatar a oricărei notificări sau comunicări transmise prin: (i) scrisoare recomandată cu confirmare de primire, va fi data înscrisă pe confirmarea de primire, de catre oficiul postal de la destinație; (ii) fax, va fi data expedierii înscrisă în raportul atestând tansmiterea prin fax. În situația în care faxul nu a fost expediat într-o zi lucrătoare, sau nu a fost expediat în intervalul orar 9-17, data recepționării se consideră a fi următoarea zi lucrătoare.

24.4 Toate notificările și comunicările efectuate în legătură cu prezentul Contract vor fi considerate valabile numai dacă au fost efectuate la următoarele adrese:

|  |  |
| --- | --- |
| *Către Autoritatea Contractantă la:* | *Către Operator la:* |
| *Adresa: […]* | *Adresa: […]* |
| *În atenţia: […]* | *În atenţia: […]* |
| *Fax: […]* | *Fax: […]* |

**CAPITOLUL 25. DISPOZIŢII FINALE ŞI TRANZITORII**

25.1 Clauzele minime obligatorii ale prezentului contract, încheiat în condiţiile Legii nr. 92/2007 şi ale art. 24, litera (b) şi art. 29 din Legea nr. 51/2006 a serviciilor comunitare de utilități publice, sunt cele prevăzute la art. 40 - 48 din Ordinul nr. 263 din 06.12.2007 privind aprobarea Normelor-cadru privind modalitatea de atribuire a contractelor de delegare a gestiunii serviciului de transport public local.

25.2 Limba care guvernează Contractul este limba română.

În toate problemele care nu sunt prevăzute în prezentul Contract, părţile se supun prevederilor legislaţiei specifice în vigoare.

25.3 Anexele de la 1 la 17 fac parte integrantă din prezentul Contract.

25.4 Capitolele referitoare la drepturile şi obligaţiile părţilor se completează cu prevederile reglementărilor în vigoare referitoare la drepturile şi obligaţiile în raporturile dintre autorităţile administraţiei publice locale şi operatorii de transport rutier/transportatorii autorizați care efectuează servicii de transport public de persoane.

Prezentul contract a fost semnat astăzi, […], în […] exemplare originale, din care […] pentru Autoritatea Contractantă şi […] pentru Operator.

|  |  |
| --- | --- |
| **AUTORITATEA CONTRACTANTĂ,** | **OPERATOR,** |
| […] | […] |
| **Vizat de legalitate,** | **Viză Juridică,** |

**Anexe la Contract**

Următoarele anexe vor constitui parte integrantă a Contractului:

Anexa 1 – Legislatia cu Privire la Transportul Public Local de Călători

Anexa 2 – Program de Transport

Anexa 2.1 Programul de transport

Anexa 2.1.1 – Program de Transport pentru Reteaua de Tramvaie

Anexa 2.1.2 – Program de Transport pentru Reteaua de Troleibuze

Anexa 2.1.3 – Program de Transport pentru Reteaua de Autobuze

Anexa 2.2 – Program de Circulatie

Anexa 2.2.1 – Program de Circulatie Tramvaie

Anexa 2.2.2 – Program de Circulatie Troleibuze

Anexa 2.2.3 – Program de Circulatie Autobuze

Anexa 3 – Programul de Investitii

Anexa 3.1 – Programul de Investitii al Operatorului

Anexa 3.2 – Programul de Investitii al Autoritatii Contractante

Anexa 3.3 – Fundamentarea Necesarului Anual de Fonduri Pentru Investitii din Surse Proprii

Anexa 4 – Bunuri Utilizate de Operator în Executarea Contractului

Anexa 4.1 – Bunuri de Retur

Anexa 4.2 – Bunuri de Preluare

Anexa 4.3 – Bunuri Proprii ale Operatorului

Anexa 4.4 – Procesul-Verbal de Predare-Preluare a Bunurilor Concesionate

Anexa 5 – Mijloace de Transport

Anexa 5.1 – Cerinţe Standard Pentru Mijloace de Transport

Anexa 5.2 – Lista Mijloacelor de Transport Utilizate la Prestarea PSO

Anexa 6 – Tarife de călătorie

Anexa 6.1 – Tarife de calatorie Practicate în momentul încheierii Contractului

Anexa 6.2 – Modalitatea de Stabilire, Modificare sau Ajustare a Tarifelor de călătorie

Anexa 6.3 – Lista Punctelor de Distributie a Titlurilor de Calatorie şi Programul de Functionare

Anexa 6.3.1 – Lista Chioscurilor

Anexa 6.3.2 – Lista Punctelor de Vanzare –Spatii Comerciale

Anexa 6.3.3 – Lista Automatelor de Vânzare

Anexa 7 – Diferentele de Tarif

Anexa 7.1 – Categoriile de Pasageri care Beneficiază de Gratuităţi şi Reduceri la Transportul în Comun

Anexa 7.2 – Modul de Acordare a Diferenţelor de Tarif

Anexa 7.3 – Fundamentarea Anuala a Diferentelor de Tarif Pentru Protectia Socială

Anexa 7.4 – Modelul Formularului de Decont pentru Diferenţele de Tarif

Anexa 8 – Modelele Formularelor de Decont Pentru Plata Compensaţiei

Anexa 8.1 – Raport Lunar de Constatare

Anexa 8.2 – Raport Anual de Constatare

Anexa 9 – Costuri Eligibile Incluse în Calculul Decontării PSO şi Cerinţele Privind Contabilitatea Separată

Anexa 10 – Calculul Costului Unitar pe Kilometru

Anexa 10.1 – Metodologia de Calcul a Costului Unitar/ Kilometru

Anexa 10.2 – Formula de Indexare a Costului Unitar/ Kilometru

Anexa 11 – Indicatori de Performanţă ai Serviciului şi Modalitatea de Calcul al Penalităţilor

Anexa 12 – Indicele de Satisfacţie a Pasagerilor (ISP)

Anexa 13 – Metodologia de Monitorizare şi Evaluare a Programului de Transport al Operatorului

Anexa 14 – Caiet de Sarcini al Serviciului de Transport Public Local de Persoane prin Curse Regulate în Municipiul [...]

Anexa 15 – Regulament pentru Efectuarea Serviciului de Transport Public Local de Persoane prin Curse Regulate în Municipiul [...]

Anexa 16 –Politica Privind Resursele Umane şi Politica Sociala

Anexa 17 – Estimarea Anuala a Compensatiei

**Anexa 1 – Legislatia cu privire la transportul public local de călători**

| **Nr. crt.** | **TRANSPORTUL PUBLIC LOCAL** |
| --- | --- |
| 1. **LEGISLAȚIE ROMÂNEASCĂ** | |
|  | Legea serviciior de transport public local nr. 92/2007; |
| Ordin al Ministrului internelor si Reformei Administrative nr. 353/2007 pentru aprobarea Normelor de aplicare a Legii serviciilor de transport public local nr. 92/2007; |
|  | Legea serviciilor comunitare de utilităţi publice nr. 51/2006; |
|  | Ordonanţă nr. 27/2011 privind transporturile rutiere; |
|  | Normă metodologică din 30/11/2011 privind aplicarea prevederilor referitoare la organizarea şi efectuarea transporturilor rutiere si a activităţilor conexe acestora stabilite prin Ordonanţa Guvernului nr. 27/2011 privind transporturile rutiere; |
|  | Ordonanţă nr. 19/1997 privind transporturile; |
|  | Ordonanţa de urgenţă nr. 195/2002 privind circulaţia pe drumurile publice; |
|  | Ordonanţă de urgenţă nr. 30/2013 pentru prelungirea valabilităţii licenţelor de traseu şi a programelor de transport public judeţean; |
|  | Ordonanţă nr. 7/2012 privind implementarea sistemelor de transport inteligente în domeniul transportului rutier şi pentru realizarea interfeţelor cu alte moduri de transport; |
|  | Ordonanţă nr. 97/1999 (r) privind garantarea furnizării de servicii publice subvenţionate de transport rutier intern şi de transport pe căile navigabile interioare; |
|  | Ordonanţă nr. 19/1999 privind acordarea unor facilităţi agenţilor economici din domeniul transporturilor, la scoaterea din funcţiune a mijloacelor fixe uzate fizic sau moral, neamortizate integral; |
|  | Ordonanta nr. 37/2007 privind stabilirea cadrului de aplicare a regulilor privind perioadele de conducere, pauzele şi perioadele de odihnă ale conducătorilor auto şi utilizarea aparatelor de înregistrare a activităţii acestora; |
|  | Ordonanţă nr. 26/2011 privind înfiinţarea Inspectoratului de Stat pentru Controlul în Transportul Rutier; |
|  | Ordonanta nr. 21/2011 privind înfiinţarea Autorităţii Metropolitane de Transport Bucureşti; |
|  | Ordin nr. 258/2012 pentru aprobarea Normelor privind condiţiile de efectuare a serviciilor de transport public de persoane cu autobuzele în zona metropolitană Bucureşti; |
|  | Ordin nr. 972/2007 pentru aprobarea Regulamentului-cadru pentru efectuarea transportului public local şi a Caietului de sarcini-cadru al serviciilor de transport public local; |
|  | Ordinul Preşedintelui A.N.R.S.C. nr. 263/2007 privind aprobarea Normelor-cadru privind modalitatea de atribuire a contractelor de delegare a gestiunii serviciilor de transport public local; |
|  | Ordinul Preşedintelui A.N.R.S.C. nr. 206/2007 pentru aprobarea Regulamentului-cadru de autorizare a autorităţilor de autorizare pentru serviciile de transport public local; |
|  | Ordinul Preşedintelui A.N.R.S.C. nr. 207/2007 pentru aprobarea Regulamentului-cadru de acordare a autorizaţiilor de transport în domeniul serviciilor de transport public local; |
|  | Ordinul Ministrului Administratiei si Internelor nr. 240/2012 privind aprobarea criteriilor de evaluare, a punctajelor şi a metodologiei de punctare privind criteriile de evaluare ale operatorului de transport, în vederea atribuirii traseelor pentru transportul rutier public de persoane prin servicii regulate în trafic judeţean; |
|  | Ordinul Preşedintelui A.N.R.S.C. nr. 272/2007 pentru aprobarea Normelor-cadru privind stabilirea, ajustarea şi modificarea tarifelor pentru serviciile de transport public local de persoane; |
|  | Hotararea Guvernului nr. 38/2008 privind organizarea timpului de munca al persoanelor care efectueaza activitaţi mobile de transport rutier; |
|  | Hotararea Guvernului nr. 24/2013 privind organizarea şi funcţionarea Ministerului Transporturilor; |
|  | Hotararea Guvernului nr. 625/1998 privind organizarea şi funcţionarea Autoritaţii Rutiere Romane; |
|  | Hotararea Guvernului nr. 527/2013 privind aprobarea Regulamentului de organizare şi funcţionare a Autorităţii Naţionale de Reglementare pentru Serviciile Comunitare de Utilităţi Publice; |
|  | Regulament al Guvernului din 02/11/2011 privind organizarea şi funcţionarea Inspectoratului de Stat pentru Controlul în Transportul Rutier; |
|  | Regulament al Guvernului din 17/02/2010 de investigare a accidentelor şi a incidentelor, de dezvoltare şi îmbunătăţire a siguranţei feroviare pe căile ferate şi pe reţeaua de transport cu metroul din România; |
|  | Regulament-cadru al Ministrului transporturilor din 27/11/2007 pentru efectuarea transportului public local; |
|  | Normă a Ministrului Transporturilor din 13/04/2000 privind autorizarea, din punct de vedere tehnic, a furnizorilor de produse şi/sau servicii pentru transportul feroviar şi cu metroul; |
|  | Normă a Ministrului Transporturilor din 13/04/2000 privind activitatea de inspecţie tehnică în transportul feroviar şi cu metroul; |
|  | Normă a Ministrului Transporturilor din 13/04/2000 privind acordarea de agremente tehnice feroviare în transportul feroviar şi cu metroul; |
|  | Normă metodologică a Ministrului Lucrarilor Publice, Transporturilor si Locuintei din 27/03/2002 privind clasificarea pe categorii a autobuzelor şi microbuzelor utilizate pentru transporturi publice de persoane prin servicii regulate în trafic national. |
|  | Ordinul Ministrului Transporturilor nr. 2133/2005 pentru aprobarea Reglementărilor privind certificarea încadrării vehiculelor înmatriculate sau înregistrate în normele tehnice privind siguranţa rutieră, protecţia mediului şi în categoria de folosinţă conform destinaţiei, prin inspecţia tehnică periodică - RNTR 1 |
|  | Ordinul Ministrului Lucrărilor Publice, Transporturilor şi Locuinţei nr. 211/2003 pentru aprobarea Reglementărilor privind omologarea de tip şi eliberarea cărţii de identitate a vehiculelor rutiere, precum şi omologarea de tip a produselor utilizate la acestea - RNTR 2 |
| 1. **LEGISLAŢIE EUROPEANĂ** | |
|  | Regulamentul (CE) nr. 1370/2007 al Parlamentului European și al Consiliului din 23 octombrie 2007 privind serviciile publice de transport feroviar și rutier de călători și de abrogare a Regulamentelor (CEE) nr. 1191/69 și nr. 1107/70 ale Consiliului; |
|  | Regulamentul (CE) nr. 1071/2009 al Parlamentului European și al Comisiei de stabilire a unor norme comune privind condițiile care trebuie îndeplinite pentru exercitarea ocupației de operator de transport rutier; |
|  | Directiva 2010/40/UE a Parlamentului European şi a Consiliului din 7 iulie 2010 privind cadrul pentru implementarea sistemelor de transport inteligente în domeniul transportului rutier și pentru interfețele cu alte moduri de transport |
|  | Directiva 2009/33/CE a Parlamentului European şi a Consiliului din 23 aprilie 2009 privind promovarea vehiculelor de transport rutier nepoluante și eficiente din punct de vedere energetic |
|  | Standardul EN 13816 pentru Transporturi – Logistică şi Servicii – Transporturi Publice de Pasageri – definirea, urmărirea şi măsurarea calităţii serviciilor |

**Anexa 2 – Program de Transport**

**Se vor descrie programele de transport pentru diversele grade de mobilitate pe teritoriul administrativ în cursul anului, astfel:**

1. **Program normal - de la data (...) la data de (...)**
2. **Program de vara (vacanta)- de la data (...) la data de (...)-** cuprinde programul de transport in conditii de flux redus de calatori, respectiv în perioadele în care sunt concedii de odihnă şi vacanţe în cuantum semnificativ, care determină un grad total de mobilitate mai scazut al populaţiei, comparative cu perioadele normale din an. Programul de vară se aplică în perioada/ perioadele: 15 iunie- 1octombrie
3. **Program de noapte** – cuprinde programul ce se asigură între orele …..-….
4. **Program la evenimente speciale: 31-1 ianuarie, Noaptea de Inviere, etc.**

**Anexa 2.1 Programul de transport**

**Programul anual de transport**

|  |  |
| --- | --- |
| **Linia** | **Km. Planificaţi** |
| **Tramvai** |  |
|  |  |
|  |  |
| **Troleibuz** |  |
|  |  |
|  |  |
| **Autobuz** |  |
|  |  |
|  |  |
| **Total Km planificati** |  |

**Anexa 2.1.1 – Program de Transport pentru reteaua de tramvaie pe anul (…)**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **LINIA NR.**  **Staţii/ Sens**  **Lungimea** | **Traseul** | **Capacitate**  **(număr locuri)** | **INTERVAL DE SUCCEDARE A CURSELOR: zilele 1-5 ( 6,7)** | | | | | | **Plecări de la capetele de traseu** | |
| **Numărul de Mijloace de Transport: zilele 1-5 (6,7)** | | | | | |
| **5-6** | **6-10** | **10-13** | **13-19** | **19-21** | **21-23** | **Prima** | **Ultima** |
| **1**  **.......staţii/ sens**  **.......km lungime** | **Dus**  **.....**  **.....**  **.....**  **.....**  **......**  **Întors**  **.....**  **.....**  **.....**  **....**  **Cap. 1 ....**  **Cap. 2 ....** |  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |

Nota: La numarul de mijloace de transport se adauga 30%, necesar pentru acoperirea imobilizarilor si rezervelor.

**Anexa 2.1.2 – Program de Transport pentru reteaua de troleibuze pe anul (…)**

A se vedea tabelul de la 2.1.1.

**Anexa 2.1.3 – Program de Transport pentru reteaua de autobuze pe anul (…)**

A se vedea tabelul de la 2.1.1.

**Anexa 2.2 – Program de Circulatie**

**Anexa 2.2.1 – Program de circulatie tramvaie**

-valabil de la data de (...)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Linia** | **Traseu** | **Cap. (loc)** | **Intervalul de Succedare** | | | | **Plecari de la** | | **Nr Curse Depou/ zi** |
| **Depoul** | **min. sau orele de trecere prin statii in intervalul** | | | | **Pe traseu** | | **Dislocari** |
| **Lungimea** | **04:00-08:00** | **08:00-13:00** | **13:00-16:00** | **16:00-24:00** | **Prima** | **Ultima** | **Dislocari Neprogramate/ zi** |
|  | **Dus** |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  | **S/C** |  |  |  |  |  |  | **DN:** |
| **Intors** |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| **Obs.** | **S-vagon simplu; C-vagon cuplu** | | | | | | | | |
|  | | | | | | | | |
|  | | | | | | | | |

**Se va completa pentru fiecare traseu**. Dotarile statiilor vor mentiona facilitati pentru persoane cu diazabilitati si mobilitate redusa, informarea calatorilor, etc.

**Anexa 2.2.2 – Program de circulatie troleibuze**

A se vedea la 2.1.1.

**Anexa 2.2.3 – Program de circulatie autobuze**

A se vedea la 2.1.1.

**Anexa 3 – Programul de Investitii**

**Anexa 3.1 – Programul de Investitii al Operatorului**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Denumire Proiect** | **Descriere Proiect** | **Valoarea Estimată (RON)** | | | | | **Data Incepere** | **Data Finalizare** | **Sursa de Finanţare** | **Tipul de bun**  (de retur, de preluare, proprii ale operator.) |
| 2014 | 2015 | 2016 | 2017... | Total |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |

**Anexa 3.2 – Programul de Investitii al Autoritatii Contractante**

|  |  |  |  |  |  |
| --- | --- | --- | --- | --- | --- |
| **Denumire Proiect** | **Descriere Proiect** | **Durata finalizare/**  **Valoarea Respectivă** | **Data Incepere** | **Data Finalizare** | **Sursa de Finanţare** |
|  |  |  |  |  |  |
|  |  |  |  |  |  |
|  |  |  |  |  |  |

**Anexa 3.3 – Fundamentarea necesarului anual de fonduri pentru investitii din surse proprii ale Operatorului**

Se va realiza având în vedere prevederile Anexei 3.1.

**Anexa 4 – Bunuri utilizate de Operator în executarea Contractului**

**Anexa 4.1 – Bunuri de Retur**

**Bunuri de retur** sunt bunurile concesionate de către Autoritatea Contractantă către Operator în scopul executării Contractului, bunurile de natura domeniului public nou create sau existente si modernizate/dezvoltate cu subvenţii pentru investiţii de la bugetul local sau de stat, *precum şi* cele realizate de Operator în conformitate cu Programul de investiţii și care, la încetarea Contractului, revin de plin drept, gratuit și libere de orice sarcini, Autorității Contractante;

4.1.1 Bunuri Concesionate

|  |  |  |  |  |  |
| --- | --- | --- | --- | --- | --- |
| **Clasificare** | **Denumire bunuri mobile si imobile** | **Număr inventar la Autoritatea Contractanta** | **Valoare de inventar** | **Valoare amortizata** | **Valoarea ramasa la data de .../../....** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Bunurile proprietate publică concesionate, aşa cum sunt prezentate în această anexă şi care sunt puse la dispoziţia Operatorului spre a fi utilizate în cadrul prezentului Contract, sunt inventariate anual şi sunt înregistrate distinct, în afara bilantului de catre Operator.

4.1.2 Bunuri realizate de Operator în conformitate cu Programul de investiţii al Operatorului

|  |  |  |  |  |  |
| --- | --- | --- | --- | --- | --- |
| **Clasificare** | **Denumire mobile si imobile** | **Număr inventar la Operator** | **Valoare de inventar** | **Valoare amortizata** | **Valoarea ramasa la data de .../../....** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**Anexa 4.2 – Bunuri de Preluare**

|  |  |  |  |  |  |
| --- | --- | --- | --- | --- | --- |
| **Clasificare** | **Denumire bunuri mobile si imobile** | **Număr inventar la Operator** | **Valoare de inventar** | **Valoare amortizata** | **Valoarea ramasa la data de .../../....** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Bunuri de preluare sunt bunurile care aparțin Operatorului și care sunt utilizate de acesta în scopul executării Contractului. La încetarea Contractului, din orice cauză, Autoritatea Contractantă are dreptul de a dobândi bunurile de preluare, în schimbul plății către Operator în termen de […] zile de la încetarea Contractului, a unei compensații egale cu valoarea contabilă actualizată a bunurilor de preluare. Pe toată durata Contractului, Operatorul își asumă obligația de a nu înstrăina bunurile de preluare, fără consimțământul prealabil scris al Autorității Contractante;

Bunurile realizate de Operator din surse proprii dar provenite prin subvenţie de capital de la bugetul local sau de stat, fac parte din categoria bunurilor de preluare. Amortizarea acestei categorii de bunuri nu este eligibila pentru calculul costului/km. La încetarea Contractului, din orice cauză, Autoritatea Contractantă va dobândi aceste bunurile de preluare fară plata vreunei compensații.

**Anexa 4.3 – Bunuri Proprii ale Operatorului**

**Inventarul bunurilor proprii ale Operatorului la data de .../.../........**

|  |  |  |  |  |  |
| --- | --- | --- | --- | --- | --- |
| **Clasificare** | **Denumire bunuri mobile si imobile** | **Număr inventar la Operator** | **Valoare de inventar** | **Valoare amortizata** | **Valoarea ramasa la data de .../../....** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**Bunuri proprii** sunt bunurile care aparţin Operatorului şi care sunt utilizate de către acesta în scopul executării Contractului, pe durata acestuia, cu excepția celor prevăzute in Anexa 4.2 de mai sus. La încetarea Contractului, din orice cauză, bunurile proprii rămân în proprietatea Operatorului.

**Anexa 4.4 – Procesul-verbal de predare-preluare a bunurilor concesionate**

**Anexa 5 – Mijloace de transport**

**Anexa 5.1 – Cerinţe standard pentru mijloace de transport**

**Principii Generale**

Principalul obiectiv al prezentei Anexe este să stabilească cerinţele comune specifice aferente vehiculelor de transport care vor fi utilizate pentru prestarea Serviciilor de Transport.

Toate Mijloacele de Transport care vor fi utilizate la prestarea Serviciilor de Transport trebuie să fie conforme cerinţelor obligatorii stabilite pentru respectivele Mijloace de Transport în ceea ce priveşte “tipul” şi “categoria”. Conformitatea Mijloacelor de Transport cu cerinţele standard va fi verificată pe baza documentelor emise de autorităţile competente.

Pentru a asigura protecţia mediului, emisiile poluante de noxe ale Mijloacelor de Transport utilizate la prestarea Serviciilor de Transport trebuie să fie în limitele stabilite de către lege pentru tipurile respective de motoare şi carburanţi.

Cerinţele tehnice pentru Mijloacele de Transport prezentate în această anexă vor fi actualizate automat în situaţia apariţiei unor noi reglementări. În această situaţie, Părţile vor actualiza prezenta Anexă incluzând cerinţele tehnice noi stabilite prin lege.

**Cerinte Standard pentru Autobuze/Troleibuze/Tramvaie**

**General**

1. Conditiile interioare si exterioare ale mijloacelor de transport prin care se presteaza servicii in temeiul prezentului Contract trebuie sa fie permanent in concordanta cu cerintele stabilite de legislatie.
2. Toate dispozitivele si fiecare dintre acestea care sunt instalate in mijloacele de transport trebuie sa fie pastrate si reparate astfel incat toate vehiculele sa poata fi utilizate in permanenta.
3. Fiecare mijloc de transport trebuie sa aiba cel putin un validator electronic pentru fiecare usa și alte echipamente îmbarcate aferente sistemului de taxare integrat.
4. Operatorul va avea dreptul ca, dupa cum hotaraste, sa amenajeze zone publicitare atat in interiorul cat si in exteriorul autobuzelor. Publicitatea nu va afecta vizibilitatea sau lizibilitatea numerelor traseelor, semnele cu destinatia, logo-ul Societatii nu va acoperi nicio fereastra daca acesta nu permite vizibilitatea spre exterior.
5. Inainte de plecarea pe traseu, vehiculele vor fi supuse unui control pentru a se asigura ca sunt curate in vederea utilizarii de catre pasageri, si nu au suprafete alunecoase, deteriorate sau periculoase, inclusiv scaunele si armaturile vehiculelor.
6. In fiecare zi, inainte de plecarea pe traseu, se va asigura ca scaunele pentru pasageri nu sunt avariate, defecte sau deteriorate in orice alt mod.

**Cerinte pentru Autobuze/Troleibuze/Tramvaie**

Autobuzele/troleibuzele/tramvaiele in exploatare vor indeplini cerintele tehnice obligatorii cu privire la siguranta si protectia mediului stipulate in legislatia in vigoare, precum și cerințele tehnice cu privire la compatibilitatea cu sistemul de taxare integrat.

Autobuzele utilizate de către Operator la prestarea serviciului vor fi de tip autobuz urban, potrivit legislaţiei româneşti în vigoare. Autobuzele vor fi minim EURO 3, Conform Anexa 13, pct 1.2.4. din . “Reglementarile privind certificarea încadrarii vehiculelor înmatriculate sau înregistrate în normele tehnice privind siguranta circulatiei rutiere, protectia mediului si în categoria de folosinta conform destinatiei, prin inspectia tehnica periodica RNTR 1 din 12.08.2008” aprobat prin Ordin nr. 1002 din 12/08/2008.

**Anexa 5.2 – Lista mijloacelor de transport utilizate la prestarea PSO**

**Planul privind Parcul de Mijloace de Transport**

Planul privind Parcul Auto va cuprinde o lista cu toate autobuzele, troleibuzele si tramvaiele, inclusiv urmatoarele informatii:

* Numarul vehiculului, categoria, numarul de inmatriculare si numarul de inventar;
* Numărul Copiei Conforme a Licenţei de Transport
* Anul de fabricatie;
* Durata de viata ramasa;
* Marimea in metri, numar de axe, tipul de podea, tipul motorului, gradul de confort si poluare , capacitatea de pasageri (atat pe scaune cat si in picioare);
* Aspecte de protecţia mediului (standardul EURO),
* Nivelul de zgomot
* Numărul de uşi de acces
* Numărul de ieşiri
* Adaptări pentru persoanele cu mobilitate redusă
* Dotări aferente sistemului de taxare integrat
* Alte dotări (casă de marcat fiscală, componente aferente sistemului de management al traficului etc.)

**Anexa 6 – Tarife de călătorie**

**Anexa 6.1 – Tarife de calatorie practicate in momentul incheierii contractului**

Aplicabile de la data de (…)

|  |  |  |
| --- | --- | --- |
| **Modalitate cumpărare** | **Tip legitimaţie de călătorie** | **Preţ** |
| **Chioscuri** |  | .... lei |
|  | ... lei |
|  | ... lei |
|  | ... lei |
| **Automate de bilete** |  | ... lei |
|  | ... lei |
|  | ... lei |
| **In vehicul** |  | ... lei |
| **SMS** |  | ... euro + TVA |
|  | ... euro + TVA |
|  | ... euro + TVA |
| **Suprataxa** |  | ... lei |

Se vor mentiona toate categoriile de titluri de calatorie, inclusiv cele cu tarife reduse.**Anexa 6.2 – Modalitatea de stabilire, modificare sau ajustare a Tarifelor de călătorie**

Modificarea/Ajustarea Tarifelor de călătorie nu influenţează nivelul costului unitar pe km stabilit conform contractului.

1. **Stabilirea tarifelor de călătorie**

Modul de stabilire al tarifelor de calatorie pentru elementele din oferta tarifară este următorul:

1. Pe baza Programului de Transportse determină oferta de transport (locuri x Km) pe moduri și intervale de timp.

Se calculează bugetul de exploatare eligibil necesar pentru realizarea ofertei de transport stabilite, în condiții de calitate și de siguranță specificate, plecand de la costul unitar/km contractat, pentru fiecare mod de transport, si profitul rezonabil contractat. ***Costul unitar pe kilometrul*** parcurs este pretul pentru serviciul de transport furnizat, calculat pe baza costurilor din anul precedent eligibile, reale ale serviciului de transport al Operatorului, prevazute in Anexa 9.

1. Se calculează costul mediu al unei călătorii, ca raportul dintre bugetul de exploatare eligibil +profitul rezonabil ale operatorului și numărul mediu anual estimat al călătoriilor (nu al călătorilor) plătite integral. Sunt necesare sondaje și date statistice referitoare la calatorii cu transportul public și privind călătoria medie realizată de un călător (număr de stații transformat în număr de Km).

Aceste etape sunt tehnice, se calculează de către operator și se negociază cu autoritatea contractantă.

1. Se stabilește (în baza viziunii social-economice/guvernanței locale, de către Autoritatea Contractantă) acceptanța socială a costului mediu transpus direct în tariful mediu. În caz de neacceptanță anticipată, se stabilește **tariful mediu acceptabil**.
2. Se determină tariful de bază (prețul de vânzare al unei călătorii simple). Acest tarif poate să fie egal cu costul mediu al unei călătorii dacă compensaţia este dirijată către abonamente, de exemplu, sau poate să fie mai mic decât costul mediu, dacă se decide ca compensaţia să acționeze încă de la acest prim nivel (acesta e cazul cel mai frecvent). De asemenea, tariful de bază poate să depășească costul mediu, în cazul în care se acordă bonificații comerciale pentru restul pozițiilor tarifare.
3. Se determină toate celelalte elemente ale ofertei tarifare (”produse tarifare”), prin multiplicarea tarifului de bază, aplicarea unitară sau diferențiată a tarifelor sociale (cele supuse obligaţiei tarifare) și aplicarea unitară sau diferențiată a unor bonificații comerciale. Sunt necesare simulări pentru realizarea unui echilibru financiar – bonificațiile să fie compensate prin majorarea tarifului de bază. Bonificațiile comerciale pot fi de două tipuri:

* Reducerea aplicată multiplicării tarifului de bază, de exemplu preț 2 călătorii = 2 x tariful de bază – n%
* Vânzarea de abonamente cu număr nelimitat de călătorii, dar al căror preț este calculat pentru o utilizare medie statistică, de exemplu 2 călătorii x 22 zile lucrătoare/lună.

Punctele 4 și 5 de mai sus determină ­oferta tarifară, ca rezultat al aplicării unei anumite politici tarifare. Politica tarifară trebuie să îmbine criteriile comerciale (avantajarea cumpărării, în avans față de momentul utilizării, al unor titluri de călătorie multiple) și criteriile sociale (dirijarea preponderentă a tarifelor sociale spre categoriile de utilizatori permanenți - ”călătorii fideli”).

1. Se stabilește, pe baza legislației naționale și a reglementărilor locale, lista categoriilor de persoane care beneficiază de facilități, sarcina de transport generată și efectele financiare ale acestor facilități asupra bugetului de exploatare al operatorului.

Pentru punctele 3 și 6, principiile de finanțare a serviciului public de transport sunt următoarele:

* Autoritatea care impune limitări de tarife față de calculele recunoscute trebuie să asigure diferența, prin compensaţie. Elemente de protecție socială nu pot fi puse în sarcina niciunui operator, public sau privat.
* Operarea sub rigorile unui Contract de servicii publice impune abandonarea considerării paușale a sarcinii de transport generată de călătorii cu facilități tarifare și utilizarea unor metode de apreciere obiectivă și precisă.

Tarifele pentru toate Titlurile de călătorie se aproba prin Hotarâre de catre Consiliu Local/Consiliul Judetean.

Relația efect-cauză este de la COSTURI la TARIFE (prețuri de vânzare). Atât în etapa de semnare a contractului, cât și în mecanismul stabilit pentru ajustări ulterioare, costurile, împreună cu impunerile politice și sociale determină tarifele. Tarifele influențează încasările și nivelul total al compensaţiei. Această influență nu este întotdeauna simplă și directă. Ca în orice activitate comercială, chiar cu un public parțial captiv, o majorare neinspirată a tarifelor poate ușor genera, cel puțin într-o primă etapă, pierderi în încasări, prin reducerea numărului de utilizatori și/sau accentuarea fraudei.

Permiterea, ignorarea sau chiar încurajarea unor elemente de concurență neloaială între operatori poate să vicieze profund mediul economic al domeniului, să facă inutile calculele și să aibă efecte negative neplanificate asupra performanțelor financiare ale unui operator.

În concluzie, Ordinul nu poate fi utilizat ca bază pentru stabilirea inițială a elementelor financiare (tarife și subvenție) ale unui Contract de Servicii Publice și în procesul de indexare ulterioară, pentru că nu descrie etapele obligatorii, este neclar în terminologie și total greșit în formulele de calcul impuse.

1. Ajustarea sau modificarea Tarifelor de călătorie

Ajustarea sau modificarea Tarifelor de călătorie pentru serviciile de transport public local de persoane se realizează in conformitate cu prevederile Ordinul ANRSC nr. 272/ 2007 pentru aprobarea Normelor –cadru privind stabilirea, ajustarea si modificarea tarifelor pentru serviciile de transport public local de persoane, la cererea operatorilor de transport public local de persoane, pe baza următoarelor documente:

* cererea de ajustare, care conţine: tarifele în vigoare şi tarifele solicitate, inclusiv TVA; justificarea propunerii de ajustare se face pe baza unui memoriu tehnico-economic, care prezintă oportunitatea fundamentării tarifelor datorată creşterii principalelor elemente de cheltuieli;
* fişele de fundamentare pentru ajustarea tarifelor;
* alte date şi informaţii necesare fundamentării tarifelor propuse.

Tarifele pentru serviciile de transport public local de persoane efectuat prin curse regulate se pot ajusta periodic prin Hotarari ale Consiliului Local, în baza creşterii indicelui preţurilor de consum fată de nivelul existent la data precedentei ajustări.

**Anexa 6.3 – Lista punctelor de distributie a titlurilor de calatorie si programul de functionare**

**Anexa 6.3.1 – Lista chioscurilor**

|  |  |  |  |
| --- | --- | --- | --- |
| **Nr.crt.** | **Chiosc nr.** | **Adresa punctului de vanzare** | **Program functionare zile lucratoare/ zile nelucratoare** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**Anexa 6.3.2 – Lista punctelor de vanzare –spatii comerciale**

|  |  |  |  |
| --- | --- | --- | --- |
| **Nr.crt.** | **Nume Societate** | **Locatia punctului de vanzare** | **Program functionare zile lucratoare/ zile nelucratoare** |
|  |  |  |  |
|  |  |  |  |
|  |  |  |  |
|  |  |  |  |

**Anexa 6.3.3 – Lista automatelor de vânzare**

|  |  |  |
| --- | --- | --- |
| **Nr.crt.** | **Locatia punctului de vanzare** | **Program functionare zile lucratoare/ zile nelucratoare** |
|  |  |  |
|  |  |  |
|  |  |  |
|  |  |  |

Notă: În cazul în care titlurile de călătorie pentru categoriile speciale de calatori nu vor fi comercializate în toate punctele de vânzare, o listă cuprinzând punctele de vânzare unde se comercializează astfel de titluri va fi ataşată ca Anexa 6.3.4.

**Anexa 7 – Diferentele de tarif**

**Anexa 7.1 – Categoriile de pasageri care beneficiază de gratuităţi și reduceri la transportul în comun**

|  |  |  |  |
| --- | --- | --- | --- |
| **Categoria socială/ Tipul de protecţie socială** | **Modalitatea de acordare a protecţiei sociale** (procentul de reducere) | **Nivelul protecţiei sociale acordate**  (lei/ unitate) | **Legislaţia în vigoare care reglementează protecţia socială** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**Anexa 7.2 – Modul de acordare a diferenţelor de tarif**

Modul de acordare a diferenţelor de tarif este cel stabilit prin Hotărârea Consiliului Local Nr. [...] în temeiul legislaţiei în vigoare, pentru fiecare categorie în parte şi este după cum urmează:

|  |  |  |  |  |  |
| --- | --- | --- | --- | --- | --- |
| **Categoria socială/ Tipul de protecţie socială** | **Perioada** | **Număr de călătorii pe perioada selectată, utilizat pentru calcul** | **Tarif** | | **Modalitatea de acordare a protecţiei sociale** (procentul de reducere) |
| **Tarif întreg** | **Reducerea oferita** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Operatorul va elibera titluri de călătorie pentru fiecare categorie care beneficiază de gratuităţi, în baza documentelor legale justificative pentru fiecare categorie.

**Anexa 7.3 – Fundamentarea anuala a diferentelor de tarif pentru protectia sociala**

|  |  |  |  |  |  |  |
| --- | --- | --- | --- | --- | --- | --- |
| **No.** | **Categoria socială/ Tipul de protecţie socială** | **Unităţi de calcul**  (abonamente/ calătorii vândute) | **Număr estimat de unităţi** | **Nivelul protecţiei sociale acordate**  **(lei/ unitate)** | **Sume totale**  (lei) | **Document justificativ necesar** |
|  | (1) | (2) | (3) | (4) | (5)=(3)x(4) | (6) |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

**Anexa 7.4 – Modelul formularului de decont pentru diferenţele de tarif**

|  |  |  |  |  |  |  |
| --- | --- | --- | --- | --- | --- | --- |
| **No.** | **Categoria socială/ Tipul de protecţie socială** | **Unităţi de calcul**  (abonamente/ calătorii vândute) | **Număr estimat de unităţi** | **Nivelul protecţiei sociale acordate**  **(lei/ unitate)** | **Sume totale**  (lei) | **Document justificativ necesar** |
|  | (1) | (2) | (3) | (4) | (5)=(3)x(4) | (6) |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

**Anexa 8 – Modelele formularelor de decont pentru plata compensaţiei**

**Anexa 8.1 – Raport Lunar de Constatare**

**Raport Lunar de Constatare**

|  |  |
| --- | --- |
| **Concept** | **Valoare** |
| **Luna: (…) Anul (…)** | Luna curentă |
| **(Km)Număr total de vehicul\*kilometri efectuaţi (calculaţi conform Anexei 13)** |  |
| Tramvai |  |
| Troleibuz |  |
| Autobuz |  |
| **(c unitar)Cost unitar per kilometru** |  |
| Tramvai |  |
| Troleibuz |  |
| Autobuz |  |
| **(Ch)Cheltuieli Totale pentru PSO (Veh\*Km efectuaţi x c unitar pe Km)** |  |
| Tramvai |  |
| Troleibuz |  |
| Autobuz |  |
| (Pr)Profit rezonabil ( ...% la total cheltuieli pentru Planul de Transport PSO) |  |
| **(V) Total venituri lunare pentru servicii de transport public** |  |
| **Venituri din vânzări de titluri de călătorie** |  |
| **Diferente de tarif cuvenite operatorului** |  |
| **Alte venituri în cadrul reţelei unde se prestează PSO** |  |
| **(C)Compensaţia (conform contract) ( Ch+Pr-V)** |  |
| **Compensaţie per total vehicul\*kilometri efectuaţi** |  |

\*valori în RON, fără TVA.

Operatorul va anexa documente justificative detaliate pentru fiecare rand din Nota Lunară de Constatare.

**Anexa 8.2 – Raport Anual de Constatare**

**Calculul compensaţiei pentru prestarea serviciilor**

**de transport public în [\_anul\_]**

|  |  |
| --- | --- |
| **Concept** | **Valoare** |
| **Anul** |  |
| **(Km)Număr total de vehicul\*kilometru** |  |
| Tramvai |  |
| Troleibuz |  |
| Autobuz |  |
| **(c unitar)Cost unitar per kilometru** |  |
| Tramvai |  |
| Troleibuz |  |
| Autobuz |  |
| **(C1) TOTAL COMPENSAŢIE ANUALĂ FACTURATA (pe baza calculului lunar din Anexa 10)** | |
| **Venituri din servicii de transport public din:** |  |
| **Venituri din vânzări de titluri de călătorie** |  |
| **Diferente de tarif cuvenite operatorului** |  |
| **Alte venituri în cadrul reţelei unde se prestează PSO** |  |
| **(I) TOTAL VENITURI AUDITATE** |  |
| **Costuri asociate realizarii Planului de Transport PSO** |  |
| **Cheltuieli directe de transport** |  |
| **tramvai** |  |
| **troleibuz** |  |
| **autobuz** |  |
| **Cheltuieli indirecte de transport si administrative** |  |
| **tramvai** |  |
| **troleibuz** |  |
| **autobuz** |  |
| **Cheltuieli cu vânzarea titlurilor de călătorie şi de marketing** |  |
| **Cheltuieli aferente activitatilor de implementare a investitiilor autoritatii contractante** |  |
| **(II) TOTAL CHELTUIELI AUDITATE asociate realizarii Planului de Transport PSO** |  |
| **(III) (Pr) Profit rezonabil** |  |
| **(C2)TOTAL COMPENSAŢIE ANUALĂ (pe baza costurilor si veniturilor înregistrate in contabilitatea de gestiune şi auditate)**  **(Efectul Financiar Net)**  **(II –I) + III** |  |
| **COMPENSAŢIA ANUALĂ MAXIMĂ**  **Valoarea minimă dintre C1 şi C2= valoarea maximă anuală a Compensaţiei** |  |
| **DIFERENŢA CARE VA FI PLĂTITĂ DE CĂTRE OPERATOR Autoritatii Contractante (dacă C1 > C2)** |  |

**Anexa 9 – Costuri eligibile incluse în calculul decontării PSO şi cerinţele privind contabilitatea separată**

Fundamentarea costului unitar/km (lei/km) pentru serviciile de transport public local de calatori prin curse regulate, pe fiecare categorie de mijloc de transport se face pe baza consumurilor normate de combustibili, de lubrifianti, a cheltuielilor de intretinere-reparatii si cu piese de schimb, a cheltuielilor cu munca vie, precum si pe baza celorlalte elemente de cheltuieli prevazute in Anexa la Normele Cadru ale A.N.R.S.C. ( Ordinul Presedintelui A.N.R.S.C. nr. 272/2007).

In cazul in care operatorul desfasoara si alte activitati, cota de cheltuieli indirecte provenita din acestea, precum si cota de cheltuieli generale ale societatii se vor repartiza pe fiecare element de cheltuieli proportional cu ponderea acestui element in total cheltuieli. Aceste cheltuieli vor fi evidentiate in anexe separate. Pentru aceste cheltuieli se precizeaza cheia de repartizare a acestora pe fiecare activitate.

Metodologia de alocare a costurilor indirecte si administrative se va aproba de catre autoritatea contractanta. Auditul anual tehnico-economic va face propuneri autoritatii contractante privind adoptarea unei metode de gestiune si alocare a costurilor mai potrivita, in vederea cresterii eficientei operatorului.

Operatorul poate desfasura şi alte activitati de transport sau activitati care au legatura cu serviciul de transport public local in urmatoarele conditii:

1. Activitatile sunt aprobate de Autoritatea Contractanta
2. Activitatile respecta legislatia respectivului domeniu de activitate
3. Activitatile respective îşi acopera in intregime costurile din veniturile colectate
4. Activitatile nu afecteaza in niciun fel prestarea serviciului de transport public local
5. Activitatile respecta concurenta

Toate inregistrarile contabile trebuie realizate în aşa fel încât să se poată demonstra verificarea calculului cheltuelielor pe fiecare mod de transport si a compensatiei pentru obligatia de serviciu public si conditia de la punctul iii pentru alte activitati.

Costurile privind ineficienta conducerii afacerii, precum deprecieri, provizioane, penalitati sau amenzi, precum si alte cheltuieli neprevazute precum bonusuri acordate directorilor nu vor fi alocate serviciilor PSO.

Operatorul va tine contabilitatea separata pentru activitatile si serviciile care fac obiectul desfasurarii contractului de servicii de transport public local, pentru fiecare contract în parte, precum si pentru alte activitati si servicii care genereaza costuri sau venituri indirecte si nu sunt asociate serviciului de transport, in functie de legile contabile si fiscale in vigoare.

Principiile privind evidenta contabila separata pentru costurile eligibile inregistrate sunt:

* 1. Principiile privind conceptul costului total alocat, in care costul total aferent desfasurarii unui anumit tip de serviciu sau realizarii unui singur produs este atribuit acelui serviciu sau produs.

Astfel costurile totale alocate ale obligatiei de serviciu public a operatorului trebuie sa includa urmatoarele:

* + 1. Costurile directe cu personalul, de amortizare, de resurse materiale si servicii efectuate de terti care au legatura cu Serviciul de transport public local, inclusiv serviciul datoriei societatii, folosite exclusiv pentru indeplinirea Obligatiei de serviciu public
    2. O cota proportionala din costurile indirecte, incluzand costurile tehnice si administrative cu personalul, de capital si resurse materiale.

Ca si exemple de chei de alocare, defalcarea pe moduri și pe activități TP/non TP a unor cheltuieli pentru care înregistrarea primară diferențiată nu este posibilă se poate face după următorul model :

Consumul comun de energie electrică pentru tracțiune tramvaie/troleibuze se defalchează direct proporțional cu energia electrică efectiv consumată (produsul dintre puterea instalată medie, numărul mediu de vehicule în circulație și timpul mediu de circulație).

Cheltuielile de exploatare (întreținere, amortismente, utilități) generate de elementele comune de infrastructură (substații electrice, depouri, etc) se repartizează pe moduri direct proporțional cu parcul de vehicule în exploatare.

Cheltuielile administrative și cele pentru servicii-suport (structura de conducere, contabilitate, personal, IT, etc), proporțional cu produsul număr personal x parc de vehicule în exploatare.

Defalcarea cheltuielilor administrative și a celor pentru servicii-suport între activitățile eligibile și cele ne-eligibile pentru compensații, direct proporțional cu cifrele de afaceri ale celor două categorii de activități.

* 1. Toate costurile legate de desfasurarea serviciilor din afara PSO vor fi alocate doar acelor servicii, precum si o cota proportionala din costurile fixe comune ale operatorului, astfel incat nicio subventie incrucisata sau supracompensare sa nu fie produsa.
  2. Toate costurile si veniturile provenind din si pentru activitatile comerciale de exploatare trebuie bazate pe rezultatele financiare oficiale ale operatorului si nicio reevaluare a activelor in scopul planificarii afacerii nu va fi introdusa.
  3. Modelul nu include deprecieri, amenzi, penalitati, provizioane , bonusuri acordate directorilor sau orice alte venituri si costuri neprevazute, aparute in urma ineficientei sau eficientei conducerii Operatorului.

Evidenta contabila se va organiza pe analitice distincte ale conturilor pe fiecare mod de transport si pe alte activitati.

Toate veniturile, costurile, tarifele si preturile vor fi calculate in RON, fara TVA, cu exceptia cazurilor unde se specifica altfel.

Operatorul va utiliza Metoda ABC (Activity Based Costing) pentru gestiunea costurilor pe activitati sau alta metoda agreata de catre autoritatea contractanta.  
Metoda ABC vizeaza, pe de o parte, calculul si analiza costurilor, iar pe de cealalta parte, constituie un instrument de masura a performantelor operatorului.

Cu 60 zile inainte de incheierea situatiilor financiare anuale, Operatorul va solicita aprobarea Autoritatii Contractante privind procedurile de alocare a costurilor indirecte pe activitati.

Raportare

Înainte de data de [30 iunie] a fiecărui an, Operatorul va furniza Autorității Contractante un raport anual pentru anul calendaristic anterior, inclusiv situaţiile financiare certificate de un Auditor certificat independent.

Raportul anual trebuie sa contina urmatoarele rapoarte specifice:

* 1. Bilantul contabil si anexele la acesta
  2. Raportul de gestiune al administratorilor
  3. Raportul auditorului ce a efectuat auditul tehnico-economic
  4. Raportul privind inventarierea patrimoniului
  5. Raportul privind realizarea investitiilor prevazute in anexele la contract
  6. Situatia veniturilor.
  7. Situatia amortizarii.
  8. Situatia costurilor directe.
  9. Situatia costurilor indirecte.
  10. Numarul angajatilor si costurile de munca

**Investitii facute de Operator in numele Autoritatii Contractante**

In cazul efectuarii de catre Operator a operatiunilor aferente investitiilor care sunt in sarcina Autoritatii Contractante în conformitate cu anexa 3.2 şi cele în care beneficiaza de asistenta financiara nerambursabila din partea UE si din surse IFI, anexa va fi adaptata in baza prevederilor Acordului de Finanţare / Imprumut / etc. si in baza Ordonantei Guvernului nr. 198/2005 privind crearea, furnizarea si utilizarea Fondului de Intretinere, inlocuirea si dezvoltarea proiectelor de dezvoltare a infrastructurii serviciilor publice care beneficiaza de finantare din partea UE.

In cazul realizarii investitiilor prin surse de la bugetul local, Autoritatea Contractanta va fi responsabila de finantarea cheltuielilor de implementare a investitiilor prin alocarea bugetară de capital.

Operatorul va tine o evidenta distincta a costurilor de investitii realizate si se va asigura transferarea catre Autoritatea Contractanta a valorii investitiilor puse in functiune si receptionate pentru inregistrarea in evidenta patrimoniului public si preluarii acestora de catre Operator ca bunuri concesionate.

**Anexa 10 – Calculul, Modificarea, Indexarea Costului Unitar pe Kilometru**

**Anexa 10.1 – Metodologia de calcul şi modificare a Costului Unitar/ kilometru**

**Calculul se va face separat, pentru tramvaie, troleibuze si autobuze.**

**Costul unitar pe kilometrul parcurs** este pretul pentru serviciul de transport furnizat, calculat pe baza costurilor eligibile, reale ale serviciului de transport al Operatorului, prevazute in Anexa 9. Atunci când se calculeaza costul/km, trebuie sa fie urmate toate principiile cu privire la alocarea costurilor din Anexa 9.

Costul unitar pe kilometru parcurs trebuie sa faca obiectul unui audit tehnico-economic extern.

Toate costurile si veniturile astfel inregistrate pe analitice pe moduri de transport si alte activitati sunt introduse in situatiile financiare anuale ale Operatorului si prezentate in balante separate.

|  |  |  |  |
| --- | --- | --- | --- |
| An: (...) | tramvai | troleibuz | autobuz |
| Nr. Veh\*Km parcursi (Anexa 13) |  |  |  |
| Costul eligibil total anual (Anexa 9) |  |  |  |
| Cost/ Veh\*Km |  |  |  |

Operatorul poate solicita modificarea Costului/ km. in cursul anului, in oricare dintre cazurile in care una sau mai multe dintre nivelele de pret folosite la calculul costului/km negociat/indexat depasesc anumite praguri sau daca conditiile de exploatare s-au schimbat semnificativ, cu impact semnificativ asupra nivelului cheltuielilor.

Costul unitar/km pentru serviciile de transport public local de calatori prin curse regulate, se pot modifica în cazurile care conduc la modificarea majorã a acestora ori a condiţiilor de exploatare, care determinã modificarea cheltuielilor cu o influenţã mai mare decât cea determinatã de influenţa indicelui preţurilor de consum, pe o perioada de 3 luni consecutive.

Modificarea costurilor unitare/km pentru serviciile de transport public local de calatori prin curse regulate, se fundamenteazã potrivit Anexei la Normele Cadru ale A.N.R.S.C. (Ordinul presedintelui A.N.R.S.C. nr. 272/2007).

Modificarea costului unitar pentru serviciile de transport public local de calatori prin curse regulate, se determinã avându-se în vedere urmãtoarele cheltuieli:

1. cheltuielile cu combustibilii şi lubrifianţii se determinã avându-se în vedere preţurile de achiziţie în vigoare şi consumurile normate standard, luându-se în calcul modificarea acestora cu o influenţã mai mare decât cea a indicelui preţurilor de consum pe o perioadã de 3 luni consecutive;
2. cheltuielile cu amortizarea se determinã respectându-se reglementãrile legale în vigoare;
3. cheltuielile cu întreţinerea - reparaţiile - piesele de schimb, anvelopele, acumulatori şi alte cheltuieli se determinã avându-se în vedere modificarea acestora cu o influenţã mai mare decât cea a indicelui preţurilor de consum pe o perioadã de 3 luni consecutive;
4. cheltuielile cu munca vie se fundamenteazã în funcţie de legislaţia în vigoare, corelatã cu principiul eficienţei economice;
5. cheltuielile cu impozitele, autorizaţiile şi alte taxe se determinã potrivit prevederilor legale în vigoare;
6. cheltuielile financiare detaliate corespunzãtor.

Cazurile luate in considerare sunt:

* inflaţia cumulata de la inceputul anului curent , aşa cum este raportata de catre Institutul National de Statistica, depaseste ( ... ) % (.... la suta), sau
* pretul combustibilului diesel sau al gazelelor naturale sau energiei electrice pentru uz industrial depaseste cu mai mult de ( ... ) % (... procente), lunar, in comparaţie cu pretul folosit pentru calcularea costului anual/kilometru veh. sau
* salariul lunar minim astfel cum este stabilit prin legislatia nationala creste cu (...) % sau mai mult in comparatie cu cel in vigoare in luna stabilirii costului/kilometru veh.

Operatorul trebuie sa prezinte Autorităţii Contractante toate documentele relevante, datele si calculele, indicand motivele pentru modificarea solicitata a costului/kilometru. Autoritatea Contractanta va examina propunerea Operatorului in (...) zile de la data primirii acesteia si nu poate refuza nejustificat modificarea Contractului.

Autoritatea contractanta poate solicita scaderea Costului/ km. in cursul anului, in oricare dintre cazurile in care una sau mai multe dintre nivelele de pret folosite la calculul costului/km negociat scad sub anumite praguri ca urmare a modificarii conditiilor pietei sau daca punerea in functiune a unor investitii duce la scaderea semnificativa a elementelor de cost (energie, combustibili, cheltuieli cu mentenanta si reparatiile, reduceri de personal,etc).

Operatorul trebuie sa prezinte Autorităţii Contractante in (...) zile de la solicitarea Autoritatii Contractante toate documentele relevante, datele si calculele, justificand nivelul de modificare a costului/kilometru. Autoritatea Contractanta va examina propunerea Operatorului de modificare in (...) zile de la data primirii acesteia si Operatorul nu poate refuza nejustificat modificarea Contractului.

**Modificarea costului/km se va face prin Act Aditional la Contract**, in baza unui audit tehnico-economic care sa certifice noul nivel al costului/km.

**Anexa 10.2 – Formula de indexare a costului/ kilometru**

Costurile unitare/km (lei/km) pentru serviciile de transport public local, pe fiecare categorie de mijloc de transport se pot ajusta periodic pe baza cererilor primite de la operatorii de transport, in baza cresterii indicelui preturilor de consum fata de nivelul existent la data precedentei ajustari.

Nivelul costurilor unitare/km pentru serviciile de transport public local de calatori prin curse regulate, se determinã pe baza analizei situaţiei economico-financiare a operatorilor de transport, precum şi a influenţelor reale primite în costuri, determinate de evoluţia preţurilor pe economie.

Ajustarea costurilor unitare/km pentru serviciile de transport public local de calatori prin curse regulate, se fundamenteazã potrivit Anexei la Normele Cadru ale A.N.R.S.C. (Ordinul presedintelui A.N.R.S.C. nr. 272/2007).

Ajustarea costurilor unitare/km la serviciile de transport public local de calatori prin curse regulate, se determinã avându-se în vedere urmãtoarele cheltuieli:

1. cheltuielile cu combustibilii şi lubrifianţii se determinã avându-se în vedere preţurile de achiziţie în vigoare şi consumurile normate standard, luându-se în calcul influenţa indicelui preţurilor de consum de la ultima avizare;
2. cheltuielile cu amortizarea se determinã respectându-se reglementãrile legale în vigoare;
3. cheltuielile cu întreţinerea - reparaţiile - piesele de schimb, anvelopele, acumulatori şi alte cheltuieli se determinã avându-se în vedere cele mai mici costuri de contractare de servicii şi preţuri de achiziţie, luându-se în calcul influenţa indicelui preţurilor de consum de la ultima avizare;
4. cheltuielile cu munca vie se fundamenteazã în funcţie de legislaţia în vigoare, corelatã cu principiul eficienţei economice;
5. cheltuielile cu impozitele, autorizaţiile şi alte taxe se determinã potrivit prevederilor legale în vigoare;
6. cheltuielile financiare detaliate corespunzãtor.

**Ajustarea costului/km se va face prin Act Aditional la Contract**.

**FORMULA DE INDEXARE A COSTULUI/KM**

**c unitar-mijloc de transport km, n+i = (c unitar-mijloc de transport km, i – D mijloc de transport) x IPC (n +i) + D mijloc de transport**

unde:

**c unitar-mijloc de transport km, n+i** este costul unitar/ km, pe categorie de mijloc de transport,ajustat [lei/km];

**c unitar-mijloc de transport km, i** este costul unitar/ km, pe categorie de mijloc de transport, in vigoare la data ajustarii [lei/km];

**Dmijloc de transport** este deprecierea (amortizarea) mijloacelor fixe, cuprinsa in calculul costului unitar/km in vigoare la data ajustarii [lei/km];

**IPC i** este inflatia calculata pe baza nivelului ultimului Indice Total al Preturilor de Consum publicat la momentul solicitarii ajustarii, raportat la nivelul Indicelui Total al Preturilor de Consum existent la data precedentei ajustari.

**Anexa 11 – Indicatori de performanţă ai serviciului şi modalitatea de calcul al penalităţilor**

**Anul………..**

** Total garanţie reţinută Lei …………………….**


NOTĂ:

* Pentru a verifica îndeplinirea primilor 4 indicatori şi pentru a monitoriza executarea contractului, este necesar să se implementeze un sistem de control şi management al traficului pe toate modurile de transport. Metodologia de monitorizare şi evaluare a Programului de Transport Public al Operatorului este detaliată în Anexa 14. Un astfel de instrument de control şi management al traficului va fi evidenţiat ca fiind o prioritate în Planul de investiţii. În lipsa unui astfel de sistem de control şi management, indicatorii de mai sus vor putea fi evaluaţi de către Autoritatea Contractantă numai pe bază de sondaje trimestriale.
* Pentru a evalua îndeplinirea ultimului indicator, Autoritatea Contractantă va respecta metodologia prezentată în Anexa 13, comparându-l cu nivelul minim impus în loc de cel maxim (aşa cum se compară ceilalţi indicatori).
* Nivelurile maxime acceptate incluse în tabel sunt numai pentru referinţă; acestea vor trebui negociate la semnarea contractului, iar ponderile sunt bazate pe politica de Transport Public a Autorităţii Contractante. Cele ulterioare se vor stabili în baza indicatorilor realizaţi de către Operator în anul [...]
* Autoritatea Contractantă va stabili valoarea unei garanţii anuale din care se vor retine penalitatile aferente neindeplinirii indicatorilor de performanta si alte sume datorate de Operator in baza prezentului contract. Aceasta Garantie anuala este baza de calcul pentru calculul penalitatilor pentru neindeplinirea indicatorilor de performanta. Fiecărui indicator îi este alocat un coeficient, un prag sub care penalizarea nu se aplică, şi, în funcţie de acest coeficient, o valoare maximă a garanţiei aferentă indicatorului, calculată din valoarea totală a garantiei. Deducerile din fiecare indicator vor fi calculate ca procent din deducerile maxime, proporţional cu punctele de penalizare, dacă acestea depăşesc pragul maxim stipulat. În cazul în care punctele de penalizare ale unui indicator depăşesc valoarea maximă stipulată, garanţia reţinută pentru acel indicator va fi limitată la valoarea sa maximă; însă, punctele care depăşesc valoarea maximă vor fi înregistrate ca încălcări ale Contractului de către Operator şi pot duce la rezilierea unilaterală a Contractului.
* Indicele de satisfacție a călătorilor nu va fi considerat indicator de performanță pentru calculul penalitaților în primul an al Contractului (nicio penalitate). Autoritatea Contractantă va desfășura un sondaj, potrivit Anexei 12 la Contract, pentru evaluarea nivelului existent al Indicelui de satisfacție al călătorilor, în baza căruia se vor stabili nivelul minim acceptat fără penalizari și nivelul minim permis pentru al doilea an al Contractului.

**Anexa 12 – Indicele de Satisfacţie a Pasagerilor (ISP)**

1. Generalităţi

Prezenta anexa are drept scop definirea cerinţelor fundamentale privind metodologia referitoare la evaluarea anuală a indicelui de satisfacţie a Pasagerilor (ISP), având în vedere prevederile standardelor naţionale şi europene referitoare la măsurarea calităţii sistemelor de transport public şi a calităţii managementului contractelor.



**Bucla calităţii**

1. Indicele de satisfacţie a pasagerilor
2. Autoritatea Contractanta organizează şi finanţează evaluări anuale ale indicelui de satisfacţie a Pasagerilor (ISP).
3. Această sarcină trebuie să revină unor terţe persoane independente (care nu sunt părţi la Contract) care efectuează studii privind gradul de satisfacţie al pasagerilor pe bază de chestionare şi sondaje.
4. Metodologia pentru efectuarea studiului şi calcularea indicilor privind gradul de satisfacţie al pasagerilor se discută şi se defineşte cu operatorul, după cum urmează:
   1. Metodologia trebuie să fie conformă cu cerinţele incluse în Standardul EN 13816.
   2. Indicatorii de calitate stabiliţi în Anexa 11 se pot utiliza ca bază pentru chestionar pentru a efectua studiul de evaluare a gradului de satisfacţie a pasagerilor. Pot fi totodată adăugaţi şi alţi indicatori relevanţi pentru evaluarea calitativă a serviciilor (curăţenia vehiculului, comportamentul angajatilor Operatorului, siguranţa percepută, etc.). Chestionarul are ca scop principal compararea indicatorilor de calitate oferiţi şi a indicatorilor de calitate percepuţi de pasageri.
   3. Rezultatul final al studiului include un procent de pasageri mulţumiţi datorită performanţei indicatorilor cheie stabiliţi în Anexa 11, şi un număr de pasageri nemulţumiţi prin compararea cărora se poate identifica gradul de satisfacţie a aşteptărilor acestora.
   4. După finalizarea analizei comparative a gradului de satisfacţie al pasagerilor derivat din studiul efectuat şi Indicatorii de Calitate de performanţă oferiţi, evaluaţi de către Autoritatea Contractanta, aceasta împreună cu Operatorul trebuie să elaboreze planuri de măsuri pentru îmbunătăţirea calităţii transportului public.

Noile planuri pentru îmbunătăţirea calităţii transportului public pot viza schimbarea valorilor vizate ale indicatorilor cheie şi revizuirea Programului Operatorului de Transport Public pentru anul următor.

**Anexa 13 – Metodologia de monitorizare şi evaluare a Programului de Transport**

1. Principii
2. Prezenta metodologie defineşte principalii parametri care determină performanţa Operatorului în cadrul Programului de Transport.
3. Municipalitatea va monitoriza, evalua şi înregistra prestația Operatorului în cadrul Programului de Transport prin mecanismul următor:
   1. Sistem Automat de Management şi Control al Serviciilor de Transport .
   2. Sondaje complete efectuate în mod regulat referitor la calitatea serviciilor. Autoritatea contractantă va elabora și implementa sondaje de control periodice privind serviciul de transport public, prin care se vor aduna informaţiile necesare pentru monitorizarea și evaluarea Programului de Transport.
4. Baza de date SIT conţine următoarele specificaţii privind liniile de transport public, prin care este controlată prestarea Programului de Transport:
   1. Descrierea traseelor, cu staţiile de plecare, intermediare şi terminus, pe fiecare direcţie de circulaţie.
   2. Toate vehiculele care circulă pe trasee.
   3. Orarul fiecărui vehicul în stația de plecare, în stațiile intermediare și în stația terminus pe linia stabilită..
   4. Conformitatea cu orarul traseulu, incluzând toate indicaţiile prin intermediul SIT, atunci când este funcţional, apariţia unor anomalii în orarul vehiculului, în baza determinării prin GPS a locaţiei sale de-a lungul traseului şi confirmă faptul că poziţia sa este în conformitate cu acest orar programat.
   5. Vehicul\*Kilometri realizat (zilnic, lunar sau anual).
5. Raportarea și evaluarea prestării Programului de Transport se face prin intermediul indicatorilor prevăzuţi la punctul 6).
6. Indicatorii de raportare a prestării Programului de Transport

Indicatorii - cheie pentru raportarea prestării Programului de Transport sunt cursele şi categoria parcursului în kilometri. Cursele sunt evaluate după cum urmează:

1. Curse regulate.
2. Curse neregulate din culpa Operatorului.
3. Curse neregulate fără culpa Operatorului.
4. Curse neefectuate fără culpa Operatorului.
5. Curse efectuate parţial fără culpa Operatorului.
6. Curse neefectuate din culpa Operatorului.

În baza evaluării călătoriei prin intermediul indicatorilor prevăzuţi la punctul 6 din prezenta Anexă şi criteriilor din cadrul acestei metode, se stabileşte categoria traseului în kilometri.

Îi este permis Operatorului să parcurgă un kilometraj suplimentar care intră în categoria de traseu suplimentar, ce nu se încadrează în Programul de transport, atunci când se înlocuiesc alte Linii sau datorită prelungirii liniilor existente pentru motive obiective, sau curse ce sunt întreprinse în afara planului stabilit de-a lungul unei linii din cauza fluxului crescut de călători datorat unor evenimente speciale (dintr-un ordin operaţional al municipalităţii).

Modul de evaluare a tipurilor de curse conform condiţiilor prevăzute la punctul 6).

1. **O cursă regulată este o cursă care**:
   1. Este prestată în mod regulat atunci când se iniţiază de la o staţie de plecare respectând orarul aprobat, circulaţia are loc de-a lungul unui traseu prestabilit, oprindu-se în toate staţiile de-a lungul traseului.
   2. Sau, este considerată a fi regulată şi este evaluată ca atare în oricare din următoarele cazuri:
      1. în următoarele condiţii , recunoscute de către municipalitate prin intermediul SIT, atunci când este funcţional:
         1. Circulaţia vehiculului se desfăşoară conform rutei și programului stabilit, cu o abatere de până la 2 (două) minute pentru cel mult 50 (cincizeci) % din staţii.
         2. Pentru restul de 50 (cincizeci) % din staţii abaterea este de până la 4 (patru) minute.

Plecarea în avans dintr-o staţie înainte de ora stabilită în orarul traseului nu este admisă.

* + 1. Din lipsa indicaţiilor privind circulaţia pentru o parte a călătoriei ca urmare a intrării într-o zonă de tăcere radio şi a unui element defect al echipamentului de la bord.
    2. Din cauza unei disfuncţionalităţi a unui dispozitiv de la bord în timpul circulaţiei şi nici o indicaţie de circulaţie a vehiculului de-a lungul traseului de până la 120 de minute, dar nu mai mult de o tură pe linia respectivă. Când tura pe linie este de peste 120 de minute, vehiculul sau dispozitivul de la bord este schimbat la prima staţie de destinaţie de pe traseu sau în depou.
    3. Plecare dintr-o staţie sau un punct de schimb iniţiale, cu o întârziere de până la 5 (cinci) minute pentru liniile urbane şi până la 10 (zece) minute pentru liniile suburbane din programul aprobat, care este compensată până ajunge la jumătatea traseului.
    4. Urmând instrucţiunile furnizate de o persoană desemnată de către municipalitate sau de către autorităţi cum ar fi Inspectoratul de Stat pentru Controlul Traficului Rutier, Poliţia Circulaţie, etc. prin completarea formularului necesar sau într-un mod operaţional (prin intermediul unui post de radio sau un dispozitiv de la bord).
    5. În cazul în care apare o abatere de la traseu printr-un ordin, coordonat cu Municipalitatea.
    6. În caz de defectare a serverului central al SIT, cu excepţia cazurilor ce nu sunt controlate de către municipalitate.

1. **O cursă neregulată din culpa Operatorului este o cursă care se efectuează, însă:**
   1. Nu respectă orarul traseului şi se abate de la orele controlate din Orarul Traseului, cu abatere mai mare decât marja admisă în conformitate cu punctul b, i) 1,2,3 şi 4.
   2. Cu o abatere de la traseu, fără omiterea vreunei staţii, dar fără un ordin coordonat cu municipalitatea sau cu o persoană desemnată de către municipalitate sau
   3. Cu un interval de timp perturbat (stabilit la pct. b.4) între vehiculele de pe o linie (în circulaţia "Grupului"). Circulaţia simultană a mai mult de 2 (două) vehiculele pe una şi aceeaşi linie de la plecarea la prima staţie de pe traseu până la 1 (una) sau mai multe staţii.
   4. În toate celelalte cazuri datorate culpei Operatorului.
2. **O cursă neregulată fără culpa Operatorului** este considerată astfel în următoarele cazuri:
   1. La încălcarea Orarului Traseului planificat şi o abatere de la orarul controlat din Orarul Traseului peste limita admisă conform punctului b,i) 1,2,3 şi 4 din prezenta anexă, datorită unuia dintre motivele indicate în clauza IVde la punctul a) la h) sau Clauza Vde la punctul o) la h).
   2. La încălcarea Orarului Traseului la schimbarea vehiculului cu până la 6 (şase) minute în urmă faţă de orar de la ora de sosire a vehiculului ce îl înlocuieşte. Introducerea unui vehicul pe o linie ce înregistrează o întârziere de mai mult de 6 (şase) minute se efectuează cu permisiunea acordată de către municipalitate sau de către o persoană desemnată de către municipalitate.
3. **O cursă neefectuată fără culpa Operatorului** este o călătorie care nu a putut fi efectuată de către Operator pentru unul din următoarele motive enumerate în mod exhaustiv:
   1. Impedimente în trafic datorate traficului intens, care au făcut imposibilă prestarea serviciului de transport planificat conform orarului.
   2. Semafoare nefuncţionale şi semafoare cu regim special de funcţionare.
   3. Drumuri necurăţate de zăpadă şi/sau cu polei.
   4. Suprafaţa drumului este într-o stare proastă, împiedicând circulaţia transportul public urban în condițiile tehnice, de siguranță și de confort stabilite.
   5. Zone inundate.
   6. Mitinguri, manifestări, precum şi evenimente permise şi/sau efectuate printr-un ordin al Municipiului.
   7. Ca urmare a comunicării: pentru a asigura regularitatea, perioadele de standby pentru includerea în Orarul Itinerariului, dar fără a depăşi durata călătoriei, pauze conform orarului, numai după informarea şi sub coordonarea municipalităţii sau a unei persoane desemnate de către municipalitate.
4. **O cursă efectuată parţial fără culpa Operatorului** este o cursă care nu a putut fi executată în mod corect din cauza unuia din următoarele motive:
   1. Accident de circulaţie rutier fără culpa Operatoruluiîmpiedicând astfel circulaţia.
   2. Accidente de circulaţie rutiere, cu îngreunarea sau împiedicarea circulației.
   3. Un vehicul oprit sau parcat în mod necorespunzător , pe traseul de deplasare alocat în mod normal transporturi public urban, împiedicând astfel circulaţia.
   4. Lucrări de reparaţii în regim de urgenţă fără ordin din partea municipalităţii.
   5. Actele de vandalism într-un vehicul al Operatorului, în cazul în care Operatorul a informat persoana desemnată de către municipalitate în termen de 60 de minute.
   6. Călători pentru care s-a solicitat intervenția echipajelor de urgență.
   7. La evenimente aflate sub jurisdicţia Ministerului de Interne – incendiu, obiecte suspecte, investigaţii, etc.
   8. În circulaţia simultană într-un "Grup" de mai mult de 2 vehicule pe una şi aceeaşi linie la plecarea din staţia iniţială de pe traseu, cu o diferenţă de până la 1 (un) minut, conform datelor furnizate de SIT, pentru al treilea vehiculului. Cursa fiecărui vehicul consecutiv este evaluată ca fiind o cursă neefectuată fără a se datora culpei Operatorului.
   9. Impedimente în trafic datorate fluxului de trafic intens, ceea ce duce la nerespectarea orarului aşa cum este indicat în Planul de Transport .
   10. Semafoare nefuncţionale de-a lungul traseelor .
   11. Drumuri de-a lungul traseelor care nu au fost curăţate de zăpadă şi/sau cu polei.
   12. Starea proastă a suprafeţei drumului de-a lungul traseelor, care îngreunează sau face circulaţia vehiculelor imposibilă.
   13. Zone inundate de-a lungul traseelor .
   14. Mitingurile, marşurile, precum şi evenimentele permise şi/sau organizate printr-un ordin al municipalităţii.
5. **O cursă neefectuată din culpa Operatorului** este o cursă în care cel puţin una din următoarele ipoteze este valabilă:
   * 1. vehiculul a început să circule cu un dispozitiv de bord nefuncţional sau nu sunt luate măsuri de către Operator pentru asigurarea funcţionării dispozitivului de bord al vehiculului.
     2. La o abatere completă de la traseu, fără a opri la mai multe staţii decât cele desemnate deja, netransportarea călătorilor fără ordin din partea municipalităţii sau a unei persoane desemnate de către municipalitate, înregistrate de SIT sau prin rapoarte oficiale ale organismelor de control.
     3. La deteriorarea deliberată a dispozitivelor de la bord (atunci când s-au luat măsuri de împiedicare a intervenţiei şoferilor). După un accident de circulaţie rutier între două vehicule ale Operatorului în cazul vehiculului responsabil de accident.
6. Evaluarea curselor şi sancţiunile aplicabile

| **Tipul călătoriei** | **Plata către Operator** | **Nr. de km** | **Sancţiuni pentru Operator** |
| --- | --- | --- | --- |
| Curse regulate | Plată de 100% din lungimea în kilometri relevanţi ai cursei, în conformitate cu preţul unitar per km |  | n.a. |
| Curse neregulate din culpa Operatorului. | Plată de 100% din lungimea în kilometri relevanţi ai cursei, în conformitate cu preţul unitar per km. Operator plătit numai până la nivelul maxim, prevăzut în Anexa 12, indicatorul 1. |  | În funcţie de nivel, penalizare calculată în conformitate cu anexa 12, indicatorul 1. |
| Curse neregulate fără a se datora culpei Operatorului | Plată de 100% din lungimea în kilometri relevanţi ai cursei, în conformitate cu preţul unitar per km |  | n.a. |
| Curse neefectuate din culpa Operatorului | Nu se plăteşte |  | În funcţie de nivel, penalizare calculată în conformitate cu anexa 12, indicatorul 1. |
| Curse neefectuate din culpa Operatorului, pe acelaşi traseu pentru mai mult de 24 de ore | Nu se plăteşte |  | În funcţie de nivel, penalizare calculată în conformitate cu anexa 12, indicatorul 2. |
| Curse neefectuate fără a se datora culpei Operatorului | Plată de 100% din lungimea în kilometri relevanţi ai cursei, în conformitate cu preţul unitar per km |  | n.a. |
| Curse efectuate parţial fără a se datora culpei Operatorului | Plată de 50% din lungimea în kilometri relevanţi ai cursei în conformitate cu preţul unitar per km |  | n.a. |
| TOTAL |  |  |  |

Până la punerea în funcție a unui Sistem automat de management al traficului, evaluarea modului de realizare a Programului de Transport al Operatorului se va realiza în modul următor:

a. Verificarea prin sondaj a ieșirilor și intrărilor programate din /în depouri/autobaze, pentru conformitatea parcului circulant realizat cu cel programat și raportat.

b. Verificarea prin sondaj a modului de confirmare a curselor la capetele de linii.

c. Verificarea prin sondaj a plecărilor ritmice în traseu (evitarea circulației ”în pachete” de vehicule).

d. Verificarea prin sondaj a aderenței prestației efective la Programul de transport în stațiile de plecare, intermediare și terminus, în conformitate cu orarele afișate și asumate de către Operator.

e. Verificarea prin sondaj a ieșirilor neprogramate din traseu.

f. Evaluarea și analiza incidentelor în trafic, pe teren și cât mai repede față de momentul producerii lor, pentru stabilirea responsabilităților și a consecințelor asupra formulelor de plată a Operatorului pentru prestația efectiv realizată.

g. Monitorizarea permanentă a funcționalității semafoarelor din intersecțiile străbătute de traseele transportului public, sau care sunt situate în afara traseelor, dar influențează relevant circulația în acele intersecții și realizarea de rapoarte lunare pentru confruntarea cu raportările Operatorului.

h. Monitorizarea permanentă a stării infrastructurii rutiere (zăpadă, polei, avarii la rețelele urbane, lucrări accidentale și neprevăzute, etc) utilizate de către transportul public și realizarea de rapoarte lunare pentru confruntarea cu raportările Operatorului.

i. Confruntarea și medierea rapoartelor Operatorului cu cele ale Autorității contractante se va realiza în primele 10 zile de la depunerea primelor. În cazul menținerii diferențelor, sumele în dispută vor fi depuse de către Autoritate într-un cont separat și blocat până la primirea concluziilor unui audit independent realizat cel târziu odată la 6 luni.

**Anexa 14 – Caiet de Sarcini al Serviciului de Transport Public Local de persoane prin curse regulate în Municipiul [...][[1]](#footnote-1)**

Caiet de Sarcini al Serviciului de Transport Public Local de persoane prin curse regulate se va intocmi in baza Ordinului MT 972/2007 privind aprobarea Regulamentului-Cadru pentru prestarea transportului public local şi a Caietului de Sarcini-Cadru al serviciilor de transport public local.

**Anexa 15 – Regulament pentru efectuarea serviciului de transport public local de persoane prin curse regulate in Municipiul [...][[2]](#footnote-2)**

Regulamentul pentru efectuarea serviciului de transport public local de persoane se va intocmi in baza Ordinului MT 972/2007 privind aprobarea Regulamentului-Cadru pentru prestarea transportului public local şi a Caietului de Sarcini-Cadru al serviciilor de transport public local.

**Anexa 16 –Politica privind resursele umane si politica sociala**

Operatorul va aplica propria sa politică de selecţie, calificare, instruire, recalificare, concediere şi salarizare, potrivit Contractului Colectiv de Muncă, Codului Muncii, şi prevederilor legale în vigoare.

Activitatea de planificare a resurselor umane urmează specificul activităţii societăţii şi are scopul de a asigura personalul calificat necesar, cu instruire profesională şi competenţe adecvate pentru cerinţele activităţii.

La data de .................., operatorul are următoarea structură de personal

|  |  |  |
| --- | --- | --- |
| **Categorie personal** | **Număr** | **Observaţii** |
| Personal administrativ |  |  |
| Personal direct implicat în activitatea de Transport Public |  |  |
| Personal pentru alte activităţi |  |  |
| TOTAL PERSONAL |  |  |

Operatorul se obligă să respecte toate normele naţionale şi europene referitoare la protecţia socială a angajaţilor, inclusiv cele referitoare la măsurile de proţecţie socială luate în cazul concedierilor colective, ca urmare a planurilor de restructurare, precum şi reglementările privind combaterea discriminării la locul de muncă.

Personalul cu atribuţii în siguranţa traficului va face periodic subiectul unei examinări psihologice şi medicale, potrivit legislaţiei în vigoare.

Personalul Operatorului este pe deplin conştient de obligaţia sa de a se conforma reglementărilor în vigoare, instrucţiunilor şi altor documente din care reies sarcini şi responsabilităţi, precum şedinţe, discuţii, panouri informative.

Pentru a atinge şi menţine competenţa necesară pentru activităţile prestate potrivit prezentului contract, se vor identifica, planifica şi conduce activităţi de instruire pentru toate categoriile de angajaţi ai Operatorului. Cursurile de instruire vor fi ţinute în domeniul profesional, al managementului calităţii şi al siguranţei la lucru.

.........

**Anexa 17 – Estimarea anuala a compensatiei**

**Calculul compensaţiei pentru prestarea serviciilor**

**de transport public în [\_anul\_]**

|  |  |  |  |
| --- | --- | --- | --- |
| **Concept** | **N** | **N+1** | **...** |
| **Anul** |  |  |  |
| **(Km)Număr total de vehicul\*kilometru** |  |  |  |
| Tramvai |  |  |  |
| Troleibuz |  |  |  |
| Autobuz |  |  |  |
| **(c unitar) Cost unitar per kilometru** |  |  |  |
| Tramvai |  |  |  |
| Troleibuz |  |  |  |
| Autobuz |  |  |  |
| **(I) Cost Total (Veh\*Km efectuaţi x c unitar pe Km)** |  |  |  |
| Tramvai |  |  |  |
| Troleibuz |  |  |  |
| Autobuz |  |  |  |
| **(II) (Pr) Profit rezonabil** |  |  |  |
| **Venituri din servicii de transport public din:** |  |  |  |
| **Venituri din vânzări de titluri de călătorie** |  |  |  |
| **Diferente de tarif cuvenite operatorului** |  |  |  |
| **Alte venituri în cadrul reţelei unde se prestează PSO** |  |  |  |
| **(III) TOTAL VENITURI PLANIFICATE** |  |  |  |
| **C) TOTAL COMPENSAŢIE ANUALĂ PLANIFICATA (I+II-III)** |  |  |  |

# Anexa 2 – Ghid pentru pregatirea si implementarea Contractelor de Servicii Publice

**GHID PENTRU PREGATIREA SI IMPLEMENTAREA CONTRACTELOR DE SERVICII PUBLICE DE TRANSPORT**

**Contract de Servicii Publice intre o Autoritate Contractanta si Operator Municipal (public)**

# Domeniul de aplicare al Ghidului

Modelul de Contract propus se va aplica pentru transportul cu tramvaie si/sau troleibuze si/sau autobuze ( indiferent de capacitate) si se va incheia intre Oras/ Municipiu/ ADI de transport public/Consiliu Judetean si un operator de transport detinut de municipiu/ ADI de transport public/Consiliu Judetean.

Prezentul Ghid reprezinta o explicitare a modului in care se va pregati, negocia si semna un contract de servicii publice (CSP) de transport intre o Autoritate Contractanta si un Operator- Societate Comerciala cu capital de stat, avand la baza Modelul de Contract propus, contract ce trebuie sa faca obiectul unei proceduri de delegare de gestiune prin atribuire directa. Deasemenea, ghidul aduce clarificari asupra diverselor aspecte ce trebuiesc avute in vedere pentru adaptarea Modelului de Contract la situatia specifica a Orasului/Municipiului/ Asociatiei de Dezvoltare Intercomunitara si pentru respectarea reglementarilor europene in domeniul transportului public de calatori.

Activitatea de pregatire a contractarii serviciilor de transport public este un proces laborios si de durata, care presupune realizarea unei succesiuni de etape, stabilirea unei strategii de gestionare a serviciilor de transport si de contractare la nivelul intregului teritoriu administrativ si respectarea unor cerinte de publicitate stricte impuse de reglementarile europene. De aceea, initierea acestei actiuni trebuie gandita si planificata de fiecare autoritate contractanta in parte cu toata atentia si rigurozitatea astfel incat sa se asigure timpul necesar incheierii unui contract de servicii publice adaptat situatiei locale, care sa corespunda obiectivelor autoritatii contractante, care sa asigure respectarea reglementarilor europene si sa creeze conditiile necesare realizarii si monitorizarii serviciului de transport public.

# Considerente avute in vedere la incheierea CSP si stabilirea strategiei de contractare a serviciilor de transport public local la nivelul teritoriului administrativ al autoritatii contractante

Pentru a initia procedura de incheiere a unui nou CSP sau de adaptare a contractelor existente la Modelul de Contract propus si pentru a stabili parametrii principali ai contractului, este necesar ca fiecare autoritate contractanta sa faca o succinta analiza a urmatoarelor problematici:

1. **Situatia Contractelor existente in prezent.**

Este important stadiul actual al contractelor existente si durata ramasa a acestora.

* + 1. Daca durata ramasa a contractelor existente este de peste 1an si 8 luni, este necesara deja initierea procedurii de pregatire a viitoarelor CSP. In aceasta situatie, se va respecta procedura obligatorie de publicitate impusa prin Regulamentul C.E.1370/ 2007 si anume de publicare a intentiei de contractare cu minim 1 an inainte de atribuirea directă.
    2. Daca durata ramasa a contractelor existente este de pana la 1an si 8 luni, este necesara initierea procedurii de pregatire a viitoarelor CSP. In aceasta situatie, Autoritatea Contractanta poate actiona in doua moduri:
       - * Prelungirea contractelor existente cu o anumita perioada (pana la cumularea unei durate ramase de 1 an si 8 luni) pentru a permite pregatirea contractului si asigurarea duratei de publicitate de 1 an. In aceasta situatie actualele contracte se vor amenda astfel incat sa preia pe cat posibil Modelul de contract propus.

Sau

* + - * + Initierea pregatirii CSP pentru o noua atribuire, in acest caz noile contracte putand fi incheiate doar pentru o durata de maxim 2 ani (pe considerente de posibilitate de perturbare a continuitatii in prestarea serviciului), fara a mai avea obligativitatea de a publica intentia de atribuire. Imediat dupa semnarea acestui contract se vor incepe pregatirile pentru incheierea viitorului CSP.

Durata de 1 an si 8 luni este rezultatul cumularii tuturor etapelor legale necesare de pregatire, incheiere si publicitate a CSP, conform Regulamentului 1370/2007 si legislatiei nationale in vigoare la 31.08.2014.

1. **Existenta unui Program de transport sau Plan de mobilitate**

Structurarea retelei de transport public astfel incat sa se respecte principiul nesuprapunerii traseelor intre operatori este esentiala pentru acuratetea urmaririi viitoarelor contracte de servicii si a veniturilor. In situatia in care este necesar, stabilirea unui nou Program de transport (care este anexa la CSP) care sa respecte acest pricipiu si sa raspunda strategiei de dezvoltare a transportului public stabilita de Autoritatea Contractanta, necesita o perioada de timp suplimentara (de la 2 la 6 luni, functie de marimea orasului/ municipiului/ Asociatiei de dezvoltare intercomunitara, durata fara luarea in calcul a procedurilor de contractare a serviciului de contractare).

Noua retea trebuie sa asigure implementarea urmatoarelor principii:

1. Structurarea retelelor de transport public pe nivele functie de capacitatea de transport si de rolul acestuia in intreg sistemul.
2. Eliminarea suprapunerilor in cadrul fiecarui traseu si trecerea de la actuala competitie pe traseu la competitia pentru traseu. Respectarea acestui principiu este esential in asigurarea exclusivitatii operatorilor pe trasee, maximizarii veniturilor si eficientizarii costurilor de exploatare.

Acest aspect trebuie avut in vedere la calculul duratei totale necesare pentru pregatirea contractului ce va fi semnat intre Autoritatea Contractanta si Operatori. Deasemenea, in situatii datorate lipsei de timp, se pot gandi si strategii de realizarea a unui Program de Transport bazat pe evaluarile existente ale Autoritatii Contractante (sondaje, studii de flux deja existente, etc.) urmand ca ulterior, in primul an de implementare a contractului sa se realizeze o revizuire a acestuia in baza unor studii de prognoza a cererii.

1. **Starea tehnica si economica existenta a operatorului municipal**

Capacitatea de exploatare a operatorului cu capital de stat este unul din elementele care trebuie sa determine strategia de contractare adoptata de Autoritatea Contractanta pe teritoriul sau administrativ. Astfel, daca operatorul de stat are capacitatea sa presteze singur activitatea de serviciu de transport public pe intreg teritoriul administrativ, la cerintele impuse prin Programul de transport (frecvente, capacitati), Autoritatea Contractanta poate incredinta direct intreg serviciul acestuia. Nu se justifica economic si din punct de vedere al calitatii serviciului ca operatorul de stat sa primeasca prin atribuire directa servicii peste capacitatile sale de exploatare. Acest lucru ar conduce la operare la frecvente si capacitati neadecvate acopririi cererii, (stabilite in Programul de transport) si ar creste riscul ca operatorul sa ramana in incapacitate de prestare a serviciului, cu consecinte nefaste asupra continuitatii si accesibilitatii serviciului.

In situatia atribuirii de catre Autoritatea Contractanta direct catre Operatorul de stat doar a unei parti a Programului de transport iar restul prin atribuire competitiva catre operatori privati, este important ca Autoritatea locala sa impuna prin toate parghiile pe care aceasta le detine (contracte, sistem de taxare, accesul persoanelor cu facilitati de transport, hotarari de consiliu, etc) integrarea modurilor de transport atat geografic cat si din punct de vedere a taxarii. In aceasta situatie, contractele vor avea prevederi referitoare la integrarea sistemului de taxare, la alocarea veniturilor din vanzarea titlurilor de calatorie si din diferentele de tarif cuvenite pentru transportul persoanelor beneficiare de facilitati de transport.

Un alt aspect foarte important in stabilirea duratei totale de pregatire a contractului este organizarea contabilitatii operatorului de stat si calculul costului/km. Pentru stabilirea parametrilor viitorului contract ce se va propune (costul/ km pe fiecare mod in parte, profitul rezonabil, etc.) este necesar ca evidentele operatorul sa fie structurate pe analitice distincte :pe fiecare mod de transport in parte pentru activitatile CSP si pe alte activitati inafara CSP. Evidenta separata a activitatii prestate in cadrul CSP de alte activitati ale operatorului este o conditie obligatorie atat prin Regulamentul 1370/2007 cat si prin legislatia nationala. Calculul corect a costului/ km ce sta la baza calculului compensarii, transparenta inregistrarilor contabile si auditarea costurilor sunt masuri fundamentale pentru evitarea supra sau subcompensarii. Este de preferat ca acesti parametrii sa fie furnizati de catre un audit tehnico-economic extern. Existenta sau nu a acestei organizari contabile poate duce la timp necesar suplimentar pentru pregatirea contractului. O reasezare a evidentei contabile pe principiile de separare a costurilor si evidenta separata poate dura 6-8 luni. Doar realizarea unui audit extern tehnico-economic in conditiile existentei evidentei contabile pe conturi analitice dureaza de regula mai putin (2-3 luni). Functie de situatia concreta existenta, Autoritatile Contractante pot adopta diverse strategii de abordare, prin care sa realizeze aceasta activitate in cadrul primului an de contract si sa scurteze timpul de pregatire. Astfel, se pot adopta variantele:

* + 1. Autoritatea Contractanta va pregati contractul ce va fi semnat plecand de la datele furnizate de evidentele existente ale operatorului conform ultimului bilant contabil iar pe durata primului an din noul contract sa se prevada obligativitatea ca aceste date (cost/km , profit) sa fie renegociate in baza evidentei costurilor pe analitice, obligatorie incepand cu data semnarii contractului, si a unui audit tehnico-economic extern. Activitatea de alocare pe analitice a costurilor se poate face doar de catre operator, de catre o comisie din reprezentanti ai Operatorului si Autoritatii Contractante sau de catre Operator impreuna cu un Consultant extern. La sfarsitul contractului se va face regularizrea compensatiei, in vedrea evitarii supracompensarii.
    2. Autoritatea Contractanta va pregati contractul ce va fi semnat plecand de la date de benchmark pentru orase/municipii similare, iar pe durata primului an din noul contract sa se prevada obligativitatea ca aceste date (cost/km , profit) sa fie renegociate in baza evidentei costurilor pe analitice, asa cum a fost prezentat la pct. i)

1. **Daca este implementat un sistem de management al traficului si/sau sistem de e-ticketing la nivelul orasului/municipiului sau este in curs de implementare/intentie de finantare un astfel de sistem.**

Existenta sau nu a sistemului de taxare integrat si de management a traficului sau stadiul implementarii investitiei in aceste sisteme precum si strategia adoptata de Autoritatea Contractanta de colectare a veniturilor din titluri de calatorie la nivelul intregului oras/municipiu/ADI.(Autoritatea Contractanta in mod direct, Autoritatea Contractanta prin intermediul unui operator specializat sau Operatorul cu capital de stat) va decide adaptarea contractului in ceea ce priveste modalitatea de monitorizare a respectarii Programului de transport, colectarea veniturilor si modalitatea de decontare.

1. **Ce investitii ce se vor realiza de operator pe durata contractului si posibile surse de finantare.**

Stabilirea obligatiilor operatorului in ceea ce priveste investitiile acestuia precum si modalitatea de finantare (co-finantare din fonduri europene, credite IFI cu/fara garantii municipale, credite bacare, etc) a acestora vor aduce cu sine modificari in contract. Investitiile operatorului si modalitatea de finantare au o influenta semnificativa si in adoptarea profitului rezonabil al peratorului, acesta trebuind sa fie egal cu o rata de rentabilitate a capitalului specifica operatorului respectiv.

Aceste investitii ale operatorului cat si investitiile pe care le va implementa Autoritatea Contractanta pe durata contractului vor duce la influente asupra costului/km negociat.

1. **Autoritatea de Autorizare responsabila cu gestiunea contractelor de servicii**

Sunt necesare resurse si timp pentru a capata expertiza in managementul contractelor CSP iar un management eficient a serviciilor de transport public integrat este un PROCES. Pana la semnarea contractelor, Autoritatea Contractanta trebuie sa pregateasca din timp resursele pentru monitorizarea contractelor (materiale, umane, financiare). Deasemenea, trebuie sa prevada in bugetele locale sumele necesare consultantelor externe necesare (audit tehnico-economic, sondaje, etc.).

Deasemnea, functie de capacitatea Autoritatii de Autorizare de monitorizare, Autoritatea contractanta stabileste si modalitatea de atribuire a rutelor catre operatorii privati: ruta cu ruta sau pe un numar minim de pachete. Fiecare din variante are avantajele sale: atribuirea ruta cu ruta asigura un control riguros al compensatiei si calitatii serviciului ruta cu ruta dar ingreuneaza procesul de monitorizare iar atribuirea pe pachete permite asocierea in acelasi pachet a unor rute mai dezavantajoase din punct de vedere economic cu rute profitabile si usurare monitorizarii.

# Considerente privind adaptarea Modelului de Contract de Servicii Publice

Modelul de Contract propus are continutul minimal obligatoriu astfel incat sa respecte prevederile legislatiei europene si romanesti si se va adapta de catre fiecare Autoritate Contractanta functie de situatia concreta. Fata de Modelul de Contract propus, Autoritatile pot aduce orice completari care sa clarifice, sa detalieze sau sa specifice situatiile concrete de organizare/finantare la nivelul Orasului/Municipiului/ Autoritatii de Dezvoltare Intercomunitara.

## Tipul de contract

Potrivit reglementărilor Europene şi Româneşti, Contractul de Servicii Publice de Transport aplicabil în România poartă denumirea de **Contract de delegare a gestiunii serviciului de transport public local** şi este un **Contract de Concesiune a serviciului de transport public local**, care în consecinţă intră sub incidenţa Regulamentului (CE) nr. 1370/2007 privind serviciile publice de transport feroviar și rutier de călători.

## Durata contractului

Potrivit Regulamentului 1370/ 2007, durata maximă a unui contract de servicii publice poate fi 10 ani pentru serviciile de transport cu autobuzul și 15 ani pentru serviciile de transport de călători pe calea ferată și cu alte moduri de transport pe șine. Cu toate acestea, cadrul legal din România stabileşte perioade de amortizare mai scurte. Aceste reguli de amortizare trebuie luate în considerare, deoarece sunt direct legate de durata CSP şi de calculul compensaţiei. Conform legislatiei romanesti, perioadele de contractare sunt mai scurte –maxim 6 ani pentru autobuze si 10 pentru tramvaie si troleibuze. Durata contractului trebuie sa fie corelata cu durata medie de amortizare a tuturor mijloacelor de transport detinute in proprietate sau in baza unor contracte de leasing.

Alegerea duratei maxime trebuie sa aiba in vedere si strategia de contractare adoptata de autoritatea locala, functie de momentul preconizat pentru incheierea unui nou contract de servicii publice, in baza analizei initiale. Asa cum s-a prezentat in capitoulul 3, punctual A, durata maxima poate fi de stabilita de pana la doi ani, fapt ce conduce o serie de inlesniri ale procedurii de publicitate si care asigura autoritatii contractante timpul necesar pregatirii unui contract de servicii pe termen mai lung.

Acelasi regulament 1370/2007 permite prelungirea duratei unui contract de servicii publice cu 50 %, dacă este necesar, având în vedere condițiile de amortizare a activelor. Această prelungire poate fi acordată dacă operatorul de servicii publice pune la dispoziție active semnificative în raport cu totalul activelor necesare pentru a presta serviciile de transport de călători acoperite de contractul de servicii publice și care sunt predominant legate de serviciile de transport de călători acoperite de contract.

Orice decizie privind prelungirea cu 50 % a duratei unui contract de servicii publice ar trebui să facă obiectul următoarelor considerații: contractul de servicii publice trebuie să oblige operatorul să investească în active cum ar fi, de exemplu, materialul rulant, instalațiile de întreținere sau infrastructura, a căror perioadă de amortizare este excepțional de lungă.

În mod normal, autoritatea competentă va decide prelungirea duratei contractului înainte de atribuirea unui nou contract. Dacă prelungirea duratei trebuie decisă în timp ce contractul se află în curs, deoarece, de exemplu din considerente tehnice, investițiile planificate în material rulant nou nu se realizează la începutul perioadei contractuale, ci într-o etapă ulterioară, această posibilitate trebuie să fie indicată în mod clar în documentația de atribuire, iar această opțiune trebuie să se reflecte în mod corespunzător la nivel de compensare.

In situatii de perturbare a serviciului sau a aparitiei riscului iminent de asemenea perturbare , durata contractului va fi de maxim doi ani, fara necesitatea respectarii cerintelor de transparenta impuse prin Regulamentul CE 1370/2007 (publicare a intentiei de atribuire cu un an inainte). Aceste masuri de urgenta vizeaza: atribuirea directa sau prelungirea contractului de delegare sau impunerea unei Obligatii de Serviciu public.

## Redeventa pentru bunurile concesionate operatorilor in cadrul contractelor CSP

In ceea ce priveste stabilirea nivelului redeventei aferent bunurilor concesionate, trebuie avute in vedere urmatoarele obiective;

* Minimizarea imapactului asupra populatiei
* Simplificarea procedurilor de decontari

Astfel, se pot analiza doua variante:

**Varianta I**

**Redeventa este egala cu valoarea ramasa anuala a bunurilor concesionate.**

In acest caz, in special in situatia realizarii de investitii noi de catre municipalitate, valoarea redeventei va fi mare. Operatorul isi va recupera cheltuiala cu redeventa prin intermediul formulei compensarii, deci in final municipalitatea suporta in mare parte redeventa (o parte este acoperita din veniturile colectate de la calatori). In plus, in acest caz este influentat semnificativ nivelul costurilor eligibile pentru calculul tarifelor, deci aceasta varianta poate conduce la cresterea tarifelor catre populatie.

**Varianta II**

**Redeventa este la o valoarea simbolica, propunem sa fie chiar nula.**

In acest caz valoarea redeventei va fi mica sau nula. Municipalitatea suporta investitiile de la buget, fara a mai avea impact major asupra compensatiei si/sau tarifelor de calatorie.

Municipalitatile din tara au aplicat diverse metode de plata a acestor redevente: unele din ele sunt calculate in lei/km parcurs (Oradea), altele in lei/mijloc de transport/ zi (Piatra Neamt) iar altele au o anumita valoare anuala fixa (Arad).

Autoritatea contractanta va adopta varianta corespunzatoare strategiei proprii si va adapta Modelul de contract conform variantei adoptate.

## Redeventa pentru serviciu public prestat

Avand in vedere ca serviciul de transport public local este un serviciu de utilitate publica si in vederea unui impact social cât mai mic (si aceasta cheltuiala este eligibila pentru stabilirea tarifelor si calculul compensarii), se recomandă a nu fi percepută redevență pentru acest serviciu.

Si privind redeventa pentru serviciu, municipalitatile din tara, functie de politica proprie, au adoptat diverse metode de aplicare a redeventei:% din total venituri din vanzari bilete si abonamente (Ploiesti), % din total venituri ( Pitesti), % din venituri realizate din activitatea obligatiei de serviciu public din care se scad subventiile incasate (Arad), nu se aplica redeventa pe serviciu.

Daca totusi Autoritatile Contractante impun plata unei astfel de revedente, aceasta va duce la introducerea de articole suplimentare in cadrul capitolului 6 din Modelul de Contract.

## Diferențe de tarif

Diferentele de tarif se acorda pentru categoriile beneficiare de gratuitățile și reducerile la transportul în comun aprobate prin legi nationale sau acte decizionale ale autoritatii contractante.

Functie de situatia specifica de la nivelul fiecarui oras/municipiu/ asociatie de dezvoltare comunitara de transport public, metodologia de acordare, cuantumul gratuitatii si reducerilor, modul de calcul detaliat si de decontare a diferentelor de tarif pentru fiecare categorie care beneficiaza de facilitati la transport se vor stabili prin Hotarare de Consiliu local, conform prevederilor legale.

In situatia in care gestiunea sistemul de e-ticketing sau colectarea veniturilor se face in alta modalitate decat de catre operatorul cel mai mare de pe teritoriul administrativ al autoritatii contractante (situatia prevazuta in contract) prevederile referitoare la emiterea de titluri de calatorie dovada numarului de titluri vandute si distribute, decontarea diferentelor de tarif, se vor adapta functie de entitatea care colecteaza veniturile si aranjamentele stabilite de autoritatea contractanta. Gestiunea sistemului integrat de taxare si implicit si colectarea veniturilor si controlul calatorilor este indicat sa fie realizata de catre Autoritatea Contractanta in mod direct sau sa fie externalizata catre un operator specializat si doar ca ultima solutie sa fie incredintata Operatorului prin Contract.

Pentru realizarea decontărilor pentru Diferențele de tarif, Operatorul trebuie să facă dovada numărului de Titluri de călătorie reduse vândute și a numărului de călătorii efectuate de fiecare categorie de pasageri care beneficiază de gratuități. Dovada se va face prin rapoartele lunare ale sistemului electronic de taxare. In cazul in care nu exista sistem electronic de taxare, dovada se va face, pentru reducerile acordate la Titlurile de călătorie, prin numărul de Titluri de călătorie reduse vândute, și, pentru gratuitățile acordate, prin sondaje trimestriale, efectuate de Autoritatea Contractantă din care să rezulte numărul de călătorii efectuate de fiecare categorie de pasageri care beneficiază de gratuități pentru fiecare opertaor in parte. Valorile obţinute în urma sondajului efectuat în prima lună a trimestrului vor fi aplicate lunar pentru întreg trimestrul.

In cazul in care exista mai multi operatori care presteaza servicii pe teritoriul administrativ al unei autoritati contractante, intre aceasta si toti operatorii se va incheia un contract de clearing-house (casă de compensație). In aceasta situatie, operatorul care emite titlurile de calatorie face decontarea cu autoritatea contractanta pentru toate diferentele de tarif aferente tuturor calatoriilor categoriilor de calatori beneficiari de facilitati iar acesta va realiza decontarea ulterioara cu ceilalti operatori, pentru sumele ce le revin ca diferenta de tarif, in baza rapoartelor sistemului de taxare sau sondajelor.

Diferențele de tarif vor fi incluse în calculul compensarii ca si venit. Modul de decontare intre autoritatea contractanta si operatori a diferentelor de tarif se va stabili in contract functie de situatia existenta la nivelul orasului/ municipilui, ADI de Transport public, conform situatiilor 1, 2 sau 3 prezentate in schemele de la capitolele 3.9.1 , 3.9.2 si 3.9.3.

Pana la introducerea sistemului de taxare automat, calculul diferentelor de tarif cuvenite operatorilor se face pe baza de sondaj, confirmat trimestrial.

In cazul in care autoritatea contractanta este o Asociatie de dezvoltare intercomunitara de transport public, modalitatea de decontare a diferentelor de tarif se va stabili de catre localitatile membre ADI. Unităţile administrativ teritoriale membre vor acorda facilităţi de transport pentru categorii de persoane stabilite conform legii ca beneficiare si pot acorda aceste facilitati si altor categorii de cetateni.

Diferentele de tarif se acorda pana la nivelul tarifului de calatorie aprobat de catre unitatile administrativ teritoriale sau tariful de abonament, functie de prevederile legale pentru fiecare categorie de beneficiari.

Diferentele de tarif se factureaza separat si sunt purtatoare de TVA.

## Venituri din tarife

Functie de modalitatea adoptata de catre autoritatea locala de gestionare a sistemului de taxare si colectare a veniturilor, activitatile de emitere titluri de calatorie, colectare venituri prin vanzari catre calatori, alocarea veniturilor intre toti operatorii, decontarile cu autoritatea contractanta, controlul pasagerilor si activitati de marketing vor fi adaptate corespunzator in contract. Integrarea sistemului de taxare este o conditie obligatorie, impusa atat de legislatia europeana cat si de legislatia romaneasca, indiferent de modul de gestiune adoptat. Veniturile din tarife se fac venit la bugetul operatorului, conform precizarilor legislatiei nationale. Prin urmare, sistemul de calcul al compensatiei si de decontare pentru venituri din titluri de calatorie are in vedere respectarea acestui aspect. Schematic, modul de decontare functie de situata aleasa de gestiune a sistemului de taxare este prezentata in schemele de la capitolele 3.9.1 , 3.9.2 si 3.9.3.

## Formula de calcul a compensației

în cazul contractelor de servicii publice atribuite direct sau în cel al normelor generale, compensația trebuie să fie conformă cu dispozițiile Regulamentului (CE) nr. 1370/2007 și ale anexei la acesta, pentru a garanta absența supracompensării.

Compensația trebuie să se limiteze la efectul financiar net al obligației de serviciu public. Acesta se calculează conform formulei: costuri minus venituri generate de exploatarea serviciului public, minus veniturile potențiale induse de efectele de rețea (venituri din alte activități legate de prestarea Serviciului de transport public local), plus un profit rezonabil.

Formula generală pentru calcularea compensației este diferența dintre costurile suportate și veniturile generate furnizând obligatia de serviciu public, ținând cont de veniturile obligatiei de serviciu public, penalități și un profit rezonabil. Se calculează conform formulei:

***C = CE + Pr – V***

* **C –** reprezintă Compensația
* **CE –** reprezintă cheltuielile de exploatare eligibile, aferente Obligațiilor de serviciu public, calculate după următoarea formulă:

**(c unitar x Km),** unde

**C unitar** reprezintă costul în lei stabilit per km pentru fiecare categorie de mijloc de transport, calculat potrivit Anexei 10.1; c unitar este calculat cu includerea amortizarii investiţiilor si a cheltuielilor financiare aferente (dobânzi şi alte cheltuieli financiare aferente rambursării creditelor de investiţii). .

**Km** reprezintă numãrul de km efectivi realizati de Operator în luna pentru care se acorda Compensatia, pe traseele stabilite în Programul de transport , pentru fiecare categorie de mijloc de transport;

Astfel

**CE** = **(c unitar tramvai x Km tramvaie) +(c unitar troleibuze x Km troleibuze)+ (c unitar autobuze x Km autobuze)**

* **Pr –** reprezintă profitul rezonabil al Operatorului,
* **V** – reprezintă totalitatea veniturilor obținute de Operator în legătură cu prestarea Serviciului de transport public local pentru luna pentru care se acordă Compensația, respectiv:
  + - venituri din activitatea de vânzare a Titlurilor de călătorie la care operatorul este indreptatit

In cazul in care pe teritoriul administrativ al autoritatii contractante opereaza mai mult de 1 operator, se va incheia un Contract de Alocare a Veniturilor intre toti operatorii si Autoritatea Contractanta, caz in care veniturile din vanzarea titlurilor de calatorie la care are dreptul operatorul si care se includ in calculul compensarii se refera la partea cuvenita respectivului operator conform Contractului de Alocare a Veniturilor.

Pentru realizarea decontărilor intre Operator si alti operatori a veniturilor din vânzarea Titlurilor de călătorie pentru Serviciile de transport public prestate de către fiecare Operator, se vor lua in considerare numarul de calatorii efectuate. Dovada se va face prin rapoartele lunare ale sistemului electronic de taxare.

In cazul in care nu exista sistem electronic de taxare , dovada se va face prin sondaje trimestriale, efectuate de Autoritatea Contractantă din care să rezulte numărul de călătorii efectuate pentru fiecare operator in parte. Valorile obţinute în urma sondajului efectuat în prima lună a trimestrului vor fi aplicate lunar pentru întreg trimestrul.

* + - venituri din alte activități legate de prestarea Serviciului de transport public local

Aceste venituri sunt cele pe care operatorul nu le-ar fi obtinut daca nu realiza serviciul de transport public (publicitate pe masini si in statii, chirii a stalpilor concesionati, vanzari de alte produse la chioscurile de vanzare a titlurilor de calatorie, etc.)

* + - Diferențele de tarif la care Operatorul este îndreptățit potrivit Contractului de Servicii Publice

In cazul in care pe teritoriul administrativ al autoritatii contractante opereaza mai mult de 1 operator, se va incheia un Contract de Alocare a Veniturilor intre toti operatorii si Autoritatea Contractanta, caz in care diferentele de tarif la care are dreptul operatorul si care se includ in calculul compensarii se refera la partea cuvenita respectivului operator conform Contractului de Alocare a Veniturilor.

* + - orice alte venituri obținute de către Operator în legătură cu prestarea Serviciului de transport public local.

### Marimea (nivelul) profitului rezonabil

Conform prevederilor articolului 4 alineatul (1) litera (c) din Regulamentul C.E.1370/2007, costurile care trebuie luate în considerare într-un contract de servicii publice pot include „o rentabilitate adecvată a capitalului”. Anexa la acest regulament precizează că o compensație pentru obligația de serviciu public nu poate depăși efectul financiar net al obligației, definit ca fiind egal cu costurile, minus veniturile generate de exploatarea serviciului public, minus veniturile potențiale induse la nivel de rețea, plus un „profit rezonabil”.

Anexa precizează că noțiunea de „profit rezonabil” trebuie interpretată ca fiind o rată de rentabilitate a capitalului care este normală pentru sectorul de activitate respectiv într-un stat membru dat și care ține seama de riscul sau de absența riscului suportat de către operatorul de serviciu public în virtutea intervenției autorității publice.

O modalitate standard de a măsura rentabilitatea capitalului unui contract de servicii publice este luarea în considerare a ratei interne de rentabilitate (*internal rate of return*, IRR) pe care societatea o obține din capitalul investit pe durata proiectului, și anume IRR raportată la fluxurile de numerar ale contractului. Cu toate acestea, se pot utiliza și măsuri contabile, cum ar fi rentabilitatea capitalului propriu (*return on equity*, ROE), rentabilitatea capitalului angajat (*return on capital employed*, ROCE) sau alți indicatori economici ai rentabilității capitalului, general acceptați.

Trebuie observat că acești indicatori pot fi influențați de metodele contabile utilizate de societate și reflectă doar situația societății dintr-un anumit an. În acest caz, ar trebui să se garanteze faptul că practicile contabile ale societății reflectă realitatea economică pe termen lung a contractului de servicii publice. În acest context, nivelul profitului rezonabil ar trebui evaluat ori de câte ori este posibil pe întreaga durată a contractului de servicii publice. Ar trebui, de asemenea, luate în considerare diferențele dintre modelele economice ale transportului cu tramvaiul, cu metroul, troleibuzul sau cu autobuzul. De exemplu, în timp ce transportul feroviar este în general un mare consumator de capital, transportul cu autobuzul depinde mai degrabă de costurile de personal. De asemenea, modalitatea de achizitie poate influenta semnificativ tipul ratei de rentabilitate adoptata la stabilirea profitului rezonabil (spre exemplu daca se adopta leasingul ca si procedura de achizitie a unor mijloace fixe de valoare ridicata, folosirea rata de rentabilitate a capitatului poate crea o imagine distorsionata asupra profitului operatorului).

In funcție de circumstanțele specifice fiecărui contract de servicii publice, autoritatea competentă trebuie să efectueze o evaluare de la caz la caz, pentru a determina rata de rentabilitate potrivit a fi calculata si nivelul adecvat al profitului rezonabil. Printre altele, ea trebuie să ia în considerare caracteristicile specifice ale operatorului în cauză, remunerația normală de pe piață pentru prestarea unor servicii similare și nivelul de risc inerent fiecărui contract de servicii publice în parte.

Nivelul profitului rezonabil va fi evaluat și stabilit anual de către Autoritatea Contractantă, până la data de 30 ianuarie a fiecărui an, pe baza balantei la 31 decembrie a anului precedent si va fi aplicat la total cheltuieli eligibile CE.

## Penalități

Penalitatile se aplică operatorului pe baza unor obiective, criterii și indicatori specifici privind operarea, calitatea serviciului, creșterea cererii, etc.

Evaluarea indicatorilor de calitate și calcularea penalităților se vor face trimestrial. Acest lucru va reduce efortul în ceea ce privește monitorizarea contractelor de catre Autoritatile Contractante.


Contractul prevede aplicarea si a altor penalitati (de intarziere la plata, de nerespectare a unor prevederi contractuale, etc).

**Modelul propus de CSP consideră că toate penalitățile si alte sume datorate de Operator si neplatite sunt reținute separat de compensatie, din garanția anuală.** Această metodă este direct legata de faptul ca indicatorii de calitate și calculul penalităților pentru neindeplinirea lor se evalueaza trimestrial in timp ce compensatia se calculeaza lunar. In plus, acest mod de decontare confera claritate in evidenta compensatiei aferenta serviciului public de transport.


## Schema de gestiune integrata a sistemului de transport pe teritoriul administrativ al Autoritatii Contractante

Se va prezenta mai jos modelul de calcul a compensatiei si schema de decontari in 3 situatii diferite, determinate functie de, pe de o parte, modul de gestiune a sistemului de taxare integrat iar pe de alta parte de numarul si tipul operatorilor. Situatia optima de gestiune a contractelor este situatia 2. In situatia in care autoritatea contractanta este o Asociatie de dezvoltare intercomunitara, schema de finantare este identica cu una dintre situatii, cu mentiunea ca exista si o schema de finantare suplimentara intre autoritatile contractante membre si ADI de transport public care este Autoritatea Contractanta.


### Situatia 1



### Situatia 2



### Situatia 3



## Finanţarea materialului rulant în cadrul Contractului de Servicii Publice

Modalitatea si sursele de finantare a investitiilor in dotarile operatorului si in materialului rulant ce va fi utilizat de operator pentru realizarea obligatiei de serviciu public este foarte importanta pentru adaptarea formulei de compensare.

Fata de situatia in care investitiile sunt realizate direct din surse proprii sau din credite accesate direct de operator, caz in care formula compensarii ramane conform celei din contract, situatia in care mijloace de transport sunt achizitionate ca urmare a accesarii fondurilor europene necesita o analiza mai detaliata.

Pentru investitiile realizate de Operator din surse proprii dar provenite prin subvenţie de capital de la bugetul local sau de stat, amortizarea nu este eligibila pentru calculul costului/km. La încetarea Contractului, din orice cauză, Autoritatea Contractantă va dobândi aceste bunurile de preluare fară plata vreunei compensații.

## Investițiile Autorității contractante

Autoritatea Contractanta poate atribui operatorului competenta privind implementarea unor investitii in numele sau, in conformitate cu prevederile legale. Costurile atribuite operatorului pentru implementarea investițiilor în numele autorității contractante sunt recunoscute drept cheltuieli eligibile în structura de cost. Autoritatea va finanța Costurile de Capital (CAPEX) prin alocatii bugetare, făcând uz de o procedură de plată separată (legală).

**În cazul investițiilor cu fonduri UE și IFI**, specificația referitoare la costul eligibil va fi adaptată pe baza prevederii Contractului de finanțare/Acordului de credit/etc. și **pe baza Ordonanței de Guvern nr. 198/2005**  privind crearea, furnizarea și utilizarea Fondului întreținere, înlocuirea și elaborarea proiectelor de dezvoltare a infrastructurii serviciilor publice care primesc ajutoare de la UE.

## Indicatori de calitate și calcularea penalităților

Modelul de CSP cuprinde 10+1 indicatori de performanță care să fie utilizați pentru evaluarea calității și performanței (10, așa cum prevede legislația română și Indicele de Satisfacție al Pasagerilor (ISP). Calculul penalităților se face pe baza comparației cu două niveluri ale indicatorului:

* + Nivelul acceptat: nivelul sub care operatorul nu va fi penalizat
  + Nivelul maxim (minim în cazul ISP): nivelul maxim permis fără consecințe majore (încălcare). În cazurile de depășire a nivelului maxim (minim), se vor aplica de asemenea penalități. Pentru un număr definit de încălcări anuale, există clauze de terminare a contractului.
  + Între aceste două niveluri se vor aplica penalități.

Motivaţia pentru această metodologie este de a:

* + Permite o flexibilitate operatorului în cursul operării;
  + Permite Autorității contractante implementarea propriei politici în termeni de flexibilitate a operatorului și implementarea obiectivelor specifice (ponderea fiecărui indicator va reflecta importanța acordată de Autoritatea contractantă unui domeniu sau altuia: scăderea vârstei vehiculului, respectarea Planului de transport, etc..).

Autoritatile contractante, functie de situatia concreta a starii transportului public local, de obiectivele propuse in domeniul imbunatatirii serviciului de transport public, vor adopta ponderea indicatorilor si nivelele de praguri pentru acestia.

Autoritatile contractante pot propune monitorizarea si evaluarea si a altor indicatori de performanta, unii dintre ei care sa vizeze si performanta in exploatare a operatorului (exemplu: gradul de utilizare a parcului, pe fiecare mod de transport in parte, raportul numar soferi/vatmani la numar personal indirect, etc).

## Mecanismul plăților compensaților si evitarea supracompensarii

Plata compensaţiei către Operator va avea loc lunar, şi va fi efectuată numai luand in calcul in formula compensarii   costul/km negociat înmulțit cu numărul de km efectivi pe vehicul (fără nicio comparație cu contabilitatea costurilor lunare). Anual, se vor verifica regulile contabile de inregistrare pe moduri si activitati și costurile Operatorului aferente obligatiei de serviciu public (de către un auditor extern) și se vor compara cu sumele compensației deja achitate.

Auditul și controlul compensațiilor acordate va fi efectuat anual de către un auditor extern. In masura in care autoritatea contactanta are organizat compartiment de audit public intern, conform prevederilor din Legea nr.672/2002 privind auditul public intern, aceasta poate utiliza competenta legala a acestei structuri de a audita activitatile financiare sau cu implicatii financiare desfasurate la nivelul autoritatii, din momentul constituirii angajamentelor pana la utilizarea fondurilor de catre beneficiarii finali, inclusiv a fondurilor provenite din finantare externa si, implicit, de a oferi o asigurare rezonabila managementului ca principalele elemente de natura financiara aferente contractului -compensatie, costul pe km etc.- si nu numai, sunt stabilite cu respectarea tuturor prevederilor legale si contractuale incidente.

Compensația calculată pe baza costurilor auditate reale va fi comparată cu compensarea plătită lunar în scopul de a evita supracompensarea.

## Mecanism de monitorizare

**Datele pentru monitorizarea și evaluarea** indicatorilor provin din rapoartele operatorului, sistemul de emitere bilete și sondajele trimestriale (pentru diferența tarifară, alocarea veniturilor și unii indicatori), controalele reprezentantilor autoritatii contractante, controalele si rapoartele altor institutii cu rol de control.

De evidentiat este importanta prioritizarii investitiilor autoritatilor contractante in implementarea unui sistem de e-ticketing integrat la nivelul teritoriului administrativ, si a unui sistem de management a traficului, componente esentiale pentru furnizarea datelor si monitorizarea operarii.

## Alte activități

S-au introdus în contract prevederi în vederea evitării ca acea compensație primită pentru o obligație a serviciului public să fie utilizată pentru subvenționarea activităților comerciale.

Dacă un operator desfășoară de asemenea activități comerciale suplimentare, este necesar să se asigure că compensația publică pe care o primește nu este utilizată pentru consolidarea poziției sale concurențiale în cadrul activităților comerciale suplimentare. În acest context, Anexa la Regulamentul (CE) Nr. 1370/2007 stabilește regulile pentru evitarea subvenționării activităților comerciale cu venituri provenite din operațiunile serviciului public. Aceste reguli constau, în esență, în separarea contabilă între două tipuri de activități (serviciu public și comercial) și o metodă adecvată de alocare a costurilor care reflectă costurile reale ale prestării serviciului public

Obligația menținerii unei contabilități separate pentru fiecare contract de servicii publice al operatorului și fiecare altă activitate a fost prevăzută în contractul propus.

## Marketing

Implementarea unei politici de marketing reprezinta un instrument de crestere a veniturilor (riscul de colecatre a veniturilor este in sarcina Autoritatii Contractante) si un Plan de marketing ar trebui sa fie elaborat de catre Autoritatea Contractanta iar partiti din acesta sa fie in sarcina Operatorului. Activitatea de Marketing va fi îndeplinită de către entitatea care gestioneaza sistemul de taxare integrat, aceasta activitate avand rolul si de a creste veniturile din vanzarea de titluri,iar costurile acestei activități vor fi eligibile pentru formula compensației. Costurile eligibile vor fi considerate astfel pe baza Planului de marketing anual. Functie de situatia adoptata, se va adapta contractul corespunzator acesteia.

## Infrastructura de transport

Operatorul administreaza infrastructura de operare, care reprezintă infrastructura de transport concesionată în scopul prestării Serviciului de transport public local si/sau infrastructura proprie utilizata pentru prestarea serviciului.

Infrastructura proprie a operatorului poate fi reprezentata de depouri, cale de rulare si catenara in depou, garaje, etc, care se afla in patrimoniul propriu al operatorului.

Infrastructura de transport concesionata cuprinde calea de rulare si catenara in afara depoului, statii, alte mijloace fixe aflate in domeniul public sau privat al autoritatii contractante. Statiile, panourile publicitare din statii si marcajele/ semnalistica aferenta a transportului public vor fi in administrarea operatorului, daca nu se stabileste altfel in contract.

Autoritatea Contractantă administreaza infrastructura rutieră. Infrastructura rutieră constă în infrastructura de transport, utilizată de Operator pentru efectuarea Serviciului de transport public local (strazi, semafoare, semnalistica rutiera etc). Responsabilitatea întreţinerii infrastructurii rutiere (deszăpezire, întreţinere rigole, curăţenie şi salubrizare, etc.) este obligația Autorității Contractante sau a altor Autorităţi Publice competente: CNADNR, Consilii Judetene, etc.

## Operatiuni lunare, trimestriale si anuale realizate de catre partile contractante

O prezentare schematica a operatiunilor lunare, trimestriale si anuale realizate in cadrul contractului este prezentata in **Anexele 1 si 2**. Adaptarea termenelor pentru realizarea operatiunilor este posibila cu respectarea corelatiilor intre acestea, astfel incat sa se permita realizarea decontarii conform formulei de compensare din contract.

# Acţiuni necesare pentru incheierea contractelor de servicii publice

Există câteva tipuri de actiuni viitoare necesare pentru încheierea contractelor de servicii publice, utilizând Modelului de Contract de Servicii Publice propus:

* Decizionale

1. **Analiza situatiei actuale la nivelul teritoriului in competenta autoritatii contractante si elaborarea unei strategii de contractare a serviciilor de transport public integrate pe teritoriul administrativ al acesteia.**

Aceasta etapa defineste modalitatea de atribuire a gestiunii serviciului pentru fiecare traseu si numarul necesar de proceduri de licitatie ce se vor desfasura. Concret, sunt stabilite traseele ce vor fi atribuite direct catre operatorul public si traseele atribuite pe baza de competitie si operate de catre operatori societati private. Totodata, se stabileste numarul de grupe de trasee. Deasemenea, se stabileste politica municipalitatii privind contractarea transportului public: durata, pasi, plan de actiuni si termene pentru asigurarea incheierii inainte de finalizarea contractelor in vigoare si respectarea termenelor impuse pentru publicitate.

1. **Aprobarea de catre Consiliul Local /Adunarea Generala a ADI de transport a documentelor necesare inceperii proceduriilor de atribuire a contractelor de delegare,** conform Legii 51/ 2006 si a Ordinului ANRSC 262/ 2007:
2. studiul de oportunitate
3. hotararea Consiliului Local de stabilire a modalitatii de gestiune a serviciului;
4. proiectul contractului de servicii publice
5. caietul de sarcini al transportului public local incluzand Programul de transport public
6. regulamentul pentru efectuarea transportului public local
7. cerintele privind eligibilitatea
8. criteriile de selectie a ofertelor.

Punctele f si g se aplica doar pentru procedura de atribuire competitiva.

1. **Aprobarea de catre Autoritatea Contractanta a unor criterii de alocare a cheltuielilor indirecte pe activitate aferenta obligatiei de serviciu public (iar in cadrul acestei activitati pe fiecare mod) si pe alte activitati.**

Criteriile de repartizare a costurilor indirecte vor sta la baza inregistrarilor contabile ale operatorilor. Modul de repartitie a acestor costuri va face obiectul auditului anual extern pentru calculul costului/km si pentru ajustarea compensarii anuale.

Avand in vedere ca atat modul de calcul si cuantumul compensarii reprezinta subiect de verificare a Curtii de Conturi, ANAF si chiar Comisia Europeana, aprobarea acestor criterii si respectarea aplicarii acestora este foarte importanta.

* Privind publicitatea

In ceea ce priveste formalitatile publicitare ale procedurii de atribuire, **Regulamentul nr. 1370/2007** prevede un termen de 1 an inaintea atribuirii pentru ca autoritatea publica sa publice in Jurnalul Oficial al Uniunii Europene documente continând informatiile urmatoare: numele si adresa autoritatii competente, tipul de compensare vizat, serviciile si domeniile acoperite potential de compensare. In situatia luarii unor masuri de urgenta in cazul unei perturbari a serviciilor sau in cazul riscului iminent de producere a unei asemenea perturbari, durata contractului este de maxim 2 ani si nu se mai face publicitate cu 1 an inainte.

Acelasi regulament obliga fiecare autoritate competenta sa publice **anual un raport cumulativ privind obligatiile de serviciu public** pentru care este raspunzatoare, operatorii de serviciu public selectati, precum si platile compensatorii si drepturile exclusive acordate operatorilor de servicii publice. Raportul in cauza trebuie sa faca distinctia intre transportul cu autobuzul si transportul pe sine, sa permita monitorizarea si evaluarea functionarii, a calitatii si a finantarii retelei de transport in comun si sa furnizeze, daca este cazul, informatii cu privire la natura si intinderea eventualelor drepturi exclusive acordate.

Comisia intelege termenul „raport cumulativ” in sensul in care o autoritate competenta ar trebui sa publice un raport cuprinzator cu privire la toate contractele de servicii publice pe care le-a acordat, iar aceste contracte ar trebui sa fie identificate in mod individual. Informatiile furnizate trebuie sa se refere, prin urmare, nu doar la valorile totale, ci la fiecare contract in parte, asigurând, in acelasi timp, protectia intereselor comerciale legitime ale operatorilor in cauza.

Operatorii de transport public trebuie sa furnizeze toate informatiile si datele autoritatii competente, pentru a-i permite acesteia din urma sa isi respecte obligatiile de publicare.

Pentru asigurarea transparentei procedurii de atribuire, trebuie avute in vedere termenele pentru **consultare publica** necesar a fi respectate pentru aprobarea documentelor respective in Consiliul Local (30 zile).

In ceea ce priveste **publicitatea conform legislatiei nationale**, aceasta este obligatorie pentru atribuirea competitiva si prevede publicarea anuntului de licitatie in :

* + - * Monitorul Oficial partea a IV-a ,
      * Un cotidian de circulatia nationala
      * Un cotidian local
      * Jurnalul Oficial al Comunitatii Europene (optional)

Termenul de depunere al ofertelor este de minim 30 zile si maxim 60 zile de la data publicarii.


* Organizatorice;

Masurile clasificate in aceasta categorie urmaresc pregatirea personalului Autoritatii contractante si a instrumentelor interne necesare pentru restructurarea sistemului de transport, inceperea procedurii de atribuire si a procesului de monitorizare a contractului si de asemenea pentru monitorizarea compensatiei si verificarea compensatiei in exces, a compensatiei in minus, a subventiilor de stat, etc. Cele mai importante masuri sunt:


* **Implementarea instrumentelor (software, instructiuni, metodologii)** pentru gestionarea corespunzatoare a contractelor la nivelul Autoritatii contractante.
* **Creşterea capacitatii personalului** (prin formare si programe de schimb de experienta) pentru incheierea si monitorizarea contractelor.
* **Crearea unor noi solutii institutionale,** pe baza bunelor practici europene, adaptate la caracteristicile locale ale sistemului de transport, operator si autoritatea contractanta, in vederea cresterii eficientei gestionarii intregului sistem.

Planul de actiuni cu duratele estimate si responsabilitati in pregatirea incheierii unui contract de sevicii publice este prezentat in **Anexa 3.**

# ANEXA 1 OPERATIUNI LUNARE REALIZATE IN CADRUL CSP



# ANEXA 2 OPERATIUNI ANUALE SI TRIMESTRIALE REALIZATE IN CADRUL CSP



# ANEXA 3 PLAN DE ACTIUNI DETALIAT


|  |  |  |
| --- | --- | --- |
| **Activitatea** | **Durata** | **Responsabilitati** |
|  |  |  |
| **Pregatirea documentelor si realizarea actiunilor necesare incheierii contractului de delegare a serviciilor publice de transport (analiza situatiei existente, stabilire/adaptare Plan de transport, calcul cost/km, stabilire durata contract si strategie de contractare)** | **1 - 6 luni** (functie de situatia concreta si strategiile de contractare adoptate) | Pregatire:Autoritatea de autorizare, Compartimente din cadrul Autoritatii Contractante, Operator public consultant (extern) |
| **Aprobarea de catre Consiliul Local a strategiei de contractare si a documentelor necesare inceperii proceduriilor de atribuire a contractelor de delegare,** conform Legii 51/ 2006 si a Ordinului ANRSC 262/ 2007:   1. studiul de oportunitate 2. hotararea Consiliului Local de stabilire a modalitatii de gestiune a serviciului; 3. proiectul contractului de servicii publice 4. caietul de sarcini al transportului public local incluzand Programul de transport public 5. regulamentul pentru efectuarea transportului public local 6. cerintele privind eligibilitatea 7. criteriile de selectie a ofertelor. | **1 luna** | Pregatire: Autoritatea de Autorizare  Aprobare: Consiliului Local |
| **Publicare in Jurnalul Oficial al Uniunii Europene a Intentiei de contractare a serviciilor publice de transport** | **0,5 luni** (termen:cu un an anterior datei de atribuire) | Autoritatea de autorizare |
| **Definitivare documente necesare incheierii contractului de delegare a serviciilor publice de transport** | **3 luni** | Autoritatea de autorizare |
| **Aprobarea de catre Autoritatea contractanta a unor criterii de alocare a cheltuielilor indirecte pe activitate aferenta obligatiei de serviciu public (iar in cadrul acestei activitati pe fiecare mod) si pe alte activitati.** | **1 luna** | Pregatire: Autoritatea de Autorizare  Decizie: Primar |
| **Negociere contract de servicii publice intre autoritatea contractanta si Operator (inclusiv anexe completate conform stategiei adoptate)** | **1 luni** | Autoritatea Contractanta si Operator |
| **Aprobarea atribuirii contractului de servicii ca urmare a finalizarii procedurii de atribuire** | **1 luna** | Pregatire: Autoritatea de Autorizare  Hotarare: Consiliu Locl |
| **Semnare contract de servicii publice** | **0,5 luna** | Primar  Reprezentanti Operatori |
| **Publicare in Jurnalul Oficial al Uniunii Europene a unui raport cumulativ privind obligatiile de serviciu public contractate** | **0,5 luni** | Autoritatea de autorizare |


Unele dintre activitatile mentionate se pot desfasura in paralel. Durata minim de pregatire a unui contract de servicii publice astfel incat sa se respecte obligatiile impuse de regulamentul 1370/2007 este de aproximativ 1an si 8 luni.


# ANEXA 4 Notificare prealabilă pentru atribuirea contractului de servicii publice


Formularul standard de notificare potrivit Articolului 7 (2) al Regulamentului 1370/2007, care trebuie publicat cu un an înainte de lansarea invitaţiei de participare la procedura de licitaţie sau înainte de atribuirea directă, în SUplimentul Jurnalului Oficial al Uniunii Europene.




















# 

# Anexa 3 – Tabel de analiză a legislaţiei

| **Aspecte reglementate** | **Act normativ** | **Nr. art.** | **Textul legal** |
| --- | --- | --- | --- |
| ***Durata contractului*** | **Regulamentul (CE) nr. 1370/2007** | ART. 4 | **(3)** Durata contractelor de servicii publice este limitată și **nu depășește 10 ani pentru serviciile de transport cu autocarul și cu autobuzul** și 15 ani pentru serviciile de transport de călători pe calea ferată și cu alte moduri de transport pe șine. Durata contractelor de servicii publice care vizează mai multe moduri de transport este limitată la 15 ani, în cazul în care transportul feroviar sau cu alte moduri de transport pe șine reprezintă peste 50 % din valoarea serviciilor în cauză.  **(4)** Dacă este necesar, ținând seama de condițiile de amortizare a activelor, durata contractului de servicii publice **poate fi prelungită cu cel mult jumătate din durata inițială**, în cazul în care operatorul de serviciu public pune la dispoziție active care sunt atât importante în raport cu activele generale necesare pentru prestarea serviciilor de transport de călători vizate de contractul de servicii publice, cât și legate preponderent de serviciile de transport de călători vizate de contract.  În cazul în care acest lucru este justificat de costurile care derivă din situația geografică deosebită, durata contractelor de servicii publice în regiunile ultraperiferice, contracte menționate la alineatul (3), **poate fi prelungită cu cel mult jumătate din durata inițială.**  În cazul în care acest lucru este justificat de **amortizarea capitalului în raport cu investiția excepțională în infrastructură, în capital rulant sau în vehicule** și dacă respectivul contract de servicii publice este atribuit **conform unei proceduri competitive de atribuire,** contractul de servicii publice **poate fi încheiat pe o durată mai lungă.** Pentru a asigura transparența în acest caz, în termen de un an de la încheierea contractului, autoritatea competentă transmite Comisiei contractul de servicii publice și elementele care justifică durata mai lungă a acestuia. |
|  | **Legea 92/2007** privind serviciile de transport public local | ART. 28 | **(1)** Durata delegării gestiunii serviciului de transport public local se stabileşte prin contracte de delegare a gestiunii de către autorităţile administraţiei publice locale şi trebuie să fie corelată cu durata medie de amortizare a tuturor mijloacelor de transport deţinute în proprietate sau în baza unui contract de leasing, dar nu mai mult de:  **a)** **6 ani** pentru transporturile realizate cu autobuze;  **b)** **10 ani** pentru transporturile realizate cu tramvaie, troleibuze şi mijloacele de transport pe cablu; |
| ***Clauze si anexe obligatorii*** | **Ordin nr. 263/2007**  privind aprobarea Normelor-cadru privind modalitatea de atribuire a contractelor de delegare a gestiunii serviciilor de transport public local | ART. 40 | **(1)** Sub sancţiunea **nulităţii absolute**, contractul de delegare a gestiunii va fi încheiat în formă scrisă şi va cuprinde în mod obligatoriu clauze referitoare la:  a) denumirea părţilor contractante;  b) obiectul contractului;  c) durata contractului;  d) drepturile şi obligaţiile părţilor contractante;  e) nivelul redevenţei sau al altor obligaţii, după caz;  f) răspunderea contractuală;  g) forţa majoră;  h) condiţii de redefinire a clauzelor contractuale;[[3]](#footnote-3)  i) condiţii de restituire sau repartiţie, după caz, a bunurilor, la încetarea, din orice cauză, a contractului de delegare a gestiunii, inclusiv a investiţiilor realizate;  j) menţinerea echilibrului contractual;[[4]](#footnote-4)  k) condiţiile de reziliere a contractului de delegare a gestiunii;  l) condiţiile de exploatare a sistemului;  m) interdicţia subdelegării, înţelegând prin aceasta încheierea unor contracte cu terţii având drept obiect prestarea serviciului/activităţii delegat/delegate, astfel cum sunt prevăzute în legea serviciului delegat;  n) cesionarea contractului de delegare, cu acordul autorităţii publice, în condiţiile legii speciale;[[5]](#footnote-5)  o) în anexă, programul estimativ al lucrărilor de investiţii pentru modernizări, reabilitări, dezvoltări de capacităţi, obiective noi atât fizic, cât şi valoric:  - sarcinile şi responsabilităţile părţilor cu privire la programele de investiţii şi la condiţiile de finanţare a acestora;  - indicatorii de performanţă ai serviciului, stabiliţi în regulamentul serviciului, condiţii şi garanţii;  - tarifele practicate în momentul delegării şi modalităţile de stabilire, modificare sau ajustare a acestora, conform normelor-cadru;  - modul de facturare şi încasare a contravalorii serviciilor furnizate/prestate;  - politica privind resursele umane şi politica socială;  p) clauze suspensive de intrare în vigoare a contractului de delegare, dacă este cazul;  q) penalităţi pentru neîndeplinirea termenelor şi condiţiilor solicitate în caietul de sarcini.    **(3)** Contractul de delegare a gestiunii, pe lângă anexele menţionate la alin. (1), va fi însoţit obligatoriu şi de următoarele **anexe:**  a) caietul de sarcini al serviciului;  b) regulamentul serviciului;  c) inventarul bunurilor mobile şi imobile, proprietate publică sau privată a unităţilor administrativ-teritoriale, aferente serviciului;  d) procesul-verbal de predare-preluare a bunurilor prevăzute la lit. c). |
|  | **Regulamentul (CE) nr. 1370/2007** | ART. 4 | **Conținutul obligatoriu al contractelor de servicii publice și al normelor generale**  **(1)** Contractele de servicii publice și normele generale:  (a) definesc în mod clar obligațiile de serviciu public pe care trebuie să le respecte operatorul de servicii publice, precum și zonele geografice în cauză;  (b) stabilesc în prealabil, în mod obiectiv și transparent,  (i) parametrii pe baza cărora urmează să se calculeze plata compensației, dacă există, și  (ii) natura și întinderea oricărui drept exclusiv acordat,  într-un mod care să prevină compensarea în exces. În cazul contractelor de servicii publice atribuite în conformitate cu articolul 5 alineatele (2), (4), (5) și (6), acești parametri se stabilesc astfel încât nici o plată compensatorie să nu poată depăși suma necesară pentru acoperirea efectului financiar net asupra costurilor ocazionate și asupra veniturilor generate de îndeplinirea obligațiilor de serviciu public, ținând seama de venitul legat de acestea și care este reținut de către operatorul de serviciu public, precum și de un profit rezonabil;  (c) stabilesc modalitățile de alocare a costurilor legate de prestarea de servicii. Aceste costuri pot include, în special, cheltuielile cu personalul, consumul de energie, redevențele aferente infrastructurii, întreținerea și reparațiile autovehiculelor de transport în comun, materialul rulant și instalațiile necesare pentru exploatarea serviciilor de transport de călători, costurile fixe și o rentabilitate adecvată a capitalului.  **(2)** Contractele de servicii publice și normele generale determină modalitățile de alocare a veniturilor încasate din vânzarea de bilete, venituri care pot fi reținute de operatorul de servicii publice, restituite autorității competente sau partajate de cele două entități.  **(5)** Fără a aduce atingere dreptului intern sau dreptului comunitar, inclusiv contractelor colective încheiate de partenerii sociali, autoritățile competente pot solicita ca operatorul de servicii publice ales să acorde personalului angajat anterior pentru a presta servicii drepturile pe care acesta le-ar fi avut dacă ar fi fost transferat în sensul Directivei 2001/23/CE. În cazul în care autoritățile competente solicită operatorilor de serviciu public să respecte anumite **standarde sociale**, caietele de sarcini aferente procedurilor competitive de atribuire și contractele de servicii publice cuprind o listă cu personalul în cauză și oferă în condiții de transparență detalii privind drepturile contractuale ale acestuia și condițiile în care angajații sunt considerați ca fiind legați de serviciile respective.  (6) În cazul în care autoritățile competente, în conformitate cu dreptul intern, solicită ca operatorii de servicii publice să respecte anumite **standarde de calitate**, aceste standarde sunt cuprinse în caietele de sarcini și în contractele de servicii publice. |
| ***Continuul caietului de sarcini*** | **Ordin nr. 353/2007** pentru aprobarea Normelor de aplicare a Legii serviciilor de transport public local nr. 92/2007 | ART. 11 | **(7)** Caietul de sarcini aferent licenţei de traseu cuprinde:  **a)** staţiile publice, precum şi amplasarea acestora;  **b)** numărul şi capacitatea autobuzelor;  **c)** intervalul de succedare a curselor;  **d)** ora primei/ultimei plecări de la capetele de traseu;  **e)** zilele în care se efectuează transporturile. |
| ***Conditii de publicitate*** | **Regulamentul (CE) nr. 1370/2007** | ART. 7 | **(1)** Fiecare autoritate competentă publică anual un raport cumulativ privind obligaţiile de serviciu public de care este răspunzătoare, operatorii de serviciu public selectaţi şi plăţile compensatorii şi drepturile exclusive acordate operatorilor de serviciu public respectivi sub forma rambursării. Raportul în cauză trebuie să facă distincţia între transportul cu autobuzul şi transportul pe şine, să permită monitorizarea şi evaluarea funcţionării, a calităţii şi a finanţării reţelei de transport în comun şi să furnizeze, dacă este cazul, informaţii cu privire la natura şi întinderea eventualelor drepturi exclusive acordate.  **(2)** Fiecare autoritate competentă ia măsurile necesare pentru a se asigura că, **cu cel puţin un an înainte de lansarea invitaţiei de participare la procedura competitivă de atribuire sau cu un an înainte de atribuirea directă**, sunt publicate în Jurnalul Oficial al Uniunii Europene cel puţin următoarele informaţii:  **a)** numele şi adresa autorităţii competente;  **b)** tipul de atribuire vizat;  **c)** serviciile şi zonele potenţial vizate de atribuirea respectivă.  **(3)** Autorităţile competente pot decide să nu publice aceste informaţii, în cazul în care contractual de servicii publice priveşte o prestaţie anuală de mai puţin de 50.000 de kilometri de servicii publice de transport de călători.  **(4)** Dacă aceste informaţii se modifică după publicare, autoritatea competentă trebuie să publice o rectificare corespunzătoare cât mai curând posibil. Această rectificare nu aduce atingere datei de lansare a atribuirii directe sau a invitaţiei de participare la procedura competitivă de atribuire. |
| ***Regimul bunurilor aferente prestarii serviciului de transport*** | **Ordin nr. 263/2007**  privind aprobarea Normelor-cadru privind modalitatea de atribuire a contractelor de delegare a gestiunii serviciilor de transport public local | ART. 41 | În contractul de delegare a gestiunii **se vor preciza categoriile de bunuri** ce vor fi utilizate în derularea contractului, respectiv:  **a)** **bunurile de retur** ce revin de plin drept, gratuit şi libere de orice sarcini autorităţii publice la încetarea contractului. Sunt bunuri de retur bunurile care au făcut obiectul delegării, precum şi **cele realizate de operator în conformitate cu programele de investiţii impuse prin contractele de delegare**; [[6]](#footnote-6)  **b)** **bunurile de preluare**, la expirarea contractului, pot reveni autorităţii publice în măsura în care aceasta din urmă îşi manifestă intenţia de a prelua bunurile respective în schimbul plăţii unei compensaţii egale cu valoarea contabilă actualizată. Sunt bunuri de preluare bunurile care au aparţinut operatorului şi au fost utilizate de către acesta pe durata delegării gestiunii;  **c)** **bunurile proprii**, care la încetarea contractului de delegare rămân în proprietatea operatorului. Sunt bunuri proprii bunurile care au aparţinut operatorului şi care au fost utilizate de către acesta pe durata contractului, cu excepţia celor prevăzute la lit. b). |
|  | **Legea 51/2006** -serviciile comunitare de utilităţi publice | ART. 24 | **(2)** În cazul gestiunii delegate, concesionarea sistemelor de utilităţi publice, utilizate pentru furnizarea/prestarea serviciilor şi/sau activităţilor care fac obiectul delegării gestiunii, este **parte intrinsecă a contractelor de delegare a gestiunii**. Aceste sisteme se transmit operatorilor/operatorilor regionali spre administrare şi exploatare pe perioada delegării gestiunii, prin una dintre modalităţile prevăzute la art. 30, odată cu gestiunea propriu-zisă a serviciilor şi/sau a activităţilor delegate, în baza contractului de delegare a gestiunii. |
| ***Atribuirea directa*** | **Regulamentul (CE) nr. 1370/2007** | ART. 2 | **h)** prin **"atribuire directă"** se înțelege atribuirea unui contract de servicii publice unui anumit operator de serviciu public, fără o procedură competitivă de atribuire prealabilă; |
|  | **Legea 51/2006** -serviciile comunitare de utilităţi publice | ART. 31 | **(1)** Prin excepţie de la prevederile art. 29 alin. (8), contractul de delegare a gestiunii serviciilor, definit potrivit prevederilor art. 29 alin. (6), **se atribuie direct**:  **a)** operatorilor regionali înfiinţaţi de unităţile administrativ-teritoriale, membre ale unei asociaţii de dezvoltare intercomunitară cu obiect de activitate serviciile de utilităţi publice;  **b)** operatorilor cu statut de **societăţi reglementate** de Legea nr. 31/1990, republicată, cu modificările şi completările ulterioare, şi cu **capital integral al unităţilor administrativ-teritoriale[[7]](#footnote-7)** înfiinţaţi prin reorganizarea pe cale administrativă, în condiţiile legii, a regiilor autonome de interes local sau judeţean ori a serviciilor publice de interes local sau judeţean subordonate autorităţilor administraţiei publice locale, care au avut în administrare şi în exploatare bunuri, activităţi ori servicii de utilităţi publice. |
|  | **Legea 92/2007** privind serviciile de transport public local | ART. 30 | Pot primi contracte de servicii de transport public local, **fara licitatie, prin acordare directa:**   * **societăţi comerciale** înfiinţate de autorităţile administraţiei publice locale sau de asociaţiile de dezvoltare comunitară, deţinătoare de licenţe de transport valabile; * **societăţi comerciale** rezultate ca urmare a reorganizării administrative a regiilor autonome de interes local sau judeţean ori a serviciilor publice de specialitate subordonate autorităţilor administraţiei publice locale, al căror capital social este deţinut, în totalitate sau în parte, în calitate de proprietar sau coproprietar de către unităţile administraţiei publice respective, deţinătoare de licenţe de transport valabile. |
| ***Notiunea de “operator intern***” | **Regulamentul (CE) nr. 1370/2007** | ART. 2 | (j) prin **"operator intern"** se înțelege o entitate cu personalitate juridică distinctă asupra căreia autoritatea locală competentă sau, în cazul unui grup de autorități, cel puțin una dintre autoritățile locale competente exercită un **control asemănător cu cel exercitat asupra propriilor sale departamente**; |
| ***Autoritatea competenta*** | **Legea 92/2007** privind serviciile de transport public local | ART. 17 | **(1)** **Consiliile locale, consiliile judeţene şi Consiliul General al Municipiului Bucureşti** au următoarele atribuţii:  **h)** concesionarea, precum şi încheierea contractelor de atribuire a gestiunii serviciului de transport public local de persoane şi a infrastructurii tehnico-edilitare aferente din proprietatea publică sau privată a localităţilor; |
| ***Dreptul de exclusivitate*** | **Ordin nr. 353/2007** pentru aprobarea Normelor de aplicare a Legii serviciilor de transport public local nr. 92/2007 | ART. 58 | Pe durata contractului de dare în administrare sau de delegare a gestiunii, operatorul de transport rutier/transportatorul autorizat **are exclusivitate pe traseele atribuite**. În cazul în care pe acelaşi traseu vor opera şi alţi operatori de transport rutier/transportatori autorizaţi, fără ca această situaţie să fi fost prevăzută în contractul iniţial, operatorul de transport rutier/transportatorul autorizat are dreptul să solicite **daune-interese** de la autoritatea publică locală ori de la asociaţia de dezvoltare intercomunitară, după caz, care a dat aprobarea sau direct de la operatorul de transport rutier/transportatorul autorizat respectiv, în situaţia în care acesta operează fără aprobare. |
|  | **Regulamentul (CE) nr. 1370/2007** | ART. 2 | **f)** prin **"drept exclusiv"** se înțelege un drept care permite exploatarea anumitor servicii publice de transport de călători de către un operator de servicii publice pe o **anumită rută sau rețea** ori **într-o anumită zonă**, cu excluderea oricărui alt asemenea operator; |
| ***Separarea prestarii serviciului pe “retea de trasee, grupe de trasee si trasee”*** | **Legea 92/2007** privind serviciile de transport public local | ART. 37 | **(2)** Odată cu **aprobarea programului de transport public local** sau judeţean de persoane prin curse regulate, realizate cu autobuze, troleibuze, tramvaie sau trenurile de metrou, după caz, consiliile locale, consiliile judeţene şi Consiliul General al Municipiului Bucureşti, după caz, vor stabili modalităţile de atribuire în gestiune, pentru executarea serviciului de transport public local, **pe întreaga reţea de trasee, pe grupe de trasee şi pe trasee.**  **(3)** În cazul în care traseele serviciului de transport public local de persoane prin curse regulate **nu pot fi deservite de un singur operator de transport rutier şi/sau transportator autorizat**, autoritatea administraţiei publice locale are dreptul să decidă atribuirea gestiunii **pentru grupe de trasee distincte sau pentru câte un singur traseu** şi va încheia, după caz, contracte de dare în administrare sau contracte de delegare a gestiunii, **cu 2 sau mai mulţi operatori** de transport rutier sau transportatori autorizaţi, desemnaţi câştigători.  **(4)** În cazul transportului public local de persoane realizat cu troleibuze, tramvaie, trenuri de metrou sau al transportului pe cablu**, nu se vor emite licenţe de traseu**, traseele respective fiind **menţionate în contractele de atribuire a gestiunii**.  **(5)** În situaţia prevăzută la alin. (3), în contractele de atribuire a gestiunii serviciului de transport public local se vor stabili **clauze privitoare la valabilitatea legitimaţiilor de călătorie individuale emise pentru fiecare dintre operatorii de transport rutier sau transportatorii autorizaţi**, după caz, pe toate mijloacele de transport în comun.  (6) În cazul în care se vor încheia contractele respective cu 2 sau mai mulţi operatori de transport rutier sau transportatori autorizaţi, desemnaţi câştigători, între aceştia şi autoritatea administraţiei publice locale se va încheia un **contract de distribuire a încasărilor provenite din vânzarea legitimaţiilor de călătorie individuale** cu valabilitate pe toate mijloacele de transport, prin care se va stabili modul concret în care se vor repartiza veniturile cuvenite fiecărui operator de transport rutier sau transportator autorizat.  (8) **O licenţă de traseu conţine toate cursele care se efectuează pe traseul respectiv**, conform programului de transport adoptat.  9) Valabilitatea licenţelor de traseu este **de maximum 3 ani**. |
| ***Stabilirea tarifelor serviciilor*** | **Ordin nr. 353/2007** pentru aprobarea Normelor de aplicare a Legii serviciilor de transport public local nr. 92/2007 | ART. 61 | Operatorul de transport rutier/transportatorul autorizat va utiliza tarifele (lei/călători x km) **stabilite prin hotărâre a consiliului local, consiliului judeţean, Consiliului General al Municipiului Bucureşti,** respectiv a adunării generale a asociaţiei de dezvoltare intercomunitară, calculate în conformitate cu Ordinul preşedintelui Autorităţii Naţionale de Reglementare pentru Serviciile Comunitare de Utilităţi Publice [nr. 272/2007](lnk:ORN%20SCU%20272%202007%200" \o "Ordin nr. 272/2007 - Autorit. Naţ. de Reglementare ptr. Serv. Comunitare de Utilităţi Publice) pentru aprobarea [Normelor-cadru](lnk:NMC%20SCU%201000272%202007%200) privind stabilirea, ajustarea şi modificarea tarifelor pentru serviciile de transport public local de persoane. |
| ***Distribuirea veniturilor*** | **Legea 92/2007** privind serviciile de transport public local | ART. 37 | (6) În cazul în care se vor încheia contractele respective cu **2 sau mai mulţi operatori de transport rutier sau transportatori autorizaţi**, desemnaţi câştigători, între aceştia şi autoritatea administraţiei publice locale se va încheia u**n contract de distribuire a încasărilor provenite din vânzarea legitimaţiilor de călătorie individuale** cu valabilitate pe toate mijloacele de transport, prin care se va stabili modul concret în care se vor repartiza veniturile cuvenite fiecărui operator de transport rutier sau transportator autorizat. |
| ***Instanta competenta*** | **Legea 51/2006** -serviciile comunitare de utilităţi publice | ART. 29 | Contractul de delegare a gestiunii **este asimilat actelor administrative** şi intră sub incidenţa prevederilor **Legii contenciosului administrativ nr. 554/2004**, cu modificările şi completările ulterioare. |
| ***Conditii privind efectuarea transportului*** | **Ordin nr. 972/2007** pentru aprobarea Regulamentului-cadru pentru efectuarea transportului public local şi a Caietului de sarcini-cadru al serviciilor de transport public local | ART. 31 | Operatorii de transport/transportatorii autorizaţi vor efectua serviciul de transport public local de persoane prin curse regulate **cu respectarea următoarelor obligaţii:**  **1.** să asigure afişarea la părţile din faţă şi laterală dreapta ale mijlocului de transport a indicativului şi a capetelor traseului; la partea din spate a mijlocului de transport se va afişa cel puţin indicativul traseului. Elementele de informare menţionate anterior vor fi iluminate corespunzător pe timp de noapte sau în condiţii de vizibilitate scăzută;  **2.** în salonul mijlocului de transport va fi asigurată informarea publicului călător prin mijloace vizuale şi sonore cu privire la denumirea staţiei care urmează şi la legăturile cu alte mijloace de transport public local de persoane;  **3.** să asigure afişarea în salonul mijlocului de transport a numelui conducătorului acestuia, a hărţii schematice care să permită vizualizarea traseului şi a reţelei de trasee, a instrucţiunilor privind modul de desfăşurare a transportului, a obligaţiilor publicului călător şi a altor informaţii de utilitate publică privind transportul, stabilite prin reglementările în vigoare;  **4.** să asigure vânzarea legitimaţiilor/abonamentelor de călătorie în toate staţiile stabilite de comun acord cu autoritatea administraţiei publice locale şi nominalizate într-o anexă la hotărârea de dare în administrare, respectiv la contractul de delegare a gestiunii aprobat prin hotărârea de atribuire;  **5.** în staţiile din programul de circulaţie, să asigure afişarea codului traseului, a intervalelor de succedare a curselor, precum şi a hărţilor simplificate cu indicarea traseelor şi staţiilor pentru informarea publicului călător;  **6.** să emită abonamente de călătorie cu respectarea reglementărilor în vigoare, inclusiv pentru categoriile sociale care beneficiază de reduceri ale costului abonamentului;  **7.** să asigure accesul liber şi nediscriminatoriu la transport, în baza documentelor stabilite de reglementările legale în vigoare, al persoanelor care beneficiază de facilităţi/gratuităţi la transport;  **8.** să asigure transportul gratuit al copiilor sub 5 ani;  **9.** mijlocul de transport trebuie să aibă locuri rezervate pentru persoane cu handicap, bătrâni, femei însărcinate, persoane cu copii în braţe;  **10.** să supravegheze urcarea şi coborârea călătorilor, să nu plece mijlocul de transport din staţii cu uşile deschise sau cu călători aflaţi pe scările acestuia, precum şi cu călători agăţaţi de exteriorul caroseriei;  **11.** să nu admită la transport în salonul mijlocului de transport materii mirositoare, inflamabile, butelii de aragaz, tuburi de oxigen sau alte gaze, butoaie cu carbid, materiale explozibile, produse caustice ori acide, alte materiale sau obiecte care, prin format ori dimensiune, pot produce daune, vătămări corporale sau, prin natura materialului, pot murdări, ori alte obiecte sau mărfuri interzise la transportul public;  **12.** să nu îmbarce călători peste capacitatea maximă admisă a mijlocului de transport;  **13.** să asigure spaţiile necesare pentru bagajele de mână ale călătorilor;  **14.** să îmbarce/debarce călători numai în staţiile special amenajate, prevăzute în programul de circulaţie;  **15.** să utilizeze numai legitimaţii/abonamente de călătorie cu regim special, agreate de autoritatea administraţiei publice locale;  **16.** să nu permită transportul călătorilor decât pe bază de legitimaţii/abonamente de călătorie valabile sau alte documente prevăzute de reglementările legale în vigoare;  **17.** să asigure călătorii şi bagajele acestora pentru riscurile ce cad în sarcina operatorului de transport;  **18.** să ţină evidenţa curselor sosite şi plecate, la fiecare capăt de linie;  **19.** să asigure înlocuirea mijlocului de transport imobilizat pe traseu;  **20.** să asigure, prin dispecerate şi dotări speciale, urmărirea şi coordonarea în trafic a mijloacelor de transport, de intervenţie şi de depanare, precum şi aplicarea cu operativitate a măsurilor ce se impun în caz de eveniment, incident, accident sau alte situaţii care pot afecta desfăşurarea transportului, în vederea asigurării condiţiilor asumate privind regularitatea, siguranţa şi confortul;  **21.** să dispună de echipaje de intervenţie şi depanare dotate corespunzător pentru degajarea drumului public sau a căii de rulare în cazul defectării mijlocului de transport, precum şi pentru intervenţii la reţeaua electrică de contact sau calea de rulare a tramvaielor etc.;  **22.** să asigure informarea anticipată a publicului călător în legătură cu modificarea/suspendarea programului de circulaţie sau a unui traseu în caz de forţă majoră;  **23.** să asigure, zilnic şi ori de câte ori este nevoie, salubrizarea, spălarea şi dezinfectarea mijloacelor de transport;  **24.** să asigure condiţiile de execuţie a transportului în condiţii de regularitate, siguranţă şi confort;  **25.** mijloacele de transport trebuie să fie echipate cu instalaţie de încălzire/condiţionare a aerului în stare de funcţionare;  **26.** să asigure aspectul estetic corespunzător al mijlocului de transport;  **27.** pe părţile laterale ale mijlocului de transport va fi inscripţionată denumirea executantului transportului;  **28.** la bordul mijlocului de transport trebuie să existe mijloace de prevenire şi combatere a incendiilor, precum şi ciocan pentru spart geamurile în caz de necesitate;  **29.** mijloacele de transport trebuie să aibă inspecţia tehnică periodică sau, după caz, revizia tehnică periodică efectuată la termen. |
| ***Cesiunea si subdelegarea serviciilor*** | **Legea 92/2007** privind serviciile de transport public local | ART. 29 | **(2)** Se interzice titularilor contractelor de atribuire a gestiunii să încheie cu terţi **contracte de subdelegare** a activităţilor de atribuire a gestiunii serviciilor de transport.  **(3)** Cesionarea contractelor de atribuire a gestiunii de către titularul acestora unei alte societăţi **nu este admisă decât în cazul în care această societate este rezultatul divizării, fuzionării sau înfiinţării ca filială a societăţii titularului, cu aprobarea autorităţilor publice locale respective, cu respectarea condiţiilor iniţiale de atribuire a gestiunii.** |
|  | **Regulamentul (CE) nr. 1370/2007** al Parlamentului European și al Consiliului  privind serviciile publice de transport feroviar și rutier de călători | ART. 4 | **(7)** Caietele de sarcini și contractele de servicii publice indică, de o manieră transparentă, **dacă subcontractarea poate să fie avută în vedere și, dacă da, în ce măsură**. Dacă are loc o subcontractare, operatorul însărcinat cu administrarea și prestarea serviciilor publice de transport de călători în conformitate cu prezentul regulament trebuie să presteze el însuși o mare parte a serviciilor publice de transport de călători. Un contract de servicii publice, care acoperă în același timp proiectarea, construcția și exploatarea serviciilor publice de transport de călători, poate permite subcontractarea integrală pentru exploatarea acelor servicii. În conformitate cu dreptul intern și cu dreptul comunitar, contractul de servicii publice stabilește condițiile aplicabile subcontractării. |
| ***Subventionarea serviciului*** | **Ordonanţă nr. 97/1999** privind garantarea furnizării de servicii publice subvenţionate de transport rutier intern şi de transport pe căile navigabile interioare | ART. 4 | Prin serviciu public subvenţionat de transport se înţelege acel transport public care necesită subvenţii bugetare, pe care un operator de transport este obligat să îl efectueze, în condiţiile impuse de autorităţile competente, chiar dacă acesta ar avea **efecte economice negative** asupra activităţii sale, pe perioada efectuării serviciului public subvenţionat contractat. |
|  |  | ART. 5 | **a)** **obligaţia de exploatare**, care impune operatorului de transport autorizat şi/sau licenţiat să efectueze serviciul respectiv în condiţii de continuitate, regularitate şi de asigurare a capacităţilor necesare de transport şi să respecte condiţiile impuse de autorităţile competente care acordă subvenţia. Obligaţia de exploatare include şi obligaţia operatorului de transport respectiv de a asigura toate serviciile complementare serviciului public de transport, respectiv: transportul bagajelor, spaţii pentru depozitarea bagajelor, vânzarea de bilete în interiorul vehiculelor, informarea călătorilor în timpul transportului, întreţinerea şi curăţenia mijloacelor de transport, îmbarcarea şi debarcarea pasagerilor în locuri special amenajate - gări, autogări, pontoane de acostare -, condiţii de confort în timpul transportului;  **b)** **obligaţia de transport,** care impune oricărui operator de transport să accepte şi să efectueze servicii publice subvenţionate de transport în condiţiile stabilite de autorităţile competente;  **c)** **obligaţia tarifară,** care impune operatorilor de transport practicarea tarifelor stabilite de autorităţile competente, contrar interesului comercial al operatorilor, impunere care rezultă fie din stabilirea tarifelor sub costurile reale, fie din respingerea cererii de majorare a anumitor tarife. |
|  |  | ART. 8 | Serviciul public subvenţionat de transport se desfăşoară **pe baza unui contract** încheiat între Ministerul Lucrărilor Publice, Transporturilor şi Locuinţei sau autoritatea competentă, după caz, care a stabilit şi a solicitat executarea serviciului respectiv şi operatorul de transport căruia îi revine obligaţia efectuării acestuia. |
| ***Notiunea de “zona metropolitana”*** | Legea administraţiei publice locale nr. 215/2001 | ART. 1 | j) **zonă metropolitană** - asociaţia de dezvoltare intercomunitară constituită pe bază de parteneriat între capitala României sau **municipiile de rangul I ori municipiile reşedinţă de judeţ şi unităţile administrativ-teritoriale aflate în zona imediată.** |

1. [↑](#footnote-ref-1)
2. [↑](#footnote-ref-2)
3. Prevederea se refera la conditiile si modalitatile prin care poate fi modificat contractul, fie unilateral, fie prin acordul partilor. [↑](#footnote-ref-3)
4. Prevederea se refera la situatii neprevazute la momentul incheierii contractului si intervenite pe parcursul acestuia care ar putea afecta echilibrul contractual (are la baza principiul echilibrului financiar al concesiunii intre drepturile care ii sunt acordate concesionarului si obligatiile care ii sunt impuse prin contract). [↑](#footnote-ref-4)
5. A se vedea si **art. 29** din Legea 92/2007 [*(****2****) Se interzice titularilor contractelor de atribuire a gestiunii să încheie cu terţi* ***contracte de subdelegare*** *a activităţilor de atribuire a gestiunii serviciilor de transport. (****3****)* ***Cesionarea contractelor de atribuire a gestiunii*** *de către titularul acestora unei alte societăţi nu este admisă decât în cazul în care această societate este rezultatul divizării, fuzionării sau înfiinţării ca filială a societăţii titularului, cu aprobarea autorităţilor publice locale respective, cu respectarea condiţiilor iniţiale de atribuire a gestiunii.*] [↑](#footnote-ref-5)
6. A se vede si **art. 41 alin. (6)** din Legea 92/2007 **[***În cazul gestiunii delegate, bunurile realizate ca urmare a investiţiilor pentru reabilitarea, modernizarea şi dezvoltarea sistemelor de transport public local de persoane, finanţate din fonduri proprii ale operatorilor de transport rutier sau ale transportatorilor autorizaţi,* ***rămân în proprietatea acestora pe toată durata contractului de delegare a gestiunii****. În contractul de delegare a gestiunii serviciului s****e vor defini categoriile de bunuri şi se va preciza modul de repartiţie******a bunurilor de retur sau a bunurilor de preluare realizate până la încetarea****, din orice cauză, a contractului de delegare a gestiunii serviciului, precum şi eventualele despăgubiri.***],** precum si **art. 44 alin. (4)** din Legea 51/2006 [*Bunurile realizate în cadrul programelor de investiţii ale unităţilor administrativ-teritoriale aparţin domeniului public al unităţilor administrativ-teritoriale, dacă sunt finanţate din fonduri publice, sau* ***revin în proprietatea publică a acestora, ca bunuri de retur, dacă au fost realizate cu finanţare privată*** *în cadrul unor programe de investiţii asumate de operator prin contractul de delegare a gestiunii serviciului, la expirarea acestuia.***]** [↑](#footnote-ref-6)
7. A se vedea si **art. 5** din Reg. (CE) 1370/2007 **[***Orice autoritate locală competentă poate decide sa atribuie contracte de servicii publice în mod direct unei entități cu personalitate juridică distinctă asupra căreia autoritatea locală competentă sau, în cazul unui grup de autorități, cel puțin una dintre autoritățile locale competente* ***exercită un control asemănător cu cel exercitat asupra propriilor sale departamente****. in scopul de a stabili dacă autoritatea locală competentă exercită controlul, sunt luați în considerare factori, precum gradul de reprezentare în organele administrative, de conducere sau supraveghere, dispozițiile referitoare la această reprezentare în actul constitutiv, participarea la capitalul social, influența efectivă și controlul efectiv asupra deciziilor strategice și asupra deciziilor manageriale individuale. În conformitate cu dreptul comunitar,* ***participarea autorității publice competente la capitalul social în proporție de 100 %, în special în cazul parteneriatelor public-privat, nu este o cerință obligatorie pentru stabilirea controlului în sensul prezentului alineat****, cu condiția să existe o influență publică dominantă și să se poată stabili controlul pe baza altor criterii*] [↑](#footnote-ref-7)